
Įvadas į Hegelio filosofiją ir į jos pagrindų 
kritišką įvertinimą *) 


Prof. Dr. Pr. Kuraitis, Kaunas. 


II dalis: Hegelio filosofijos dalių vedamosios mintys. 


Kad galima būtų lemtai suprasti Hegelio filosofijos sistemą ir ją tin- 
kamai įvertinti, reikia pirma „žiūrėti, kokios yra vedamosios mintys jo 
gnoseologijoje, jo logikoje arba ontologijoje, jo gamtos filosofijoje, jo do- 
rovės, teisės ir valstybės moksle, jo istorijos filosofijoje ir filosofijos is- 
torijoje, jo absoliučios dvasios filosofijoje. 

Pažiūros, kuriomis daugiausia remiasi visa Hegelio filosofija, yra ypač 
šios: savotiškas pažinimo ir tiesos supratimas, jo dialektinis metodas, kon- 
kretumo ir bendrumo bei visuotinumo santykių nustatymas, jo mokslas 
apie absoliučią dvasią. Absoliutus konkretus idealizmas, kuris ryškiausiai 
charakterizuoja Hegelio sistemos orientaciją, pirmoje eilėje remiasi jo nu- 
sistatymais, dėstomais jo gnoseologijos ir ontologijos klausimus svars- 
tančiuose raštuose. 

Tai turint galvoje, iš pradžių plačiau reikia kalbėti apie jo gnoseolo- 
gijos ir ontologijos pagrindines, vedamąsias mintis. Tų minčių šviesoje 
daug jau kas paaiškės ir apie kitų filosofijos dalių svarbiausius klau- 
simus, 


I. HEGELIO GNOSEOLOGIJOS VEDAMOSIOS MINTYS. 


Hegelio gnoseologijos pažiūros yra išdėstytos įvairiuose jo veikaluo- 
se. Palyginti pilniausiai jos reiškiamos jo veikale ,„Phinomenologie des 
Geistes“; čia, išeinant iš nemokslinio pažinimo punkto, kritiškas gnoseolo- 
ginis svarstymas yra privestas per įvairius etapus iki absoliučios dvasios 
visa apimančio požiūrio absoliučioje Hegelio filosofijoje. Kritikuodamas 
kitų filosofinių sistemų nusistatymus Hegelis prie progos dėsto vienur 
plačiau, kitur siauriau atskirus savo gnoseologijos punktus, ypač savo 
filosofinėje enciklopedijoje ir filosofijos istorijoje. Daug kas paaiškėja iš 
Hegelio gnoseologijos ir kai jis svarsto įvairius ontologijos klausimus 
veikale „Wissenschaft der Logik“. 


*) Žiūr. šito straipsnio pradžią „Logos“ 1934 m., Nr. 2, 129—160. 


82 Pr. Kuraitis, Įvadas į Hegelio filosofiją ir į jos pagrindų kritišką įvertinimą 


Iš tų įvairių veikalų galima susidaryti gana imponuojančią vieningą 
gnoseologijos sistemą ir rasti joje kad ir savotiškų, bet be dvejojimo reiš- 
kiamų atsakymų į svarbiuosius gnoseologijos klausimus. 

Dėstydamas pirmoje dalyje svarbesniuosius Hegelio filosofijos punk- 
tus, aš esu jau gana plačiai minėjęs ir aiškinęs visą eilę pagrindinių jo 
gnoseologinių samprotavimų. Šičia man ypač rūpės nurodyti tas mintis, 
su kurių pagalba Hegelis yra priėjęs prie savotiškų savo gnoseologijos 
pagrindų nustatymo. 

Įsižiūrėjus į Hegelio veikalus, galima pamatyti tris svarbesnius ke- 
lius, kuriais einant, galima lengviau nurodyti jo gnoseologijos vedamąsias 
linijas suprantamesniu būdu ir tiems, kuriems jo filosofinės pozicijos 
atrodo perdaug keistos. 

Pirmučiausia tai gali paaiškėti, kai turima prieš akis sugrupuotus 
atsakymus į svarbesnius klausimus, kurie paprastai yra svarstomi, saky- 
sime, realistinės gnoseologijos šalininkų raštuose. 

Paskui, galima tam tikslui žiūrėti, kaip Hegelis panaudoja kaikurias 
Kanto gnoseologines pozicijas, jas savotiškai kritikuodamas ir pertaisy- 
damas, savo filosofijos sistemos pagrindams nustatyti. 

Pagaliau, Hegelio gnoseologijos vedamosios linijos gal aiškiausiai 
pasireiškia jo veikale ,,Phinomenologie des Geistes“, kai jis čia pradeda 
savo gnoseologinius svarstymus nuo nemokslinio ir priešmokslinio paži- 
nimo punkto kritikos ir paskui aiškindamas veda per įvairius etapus iki 
pačių pagrindinių savo pozicijų. 

Aš čia iš eilės ir pasistengsiu tuos tris kelius panaudoti, kad geriau 
paaiškėtų Hegelio gnoseologijos struktūra ir jos vedamosios mintys. 


* 


Hegelio raštuose nėra niekur pilnai sugrupuota atsakymų į visus tuos 
svarbesnius klausimus, kurie paprastai svarstoma sisteminguose gnoseolo- 
gijos veikaluose. Betgi jo veikaluose galima rasti daugelį iš tų atsakymų 
visai aiškiai formuluotų, o kitus galima lengvai nustatyti, kaipo tikslias 
logiškas išvadas iš tokių ir kitokių jo pareikštų bendresniais klausimais 
nusistatymų. 

I. Pirmučiausia gnoseologijos sistemoje yra reikalinga išspręsti klau- 
simą apie tai, nuo ko galima ir reikia pradėti gnoseologijos svarstymus, 
ką, būtent, pasirinkti išėjimo punktu. Vieni čia įsižiūri į pojūčių liudi- 
jimų faktus, kiti į tokias ar kitokias be diskusijų siūlomas priimti tiesas, 
daugelis akcentuoja reikalavimą, kad gnoseologija būtų laisva nuo bet 
kokių be diskusijų priimtų prileidimų, kad ji būtų, kaip kai kurie vokie- 
čiai filosofai sako, voraussetzungslos. 

Hegelis atmeta izoliuotus, abstrakčius išėjimo filosofijoj punktus. Jis 
stoja už tai, kad reikia visus duomenis turėti dėmesyje, norint filosofijoje 
prieiti prie tiesos.1) 

1. Hegelis atmeta tad prileidimų nedarymo (der Voraussetzungs- 
losigkeit) teoriją. Jam atrodo neįmanoma, kad, norint prieiti prie realy- 
bės pažinimo, būtų iš pradžių nuo visoko atotrauka daroma (abstrahuo- 
jama) ir paskui kažkaip su refleksijos pagalba (bet į ką tuomet ref- 
leksija galėtų atsikreipti?) būtų užsiimama realybę reiškiančių tikreny- 
bių kūryba. Norint turėti, į ką refleksijoj atsikreipti, norint čia nesielgti 
sauvališkai, reikia, pagal Hegelį, stengtis kaip tik turėti proto akivaiz- 
doje kokiu nors būdu visus duomenis, stengtis visa suponuoti, kaipo svars- 
tymų medžiagą. 

2. Bet kokiu būdu galima turėti visus duomenis dėmesyje pradžioje 
gnoseologinių svarstymų? Juk tarp duomenų yra ir praėjusių laikų įvy- 
kiai ir, be to, pagrindiniai filosofiniai nusistatymai turi duoti šviesos ir 
būsimus pažinimo faktus suprasti ir vertinti! 

Kad tokių galimumų yra, tai jau senovėje suprato Aristotelis ir pa- 
našiai į šitą dalyką žiūrėjo Tomas Akvinietis. Reikia tik įsisąmoninti, kad 
visų minčių, visų sąvokų turinyje yra esybės, būties supratimas; tad, kai 
žiūrima į visa ką iš esybės, iš būties punkto, tai tokiu būdu apimama vi- 
sa, kas buvo, kas bus ir kas galėjo ir kas gali būti. Tai yra visuotinė ir 
kartu reali pozicija, iš kurios galima apžvelgti visą realybę, visą mokslą, 
visa, kas tik gali būti galvojimo, siekimo ir veikimo objektu. 

Ir Hegelis suprato šitos pozicijos pagrindinę reikšmę. Jis jąja pasi- 
naudojo savo veikale „Die Wissenschaft der Logik“ ir šitam tikslui ir 
savotiškai jąja paremti savo nusistatymą apie visuotinį protą, kaipo pa- 
grindinį visokio galvojimo objektą. 

Mat, Hegelis, analizuodamas esybės, būties apskritai sąvoką, priei- 
na savotišką išvadą, būk jos turinyje yra tik gryna tuštuma taip, kaip ir 
nebūties sąvokoje; būtent, kai galvojimas visados turi turėti objektą, vi- 
sados turi būti apie ką nors (nes apie nieką negalvoti reikštų visai nieko 
negalvoti), o kai, pagal jį, būtis apskritai neturi jokio turinio, tai gal- 
vojimas apie būtį apskritai gali būti suprantamas tik kaip atsikreipimas 
į save patį, kaipo galvojantį protą. 

Iš čia Hegelis daro šią išvadą: kai visų daiktų ir visų ypatybių pa- 
grinde yra būtis, kurią daiktai ir ypatybės apsprendžia, tai, kadangi gal- 
vojimas apie būtį yra galvojimas apie protą, tokiu būdu galvojimas apie 
daiktus ir jų ypatybes, kaipo apie būties apsprendimųs, yra galvojimas 


1) Man čia tenka nevieną mintį ir nevieną sakinį pakartoti iš to skyrelio, ku- 
riame buvo dėstyta svarbesnieji Hegelio filosofijos punktai. Bet tai čia neišvengia- 
ma, norint duoti aiškesnį šiaip jau nelengvai suprantamos jo gnoseologijos sistemos 
vaizdą. 

apie proto apsprendimus, arba, kitaip sakant, apie proto gyvenimo pa- 
sireiškimus. 

Kai būtis yra visuotinės sąvokos turinys, tai, pagal Hegelį, išeina, kad, 
kai čia kalbama apie proto apsprendimus, proto gyvenimo pasireiškimus, 
tai reikia suprasti ne apie individualinio, bet apie visuotinio proto apspren- 
dimus ir visuotinio proto gyvenimo pasireiškimus. Ą 

II. Šių dienų gnoseologijoj dažnai labai pabrėžiama, kad. pradžioje 
gnoseologinių svarstymų labai svarbu įsisąmoninti, kas stato gnoseologi- 
jos klausimus, kokius reikalavimus turėdamas galvoje juos stato, kas yra 
tas galvojantis aš, kurio atsakomybe ir kompetencija tie klausimai yra 
statomi. Į šitą dalyką kreipia dėmesį ir Hegelis. 

Galvojantis aš, pagal Hegelį, tai nėra individualus žmogus ir tas aš 
ne individualiu protu galvoja. 

1. Mat, galvojimo tikslas yra išreikšti tiesą, kuri turi būti visuoti- 
nai privaloma; tiesa juk negali būti vienam tiesa, kitam klaida; visuo- 
tinę tiesą tad, pagal Hegelį, gali tik visuotinis protas sužinoti. Taigi pa- 
žinimas, kurio tikslas yra prieiti prie visuotinės tiesos, kuris tad savo re- 
zultate pasireiškia visuotinio galiojimo, tokiu būdu visuotinumo formoje, 
turi būti visuotinio proto dalykas, per kurį reiškia savo gyvenimą visuo- 
tinis arba absoliutus aš, kitaip sakant, absoliuti dvasia. 

Vadinamo tad individo žmogaus pažinime, kai siekiama tiesos, tai iš 
tikrųjų veikia visuotinis aš, visuotinis protas. Pažinimo tad subjektas 
yra visuotinis, absoliutus subjektas. 

2. Šitoks Hegelio supratimas apie galvojantį, filosofuojantį subjek- 
tą savotiškai lengvai išsprendžia šiaip jau daug ką kamuojantį klausimą: 
kaip, būtent, immanentus pažinimo vyksmas gali pasiekti už pažinimo 
ribų esantį objektą. 

Mat, kai visą realybę, kurią gali išreikšti būties sąvoka, sudaro, pa- 
gal Hegelį, visuotinio, absoliutaus proto gyvenimo pasireiškimai, tai to 
proto pažinimui nėra nieko transcendentiško, nėra nieko už jo ribų, nes 
visa, kas tik gali būti pažinimo objektu, turi būti būtimi, turi tad būti 
absoliutaus proto gyvenimo srityje. Toji sritis juk jokių ribų neturi. 

3. Galvojantis tad aš, filosofuojantis subjektas, siekiantis tiesos pa- 
žinimas yra, pagal Hegelį, absoliutaus, visuotinio proto, absoliučios dva- 
sios savęs sąmonės reiškimasis, savęs, savo gyvenimo įsisąmoninimas. 

III. Tikrai egzistuojanti realybė yra, pagal Hegelį, ir visuotinė 
ir turinti savęs sąmonę. Ji ne tik savyje egzistuoja, bet ir savo žinojimu 
savo egzistavimą perima, permano. Sakyti apie egzistuojančią realybę, 
kad ji yra tik savyje, tai būtų netikras, klaidingas apie realybę pasaky- 
mas. Galima tada būtų kalbėti apie egzistuojančius savyje akmenis, me- 
džius, gyvulius, kaipo apie savyje egzistuojančias realybes, bet, pagal He- 
gelį, visi tie dalykai yra tik visuotinės būties apsprendimai, yra tik ab- 

soliuto proto gyvenimo pasireiškimų evoliucijos momentai, kurie neturi 
jokio savyje savito egzistavimo. 

Savęs pažinimas reiškiasi tik savisąmonę turinčiose esybėse. Bet tai 
neduoda pagrindo sakyti, kad žmonės iš to, kad turi savisąmonę, turi dėl 
to ir savyje savitą egzistavimą. Mat, pagal Hegelį, žmonių savisąmonėje, 
kaipo proto veikimą reiškiančioje, blykčioja visuotinės realybės, visuoti- 
nio proto savisąmonės, absoliučios dvasios gyvenimo reiškimasis. 

Tai galima, pagal Hegelį, suprasti ir iš to, kad mūsų protas turi 
supratimą apie ribas ir žino, kas yra neribotumas. Mat, tuo pačiu, pagal 
ji, pasirodo, kad mūsų protas savo pagrinde nėra ribotas, kad jis ribas 
peržengia, nes turėti supratimą apie ribas, tai reiškia turėti žinių, kad yra 
šis tas už tų ribų; juo labiau, kad mūsų protas turi supratimą apie neri- 
botumą, apie begalinybę. Kas galvoja apie begalinybę, kas turi aipe ją 
supratimą, tasai, pagal Hegelį, turi patsai būti begalinis. Taigi, pagal 
Hegelį, iš čia išeina, kad mūsų prote reiškiasi begalinybės gyvenimas. 

Kai savęs sąmonė reiškiasi kaipo pažinimas apie aš, kaipo galvoji- 
mas pirmame asmenyje (aš galvoju, aš turiu savęs sąmonę, aš pažįstu 
tiesą, aš žinausi, kad tiesą pažįstu), tai iš čia suprantama, kad visuotinė 
realybė egzistuoja tąja pirmojo asmens forma. Žinoma, visuotinio proto 
savisąmonė neturi šalia savęs nė egzistuojančių tu, jūs, nė egzistuojančių 
jis, jie, šitie, anie, šis tas, kaž kas. Taigi, tiksliau yra vadinti visuotinę 
realybę ne egzistuojančių visuotiniu aš, bet visumą savo gyvenimo evo- 
liucijoje išreiškiančia dvasia arba, trumpai kalbant, absoliučia dvasia. 

Tad visa, apie ką mes tik galime galvoti — pasaulis, pasaulyje vykstan- 
tieji dalykai, žmonių gyvenimo procesai — tai galų gale yra, pagal He- 
gelį, ne kas kita, kaip absoliučios dvasios gyvenimo realizavimosi pasi- 
reiškimai. 

IV. Hegeliui atrodė visai nerimta statyti klausimą, kaip iš minties 
galima rasti kelią prie realybės arba kad ir prie realybės esmės pažinimo. 
Mat, jo manymu, mintis negali būti niekados tikrai atskirta nuo realybės; 
mintis nuo amžių, pagal jį, yra susijusi su visa realybe, taigi ir su realy- 
bės esme ir prasme. 

Hegelis mano, kad jei nuo amžių nebūtų subjektas vienybėje su ob- 
jektu, tai mes iš pažįstančio subjekto negalėtume niekados rasti kelią, 
rasti priėjimą prie objekto. Jei mes betgi turime supratimą apie subjek- 
tą ir objektą, tai galima tik dėl to, kad nuo amžių jie buvo neatskiriamai 
susiję. Tik proto atotraukos pagalba mes refleksijoj galime izoliuoti sub- 
jektą nuo objekto, bet konkrečioje realybėje tokio izoliavimo būti negali. 
Už tai tenka žiūrėti tik kaip į abstraktų, kaip į klaidingą galvojimą, jei 
kas gnoseologijoje išeina iš subjekto ir ieško abstrakcijos izoliuotame 
subjekte motyvų, pagrindų, su kurių pagalba galima būtų sužinoti ką 
nors realaus apie objektą. 

Solipsizmas, gnoseologinis subjektyvizmas — tai vis, pagal Hegelį, su 
realybe nesiskaitančios abstrakcijos sudaryti klaidingi filosofiniai nusis- 
tatymai. 

Kai yra tik viena visuotinė realybė, kai viskas yra sąryšyje, kai viskas 
yra santykiuose, tai pasirinkimas filosofijoj išėjimo punktu, observacijos 
punktu kokios nors dalies, kokių nors sąmonės elementų arba kokios 
vienos tik sąmonės matympunkčio Hegeliui atrodo klaidingu dalyku. Tie- 
sa gali būti, anot Hegelio, surasta tik iš visumos požiūrio į visa ką žiūrint, 
visa ką svarstymu apimant. 

V. Tsidėmėtina yra Hegelio pažiūra į pojūčių patyrimą ir į patyrimo 
faktus. 

Hegelis nepripažįsta pojūčių patyrimui tikros realios reikšmės, ne- 
pripažįsta būtent jam galimumo tikrą realybę išreikšti. 

Pagal Hegelį, pajūčių patyrimas — tai žemiausias laiptas, kopiant 
aukštyn prie tikros realybės pažinimo ir išreiškimo. Tų laiptų yra ištisa 
eilė, taip kad tas žemiausias laiptas, būtent, pojūčių patyrimas, su realybe 
patsai nesusisiekia ir jos neišreiškia. 

Hegelis pripažįsta, kad šiaip ar taip tenka išeiti iš patyrimo, norint 
eiti iš nemokslinio pažinimo į mokslinį. Bet čia patyrimą jis ima daug pla- 
tesnėje prasmėje, negu empiristai ir Kantas. Hegelis patyrimo terminu 
čia supranta visą nemoksliniame pažinime pasireiškiantį sąmonės turinį: 
jutimus, mintis, jausmus, siekimus. 

Hegelis laiko bendrai patyrimą vienu iš netobuliausių drumstu žvilgs- 
niu stebimo absoliučios dvasios gyvenimo reiškimosi momentų. 

Pagal jį, patyrimo faktai tikros tiesos neišreiškia. Užtai pažįstantis 
tiesą proto pažinimas neturi reikalo derintis su faktais. Susiderinimas su 
faktais tad negali būti ir su tiesa sutinkančio kritiško pažinimo kriterijum, 
kad ir daliniu. 

VI. Vienas iš svarbiausių gnoseologijos klausimų yra, kaip suprasti 
visuotinių sąvokų vertę realybės išreiškimo atžvilgiu.  Spręsdamas šitą 
klausimą ir drauge abstraktaus pažinimo klausimą, Hegelis savotiškai 
skiria abstraktų protą nuo spekuliatyvaus proto ir nurodo tų skirtingų 
protų santykį su tiesos pažinimu ir išreiškimu. 

1. Pagal Hegelį, tiesa iš vienos pusės yra visuotinė, o iš kitos pusės 
tiesa yra egzistuojančios realybės išreiškimas; tad, pagal jį, egzistuoja 
tik tai, kas visuotina. Tai, kas egzistuoja, pagal jį, vadinasi konkreti esy- 
bė; taigi ir egzistuojanti visuotinybė, Hegelio supratimu, yra konkreti 
esybė, savyje apimanti ir daiktus, vienetas ir jų skirtingumas ir visus 
bet kokios rūšies konkretumus. Tas egzistuojantis visuotinumas tad jo- 
kiu būdu nėra formalios logikos abstraktas, bet pilnai konkretus. 

Kai egzistuoja konkreti visuotinė realybė, tad visai natūralu pripa- 
žinimas ir konkrečių visuotinių sąvokų, kaipo tos realybės išreiškimą. 

Visuotinės tad pažinimo formos yra, pagal Hegelį, natūralios tikro 
tiesos pažinimo formos, kitaip sakant, realybės išreiškimo formos. 


2. Hegelis griežtai skiria visuotines sąvokas nuo abstrakčių sąvokų, 
visuotinį pažinimą nuo abstraktaus pažinimo, spekuliatyvų protą (Ver- 
nunft) nuo abstraktaus proto (Verstand). 

Kai žiūrima iš kokio izoliuotai paimto kokio daikto ar daiktų punkto, 
iš kokio izoliuoto požiūrio, iš atskiro žmogaus sąmonės ar iš kokios abs- 
trakčiai imamos sąmonės apskritai punkto, tai, pagal Hegelį, išeina, kad 
tada žiūrima tik su abstraktaus proto pagalba. 

Abstraktus protas tikros tiesos nesuvokia, o tik įsipainioja į įvairius 
prieštaravimus ir nesąmones, nes tiesa yra tik visumos išreiškime, tik 
realybės išreiškime, kuri yra visuotinė. 

Tik spekuliatyvus protas, kuris žiūri iš visumos punkto, taigi iš tik- 
ros realybės punkto, iš absoliutaus proto punkto, gali tikrą tiesą, tikrą 
realybę pažinti ir galutinėje visumos sintežėje suderinti visus abstraktų 
protą kamavusius prieštaravimus ir išsklaidyti jį varginusias nesąmones. 


3. Hegelis prikiša, kad Dekartas, Spinoza, Leibnicas, Kantas yra iš- 
ėję savo filosofijoj iš abstraktaus proto požiūrių ir dėl to jų sistemose 
nėra tikro priėjimo prie realybės, o yra pagrindinių nesuderintų ir ne- 
suderinamų prieštaravimų. 

Iš Dekarto antai immanentinio Cogito nėra jokio tikro priėjimo prie 
išorinės realybės pripažinimo. Pas Spinozą nėra logiško suderinimo tarp 
begalinės substancijos ir tarp savęs prieštaraujančių jos atributų. Pas 
Leibnicą aiškiai yra nesuderinta nepriklausomai savy egzistuojančių 
monadų hipotezė su nuo amžių nustatyta tarp jų harmonija. Pas Kantą 
esminis atskyrimas fenomenų nuo numenų, išėjimas iš abstraktaus aš 
veda prie aiškių prieštaravimų: taikymo ir netaikymo kategorijų prie pa- 
čios realybės. Kantas, būtent, kai kalba apie justinio patyrimo atsiradi- 
mą, tai tada pripažįsta, kad daiktai veikia jutimo galias, taigi pripažįsta 
realių esybių veikančių priežasčių pažinimo galimumą, o kai kalba apie 
kategorijų objektyvų reikšmingumą, tai tada nepripažįsta, kad kategori- 
jos (taigi ir esybės ir priežasties kategorijos) galiotų realių daiktų srityje. 

4. Hegelis apskritai vadina esančia nerealaus, klaidingo, nes abstrak- 
taus požiūrio kiekvieną filosofijos sistemą, kuri pripažįsta išorinio pasau- 
lio daiktų ir žmonių skirtingą nuo absoliuto egzistavimą. Tik paneigus tą 
skirtingą daiktų ir žmonių nuo absoliuto egzistavimą, galima, pagal jį, 
tikrai, iš vieningos visumos į viską žiūrėti, kitaip sakant, galima tada. ne 
abstrakčiu, bet spekuliatyviu protu realybę pažinti ir ją išreikšti. 

Egzistuojanti visuotinybė yra prieinama tik tokiam pažinimui, ku- 
ris į viską žiūri iš visumos požiūrio, iš visuotinio proto požiūrio, kitaip 
sakant, tiesa yra prieinama tik spekuliatyvaus proto pažinimui. 

VII. Svarbiausi tikro pažinimo kriterijai pas Hegelį yra ne derini- 
masis prie faktų (nes patyrimo faktai, pagal jį, kaip minėjom, neišreiš- 
kia tikros realybės), bet priešingų srovių, nusistatymų, sistemų klaidin- 
gumo nurodymas, sugebėjimas iš jo sistemos punkto duoti jam atrodan- 
čius vertingais atsakymus į svarbiuosius Pėšiiij is ir jo siste- 
mos visumoje jų sintetiškas susiderinimas. 

Daug kas iš filosofų neįstengia antai iš aoršiiėkų nugalėti skepticiz- 
mą. Hegelis triumfuodamas nurodo, kad visi skeptikų argumentai jo sis- 
temos akivaizdoje netenka bet kokios prasmės, nes jie buvo sugalvoti 
prieš tokias gnoseologijos sistemas, kuriose pažinimo vyksmas stengiasi 
išreikšti nuo jo nepriklausomai egzistuojančią realybę. Hegelio gi siste- 
moje yra tapatybės santykis tarp realaus pažįstančio subjekto ir realaus 
pažinimo objekto. 

Absoliuti Hegelio filosofija atrodo jos šalininkams esanti neprieina- 
ma jokiai kritikai iš bet kokios ant kitokių pagrindų sudarytos gnoseolo- 
gijos sistemos, kitaip sakant, esanti neprieinama jokiai griaunamai kri- 
tikai iš kokio išorės (būtent paimto ne iš absoliutaus idealizmo srities) 
punkto, nes nesą jokios išorės absoliuto sferai, nesą jokių punktų už ab- 
soliuto ribų, nes absoliutas jokių ribų neturi. Tad absoliuti Hegelio filo- 
sofija atrodo jiems negalinti būti protingai savo vertėje iš jokio punkto 
kvestijonuojama. 

Absoliuti filosofija neturinti tad reikalo paisyti bet kokio individo 
kritikos, nes jeigu jis nestovės ant absoliučios dvasios idėjinės platfor- 
mos, jei jis savęs nepripažins absoliuto gyvenimo momentu, tai jis bus 
bestovįs ant abstraktaus, izoliuoto punkto, iš kurio išeinant, kaip matė- 
me, tikra tiesa yra nepasiekiama. 

Į bet kokį siauresnį ir kitokesnį matymo punktą, iš kurio išeina kito- 
kių filosofinių srovių ir sistemų šalininkai, reikia, pagal Hegelį, žiūrėti 
kaipo į netobulą, praeinantį etapą visuotinio proto savisąmonės evoliu- 
cijoje. Tai turėdamas galvoje, Hegelis žiūri į kiekvieną filosofijos isto- 
rijoje pasireiškusią ir į jo laikais buvusią tokią ir kitokią filosofijos link- 
mę, srovę ir sistemą, kaipo į netobulą, trūkumų, klaidų turintį etapą sie- 
kime prie tikros, pilnos filosofinės tiesos, kuri esanti galutinai pasireiš- 
kusi tik jo absoliutaus konkretaus idealizmo sistemoje. 

VIII. Hegelio filosofiją galima vadinti sąvokiniu realizmu. (Begrifs- 
realismus) ta prasme, kad nustatęs sąvokos, idėjos turini, jis tuo pačiu 
mano turįs pagrindą kalbėti apie jos egzistavimą konkrečioje realybėje. 
Tai savotiškas ontologistiškas nusistatymas apie santykį tarp sąvokos, 
idėjos pažinimo ir realybės pažinimo. 

Drauge su tuo jis laiko galimu daryti išvada apie tai, kas realu, iš 
to, kas yra pažinta kaipo galima. 2 

Štai kaip, trumpais bruožais suimant, išrodo čia jo samprotavimai: 

1. Pagal Hegelį, esmė yra tai būties identiškumo su savimi pažini- 
mas. Esmė skiriasi nuo būties tik tuo identiškumo čia santykio pripa- 
žinimu. Antras dalykas, kurį reikia čia įsidėmėti Hegelio moksle apie es- 
mę, yra tas, kad, pagal Hegelį, daikto esmė ir jos išorinis pasireiškimas 
yra tas pats. Žmogus antai toks yra savo viduje, koks reiškiasi išorėn 
savo veiksmais; mat, jeigu žmogus, pavyzdžiui, būtų dorovingas tik in- 
tencijoje ir jausmuose ir jeigu jo išorinė elgsena būtų kitokia, tai tada ir 
jo vidus ir jo išorė neturėtų dorovingumo. 

Negalima tad atskirti daikto esmės nuo jo pasireiškimo; daikto vi- 
daus turinys ir jo pasireiškimo, jo išorinumo turinys yra identiškas. Tas 
tų turinių identiškumas ir vadinasi pas Hegelį daikto realumu. 

2. Kai daikto esmės turinys, pagal Hegelį, yra tas pats, kaip ir jo 
išorinių pasireiškimų turinys, o išoriniai daikto prisireiškimai pas jį reiš- 
kia daikto egzistavimą, tai tada yra suprantama, kad iš daikto esmės nu- 
statymo galima tiesiog išvesti daikto egzistavimą, kitaip sakat, kad pas 
Hegelį tiesiog yra perėjimas iš galimybių srities į egzistuojančios realybės 
sritį, kad tos sritys galų gale yra savo pagrinde identiškos. 

3. Iš čia tad suprantama, kad Hegelis, nustatęs idėjos turinį, tuo pa- 
čių mano turįs pagrindą kalbėti apie jos egzistavimą, apie jos konkretu- 
mą. Pas jį idėja pagaliau yra suprantama kaip vienybė idealumo ir realu- 
mo, kaip galimybė, kuri savyje turi realumą, kaip būtis, kuri iš esmės ne- 
gali būti kitaip suprantama, kaip egzistuojanti. 

IX. Hegelis aiškiai stovi už metafiziką. Metafizika pas jį yra ne tik 
viena iš filosofijos sistemos dalių, bet pagaliau visa sistema; visos filo- 
sofijos dalys, visas mokslas, visas gyvenimas jam atrodo tik kaip meta- 
fizikos netobulose formose pavaizdavimas. 

Nemetafiziniai svarstymai Hegeliu atrodo kaip žemesnės vertės 
svarstymai, kuriems yra neprieinama tikra, pilna tiesa.  Nemetafiziniai 
svarstymai — tai svarstymai, išeinant tik iš dalinių, abstrakčių punktų. 
Tiesa gi yra visuma, tik iš visumos punkto pasiekiama. 

Tik metafizikos šviesoje tad, pagal Hegelį, visų mokslų tirinėjimai 
gauna tikrą prasmę ir reikšmę. 

Metafizikos šviesoje pagal Hegelį igyja tikrą prasmą ir valia bei jaus- 
mai ir justinės galios ir visi žmogaus reikalai ir bendrai visas žmogaus 
ir žmonijos gyvenimas. Hegelio tad supratimu nėra jokios bedugnės tarp 
teoretinės ir praktinės filosofijos, tai tik vienos filosofinės sintezės glau- 
džiai susijusios dalys. 

Be to, metafizika, pagal Hegelį, turi duoti ne tik galutinį išaiškinimą 
to, kas daliniais požiūriais svarstoma įvairiuose specialiuose moksluose, 
bet ir turi duoti supratimą apie nemokslinį ir priešmokslinį pažinimą, nu- 
rodant jų vietą ir prasmę absoliučios dvasios gyvenimo evoliucijos sta- 
dijose. 

X. Hegelio filosofijos sistemoje pagrindinės reikšmės turi prieštara- 
vimo rolės savotiškas išplėtimas ir dialektinis metodas. Nors apie šituos 
dalykus iš esmės Hegelis kalba savo veikale „„Wissenschaft der Logik“ , 
tai betgi ir jo gnoseologijos pozicijos geriau paaiškėja, kai tuos dalykus 
turima dėmesyje. Tai bent trumpai tenka ir šitoje vietoje apie juos kalbėti. 

1. Hegelio visuotinė realybė yra begaliniame tapsme. Begalinis abso- 
liučios dvasios turiningumas atsiskleidžia be galo turiningoje ir be galo 
įvairioje jo gyvenimo evoliucijoje. Absoliutus protas nuolat reiškia įvai- 
riausiais būdais savo gyvybę, nuolat vykdo savo begalinio turinio įsisą- 
moninimą ir tokiu būdu realizuoja savyje nuolat besikeičiančias savo bū- 
senas, momentus, viso pasaulio įvairų besikeičiantį gyvenimą. 

Hegelio realybė yra visame dinamiška; ji yra gyvas, judantis prie- 
šingybių kompleksas, ji yra niekad nenustovinti priešginybių sintezė. 

2. Norint tos realybės gyvenime susivokti, tenka suprasti, kad čia 
viešpatauja prieštaravimas ta prasme, kad kiekvienas kokios nors ypa- 
tybės nurodymas pasirodo turįs reikšmės ir prasmės tik sąryšyje su prie- 
šinga ypatybe. 

Hegelis net teigia, kad priešingos ypatybės, priešingi dalykai yra 
skirtingi, bet drauge ir identiški. A yra antai skirtinga nuo ne A, bet A 
yra drauge ir ne A, vienok tai tik iš atžvilgio į santykius ir A ir ne A 
su absoliutų. Mat, ta pati absoliuti dvasia reiškiasi ir dalyke, kurį va- 
diname A, ir jam priešingame dalyke, kurį vadiname ne A; žinoma, abso- 
liučios dvasios gyvenimas dalyke A ir dalyke ne A reiškiasi skirtingais 
atžvilgiais, skirtingomis formomis. 

3. Svarstymas tezės ir antitezės, kaipo skirtingų ir drauge identiškų 
absoliuto gyvenimo sintezėje, vadinasi pas Hegelį dialektišku. 

Dialektiškas svarstymo būdas arba dialektiškas metodas Hegelio pa- 
prastai priešpastatomas abstrakčiam, kur pažinimą imama kaip kokį ne- 
gyva dalyką, kai jį imama statiškai arba abstrakčiai. Abstrakčiai žiūri- 
ma į daiktus, kai į juos žiūrima be santykio prie absoliučios dvasios gy- 
venimo. 

Pagal Hegelį kiekvienas daikto, minties, kalbos apsprendimas įgyja 
tikrą prasmę tik drauge su jam priešingu, kuris jį paneigia, bet drauge 
yra ir jam identiškas. Antai, būtis apskritai ir nebūtis apskritai yra skir- 
tingi dalykai, bet drauge pasirodo ir identiški; mat, būtis neturi jokio po- 
zityvaus turinio, taip pat nebūtis. Kiekvienos gi kitos sąvokos pagrinde 
yra būties sąvoka, kuriai priešpastatoma ir su kuria drauge identifikuo- 
jama nebūties sąvoka; koks santykis tarp būties ir nebūties apskritai, 
toks pat santykis yra ir tarp apibrėžtos būties ir tarp jos neigimo (api- 
brėžtos nebūties). Neigimas čia pas Hegelį paprastai imamas kitiškumo 
(kitoniškumo) prasme. Pavyzdžiui, daiktui A priešpastatomas daiktas ne 
A, reiškia kitas. Ir A ir ne A yra vienas kitam priešingi, kitaip sakant, 

kitiški (kitoki), bet drauge ir identiški, kaipo įvairiais, kitiškais (kito- 
kiais) atžvilgiais išreiškiantieji tos pačios absoliučios dvasios gyvenimo 
momentus. 

4. Dialektiškas svarstymo būdas turi galios, kai žiūrime į absoliučios 
dvasios gyvenimo tekmės vidų, į tos tekmės momentus. 

Bet anksčiau už dialektišką metodą yra, pagal Hegelį, spekuliatyvus 
metodas. Mat, Hegelio visuotinė realybė šalia savęs neturi jokios realy- 
bės, kuriai galėtų būti priešpastatyta. 

Taigi, prieštaravimas, pagal Hegelį, nėra aukščiausias realybės iš- 
reiškimo požiūris. Aukščiau už prieštaravimus yra juos savo gyvenime 
kuriantis ir sintetizuojantis absoliutus protas. Aukščiau tad už dialektinį 
metodą stovi spekuliatyvus svarstymas, kuris įžiūri, kad visuotinis ab- 
soliutus protas yra vienas ir tas pats ir kad jis yra begalinio turtingumo 
savo gyvenimo niekados nesustojančioje tekmėje. 


* 


Daug kas paaiškės iš Hegelio gnoseologijos, kai turėsime dėmesyje 
pagrindines Kanto gnoseologines pažiūras, kurias Hegelis saviškai savo 
sistemai yra pritaikęs ir savotiškas yra padaręs iš jų išvadas. 

I. Pirmučiausia čia įsidėmėtinas Kanto pažinimo supratimas. 

1. Kantui imponavo matematika ir Newtono taip pastūmėtas priekin 
matematinis gamtamokslis. Kantui tų mokslų tikrumas atrodė neabejo- 
tinas. Tų mokslų egzistavimu jis rėmėsi kaipo tikriausiu faktu, kaipo pa- 
vyzdžiu, iš kurio galima suprasti, kokias ypatybes turi turėti kiekvienas 
pažinimas, kuris pretenduoja būti moksliškas. 

Antai, kad suprasti, ar metafizikos dalykai gali būti mokslinio pa- 
žinimo objektai, reikia nusistatyti pagal pripažintus mokslo pavyzdžius, 
būtent, pagal spręsmus, iš kurių susideda matematika ir matematinis gam- 
tamokslis. Reikia tuos spręsmus paanalizuoti, nustatyti jų charakterin- 
gas ypatybes ir esminius jų struktūros elementus. 

a) Kiekvienas mokslinis pažinimas, kiekvienas mokslinis spręsmas 
turi būtiną ir visuotinį galiojimą. Iš kitos pusės tų mokslų (būtent, ma- 
tematikos ir matematinio gamtamokslio), kuriuos Kantas pasirinko čia 
vieninteliu neabejotinu pavyzdžiu, pažinimų turinyje susitinkama su po- 
jūčių patyrimo gauta medžiaga. 

Tad kiekvienas mokslinis pažinimas, kiekvienas mokslinis spręsmas 
turi būti būtinos ir visuotinės reikšmės ir turi savo objekto turinyje tu- 
rėti pojūčių patyrimo medžiagos elementų. 

b) Kad išaiškinti, kaip mokslinis pažinimas, mokslinis spręsmas gali 
turėti būtiną ir visuotinį galiojimą, Kantas sugalvojo savo teoriją apie 

apriorines formos ir apriorines kategorijas, kaipo pažįstančio subjekto pa- 
žinimo galių apriorinius dėsnius. Su jų pagalba, pagal Kantą, suformuo- 
jama iš pojūčių patyrimo gauta empirinė medžiaga į mokslinio pažinimo 
objektus. 

Tokiu būdu mokslinio pažinimo objektas įgyja būtinumo ir visuoti- 
numo charakterį, nes jo turinyje yra tų apriorinių dėsnių rezultatas, kai- 
po vienas iš jo turinio elementų. Jeigu, anot Kanto, mes, reflektuodami 
apie mokslinio pažinimo objektą, bandytume iš jo turinio mintimi išimti 
visas tas kokybes, kurias jis turi dėka įeinančiai į jį patyrimo medžiagai, 
tai visados jame dar pasiliktų ypatybės, dėl kurių antai mes jį prisista- 
tome erdvėje, laike, dėlko mes jį laikome substancija arba kaipo priklau- 
santį substancijai. Tai reiškia, kad tos ypatybės, nors ir nepareinančios 
iš patyrimo, betgi tikrai yra pažinto objekto turinio dalimi. 

c) Kad tos apriorinės ypatybės priklauso pažinto objekto turiniui, 
tai Kantui buvo visai neabejotinas dalykas. Jo nusistatymas apie tai, kad 
moksliniam pažinimui yra prieinami tik fenomenai, remiasi kaip tik tąja 
jo pažiūra į mokslinio pažinimo objekto turinio sąstatą. Iš tikro, jeigu 
vienu iš pažinto objekto turinio elementų yra apriorinių pažįstančio sub- 
jekto dėsnių veikimo arba, kitais žodžiais tariant, jo autonomiškiumo, 
spontaniškumo išdava, tai tada nėra jokio galimumo tikrai pažinti nepri- 
klausomą nuo pažinimo realybę arba Ding an sich. Čia nieko negali gel- 
bėti toji aplinkybė, kad objekto turinyje yra dar kitas elementas, gautas 
iš pojūčių patyrimo: viena, kad pojūčiai gal neatvaizduoja išorinės realy- 
bės ypatybių, kaip antai užgautų stygų išduoti garsai neatvaizduoja pirš- 
tų arba to daikto, su kuriuo stygos yra užgaunamos; antra, kad ir ma- 
žiausia subjektyvi dalelė pažinto objekto turinyje gali sukliudyti pažinti 
realybę taip, kaip ji yra savyje nepriklausomai nuo pažinimo. 

d) Pagal Kantą, apriorinis elementas ir pojūčių patyrimo elementas 
moksliniame pažinime objekto turinyje nėra vienas šalia kito, kaip ko- 
kios sumos sudėtinės dalys, bet apriorinis elementas yra saviškai su- 
formavęs, saviškai sutvarkęs patyrimo medžiagą. Taigi mokslinio paži- 
nimo objektas yra to suformavimo, to sutvarkymo rezultatas. Moksliškai 
pažinti arba tikrai pažinti (nes Kantui tik moksliškas pažinimas yra tik- 
ras pažinimas) — tai reiškia aprioriniais dėsniais autonomiškai sufor- 
muoti empirinius duomenis. 

To autonomiško suformavimo rezultatas yra tad mintis, sąvoka, kurią 
pažįstantis subjektas susidaro apie empirinį duomenį. Štai prie ko galų 
gale susiveda Kanto mokslinio arba tikro pažinimo supratimas. 

Moksliniame arba tikrame pažinime tad pažįstantis subjektas for- 
muoja arba savotiškai pakeičia empirinius duomenis. 

Šitas naujas tikro pažinimo supratimas — tai Kanto kopernikiškos 
filosofijoj revoliucijos svarbiausias pažymys. 

e) Kantas prie šitokios keistos pažiūros į tikro pažinimo prigimtį 
buvo priėjęs ypač dėl šių priežasčių: 

Iš vienos pusės jis nebuvo lemtai susipažinęs su Aristotelio mokslu 
apie tai, kaip išaiškinti turinčio būtiną ir visuotinį galiojimą pažinimo 
galimumą.') Pagal Aristotelį protas pojūčių pristatytoje realybėje patyri- 
mo medžiagoje turi galios įžiūrėti daugiau negu pojūčiai, būtent, protas 
čia gali įžiūrėti patirtų daiktų esmines ypatybes, esminius santykius ir 
paskui su refleksijos pagalba gali suprasti, kad visi tos pačios rūšies 
daiktai turi tas pačias esmines ypatybes, tuos pačius esminius santykius, 
ir tokiu būdu gali atsirasti sąvokos, kurių turinys išreiškia tai, kas yra 
realybėje, ir turi būtiną ir visuotinį galiojimą visur ir visuomet, kur tik 
su tos rūšies individais susitinkame. Be to, pojūčių pristatytoje medžia- 
tybes ir tokius esminius santykius, kurie yra bendri net ir visoms esy- 
bėms, visoms būtims, ir tokiu būdu, pagal Aristotelį, visuotinės reikšmės 
sąvokos ir ant jų paremti dėsniai turi visur galiojimą ir kalbant apie 
išorinės realybės daiktus ir apie pažinimo vyksmus ir bendrai apie visa, 
ką tik galima pavadinti būtimi ar būties ypatybe bei santykiu. 

Kantas su šituo Aristotelio mokslu nesiskaitė. Jis reagavo tik į gno- 
seologinio racionalizmo ir empirizmo pozicijas ir, radęs jas kritiško proto 
reikalavimų nepatenkinančiomis, jis ėmė ieškoti naujų kelių mokslinio 
pažinimo galimumui išaiškinti. Betgi, pasirodo, jis buvo perėmęs kaiku- 
riuos empirizmo prietarus: iš vienos pusės, kad protas pojūčių prista- 
tytoje medžiagoje nieko daugiau negali įžiūrėti, kaip patys pojūčiai; iš 
kitos pusės, kad į mokslinio pažinimo objekto turinio sąstatą turi įeiti 
pojūčių patyrimo medžiaga. Tokiu būdu, jam atrodė, kad proto pažini- 
mas gali turėti skirtingą objektą nuo pojūčių patyrimo, jei iš savo spon- 
taniškumo, savo apriorinių dėsnių veikimu ką nors įdės į to savo objekto 
turinį, jei tuo savo aprioriniu elementu suformuos, perdirbs gautą iš po- 
jūčių patyrimo medžiagą. 

Tik tokiu perdirbimo, kūrimo būdu, pagal Kantą, gali atsirasti moks- 
linio pažinimo objektas, kuris, žinoma, negali išreikšti daikto kaip jis yra 
savyje nepriklausomai nuo pažinimo vyksmo; ir, be to, tuo mokslinio 
pažinimo objektu negali būti pojūčių patyrimui neprieinamas dalykas, 
nes į to objekto turinio sąstatą turi šiaip ar taip įeiti pojūčiu patyrimo 
medžiaga, kurią pažistantis subjektas savo apriorinėmis formomis ir ka- 
tegorijomis savotiškai perdirba, suformuoja.!) 

Kantui čia, naujus kelius nusistatant, darė įtakos ir matematinio 


1) Plačiau apie Aristotelio gnoseologines pažiūras esu kalbėjęs savo veikale 

„Pagrindiniai gnoseologijos klausimai“ Kaunas, 1930 m. ypač pusl. 58—62. 4 
2) Plačiau apie Kanto gnoseologijos pažiūras ir jų kritiką galima rasti mano 

veikale „Pagrindiniai gnoseologijos klausimai“. Kaunas, 1930 m., pusl. 49—58. 

gamtamokslio pasisekimai, kuris su atatinkamų sugalvotų hipotezių pa- 
galba stengėsi priversti gamtą atskleisti savo paslaptis. Kantas tad su 
hipotezių pagalba ėmėsi nusistatyti savo pagrindinę gnoseologijoj orien- 
taciją, ėmėsi vykdyti savo kopernikišką filosofijoj perversmo darbą. Iki 
jo laikų, girdi, pažinimas buvo laikomas mokslišku, jeigu jis sutikdavo su 
daiktu, kurį buvo stengiamasi pažinti. Pagal Kantą gi, mokslinio pažini- 
mo objektu reikia laikyti tik tokį objektą, kokis pažįstančio subjekto 
spontanišku veikimu, apriorinių dėsniu pagalba, kaip aukščiau minėjau, 
yra suformuotas, sudarytas. 

2. Šita pažiūra į mokslinio pažinimo objektą, kaipo proto spontaniš- 
ko, autonomiško veikimo sudarytą, yra priimta orientacijos pagrindan ir 
Hegelio. Tik ją Hegelis šiek tiek pertaisė ir savotiškas padarė iš jos iš- 
vadas. . 

a) Pagal Hegelį, norint nustatyti tikro pažinimo prigimtį, reikia turėti 
dėmesyje ne tik matematikos ir matematinio gamtamokslio, bet visų 
mokslų ir nemokslinio pažinimo, visokių norų, pasiryžimų ir veikimo duo- 
menis. Į tikro pažinimo objektą gali būti perdirbta ne tik jutimų, bet ir 
vaizduotės, jausmų, norų, pastangų medžiaga. Svarbiausias čia dalykas 
— tai autonominio proto veikimas, kuris bet kokius duomenis perdirba 
galų gale į idėjas. Tas perdirbimas galų gale padaro, kad idėja gali būti 
proto pažinta. 

Pagal Hegelį yra įvairios formos, kuriomis gali būti formuojama ir 
suformuojama ta pati galų gale medžiaga. Jeigu, antai, jutimų, vaiz- 
davimų, norų, pastangų, minčių objektai išrodo skirtingi, tai pareina iš 
to, kad tų skirtingų objektų turiniai yra skirtingų formavimų (jutimų, 
vaizdavimų ir t. t.) rezultatai, turi savo sąstate skirtingas formas, kurios 
skirtingus sudaro objektus. Tokiu būdu, pagal Hegelį, proto pažinimo ob- 
jektas yra proto sudarytas objektas, sąvoka arba idėja. 

Aristotelio filosofijoj protas pažįsta tiesioginiame pažinime dalyką 
su pagalba sąvokos, idėjos, o Hegelio filosofijoj sąvoka, idėja yra ir tie- 
sioginio pažinimo dalyku, objektu. 

b) Turėdamas šitokį supratimą ir apie tiesioginio pažinimo objektą 
Hegelis betgi teigia, kad jis pažįsta pačią realybę kaip ji yra savyje. Pir- 
mu požiūriu atrodo, kad toks teigimas yra daugiau negu keistas: iš tikro, 
kaip galima pažinti pačią realybę, jei pažinimo objektu yra sąvoka ir tai są- 
voka, kurios turinys yra pažįstančio subjekto autonominio veikimo suda- 
rytas? Kantas, panašų supratimą apie mokslinio pažinimo objektą turė- 
damas, dėl to yra skelbęs, kad galima moksliniame pažinime pažinti tik 
fenomenai, o ne pati realybė. Tuo tarpu, pagal Hegelį, pažindami sąvoką, 
idėją, mes tuo pačiu pažįstame pačią realybę. Hegelis mano, kad jo pozicija 
čia yra aiški, nuosekli išvada iš Kanto mokslinio pažinimo supratimo. 

Pažinti, pagal Kantą, juk reiškia sudaryti objektą ir jį pažinti, arba. 

kitais žodžiais tai išreiškiant, sudaryti idėją ir tą idėją pažinti. Kai Kan- 
tas kalba apie Ding an sich, tai išeina, kad jis žino čia, apie ką kalba, 
kad jis tą Ding an sich pažįsta; o jei protu pažįsta tą Ding an sich, tai 
tas Ding an sich yra proto sudarytas objektas, sąvoka, idėja. Tokiu bū- 
du nėra prasmės daryti skirtumą tarp fenomenų ir Ding an sich. Jeigu 
mes, kalbėdami apie realybę, žinome apie ką čia kalbame, tai išeina, kad 
realybė yra čia mūsų pažinimo objektu, kitaip sakant, kad mūsų pažini- 
mo sudarytas objektas arba idėja ir realybė — tai yra visiškai tas pats 
dalykas. 

Hegelis peikia Kantą, kad jis dėl gilesnio pagalvojimo stokos laikė fe- 
nomeną tik kaž kokiu subjektyviu dalyku, kuriam tikros realybės išreiš- 
kimas yra neprieinamas. Hegelis mano, kad apie tai, kas pažinimui visai 
neprieinama, negali būti jokios kalbos, nes tai negali būti jokio pažinimo 
objektu; o jei apie ką kalbama, tai reiškia, kad tai yra pažinimui prieina- 
ma, kad tai yra pažinimo objektas ir tai, būtent, pažinimo suformuotas, 
sudarytas objektas, nes kitokio pažinimo objekto ir būti negali. Galima 
kalbėti tik apie tai, kas yra už ribų tokio ar kitokio atskiro pažinimo, bet 
negalima kalbėti apie tai, kas būtų už ribų pažinimo apskritai. 

c) Sąvoka, idėja Hegelio filosofijoj tai ne realybės pažinimo priemo- 
nė, kaip Aristotelio filosofijoj, bet pati realybė. Mintis, mintijimas pas 
Hegelį reiškia pačią realybę. Šita prasme tenka suprasti dažnai jo varto- 
jamas posakis: ,,„Was vernūnftig ist, das ist wirklich, und was wirklich 
ist, das ist vernūnftig“. Šitoks realybės aptarimas gali būti suprantamas, 
žinoma, tik sąryšyje su jo pažiūra, kad iš tikrųjų galvojantis aš tai yra 
absoliutus aš, absoliutus protas, absoliuti dvasia, kuriai galų gale, priklau- 
so visi daiktai, visi pažinimo objektai, kaipo jos be galo turiningo gyvenimo 
tekmės momentų pasireiškimai. 

Hegelis šita prasme vadina savo filosofiją realistine, kuri esanti 
priešinga bet kokiam agnosticizmui, bet kokiam realistinės metafizikos 
mokslinės vertės mažinimui. "Tik, žinoma, kaip aukščiau matėm, ir jo rea- 
lybė yra savotiška ir savotiškai yra atremta į absoliutų konkretų idealiz- 
mą jo metafizika. 

II. Svarbu dabar įžiūrėti, kaip Hegelis reaguoja į Kanto nusistatymą 
apie pažinimo objektyvumo, apie pažinimo tiesos garantiją, kriterijus. 

1. Jau prieš Kantą buvo nevieno filosofo prieita prie tos pažiūros, 
kad atskirai, izoliuotai imami pažinimo dalykai negali turėti tikro objek- 
tyvumo, tiesos garantijų. Suvokimų, pažinimų tiesa esanti tame, kad jie 
yra tarp savęs susiję ir sudaro vieną suderintą visumą. Panašias šitame 
klausime formulas antai randame pas Dekartą, Leibnicą ir net pas Hu- 
me'ą. Mokslui rūpima tikrovė pagal juos skiriasi nuo mūsų sapnų tik 
tuo, kad sapne yra vidujinis tarp savęs nesuderinimas prisistatomų da- 
lykų. 

a) Šitokia pažiūra į pažinimo tiesos garantijas, kriterijus yra, iš tikro, 
neišvengiama ,kai nepripažįstama protui pojūčių pristatytoje medžiagoje 
galėjimo įžiūrėti daugiau, negu pojūčiai, galėjimo, būtent įžiūrėti esmines 
daiktų ypatybes, esminius jų santykius ir paskui galėjimo su refleksijos 
pagalba suprasti, kad visi tos rūšies individai turi visur ir visados tas 
esmines ypatybes, tuos esminius santykius, kad <kaikurias esmines ypa- 
tybes, kai kuriuos esminius santykius turi turėti visi daiktai, visos esy- 
bės, visa, kas tik šiokiu ar kitokių būdu yra. 

Ant tų proto įžiūrėtų esminių ypatybių ir esminių santykių pagrindo, 
kurių negali neturėti visa, kas tik šiokiu ar kitokiu būdu yra, buvo ir gali 
būti, remiasi dėsniai, kurie turi būtiną pritaikymą visuose esimo ir min- 
tijimo plotuose. "Tie dėsniai turi galiojimą visur — ir immanentinių ir 
transcendentinių, ir objektyvių ir subjektyvių dalykų srityse. 

Apie tų dėsnių visuotinį galiojimą (kaip antai, tapatybės, priešta- 
ravimo, trečiaip nesimo, kad dalis yra mažesnė už visumą) negalima pro- 
tingai abejoti nes abejoti gali būti protingo pagrindo tik ten, kur galima 
vieną dalyką su kitu sumaišyti; na, o šitų dėsnių pažinimo srityje negali 
būti jokio klaidinančio susimaišymo, nes jie remiasi ant tokių ypatybių 
ir santykių, kuriuos turi visa, kas tik šiokiu ar kitokiu būdu yra ar tai 
daikto, ar tai daikto ypatybės, santykio formoje, ar tai minties srityje. 
Tų dėsnių tiesa yra savaime aiški, nereikalinga aiškinimo su kitų tiesų 
pagalba. Tokiu būdu tų tiesų galiojimą negalima kvestijonuoti nė gar- 
siais skeptikų argumentais dialelio ir užburto rato. Kitų pažiūrų, kurių 
galiojimas nėra savaime aiškus, tiesa paaiškėja iš to, kad remiasi faktais 
ir kritiško proto reikalavimais, atremtais į savaime aiškias tiesas. 

Deja, Kantui ieškoti tikro pažinimo garantijų, kriterijų šitokiu aris- 
totelišku būdu buvo neįmanoma dėl jo griežtai skirtingo nusistatymo apie 
tiesioginio pažinimo objektą, kaipo pažįstančio subjekto spontaniškumo 
suformuluotą. Kantas šitame dalyke pakrypo į Dekarto, Leibnico, Hume'o 
kelią, tik šį bei tą čia modifikuodamas sąryšyje su kitomis savo pagrin- 
dinėmis filosofijos pažiūromis. 

b) Kai pažįstantis subjektas susitinka, pagal Kantą, su gauta iš 
pojūčių patyrimo medžiaga, tai jis ją suformuoja savo aprioriniais dės- 
niais į mokslinio pažinimo objektus. Šitie objektai neturi objektyvaus 
galiojimo, kai juos imama atskirai, izoliuotai; jie įgyja objektyvią reikšmę 
tik kaipo įeiną į esančio ar galimo mokslo sintezę. Tų objektų santykis 
prie mokslo sintezės sudaro jų svarbiausią savybę, jų pačią esmę; esimas 
mokslinio pažinimo objektu sudaro visą to objekto realybę. Antai moks- 
linio pažinimo nustatyti gamtos dalykai neturi savyje, pagal Kantą, ne- 
priklausomo nuo pažinimo egzistavimo; jie yra proto akivaizdoje kaip 
kokia knyga, kurios visa prasmė yra ta, kad būtų mūsų suprasta; jie 
yra ne kas kita, kaip pats mokslas, bet tik išorinumo formoje. 

(B. d.). 


Ugdytojas ir ugdytinis 
Ugdymo filosofijos studija vykdančiosios ugdymo priežasties klausimu 
Priv. doc. Dr. A. Maceina, Kaunas 


Turinys: 1. Ugdymas, kaip tarpasmeninė difūzija. 2. Ugdymas, 
kaip sąmoningas ir tikslingas veikimas. — 3. Ugdymas. kaip individu- 
alinis veikimas. — 4. Ugdytinio veiklumas ugdyme. 5. Ugdytinio veik- 
lumo supratimas. 


1. UGDYMAS, KAIP TARPASMENINĖ DIFŪZIJA 


Ugdytojas ir ugdytinis yra ne tik skirtingi savo funkcijomis, bet ir 
atskirti savo prigimtimi. Pedagoginė sąvaika yra padalinta tarp dviejų as- 
menų. Ugdymo objektas yra asmuo, vadinasi, būtybė, turinti savą pasaulį, 
egzistuojanti pati savyje ir pati sau. Tai suppositum rationale arba sub- 
stantia completa ir incommunicablis. |fJosios negalima formuoti, kaip me- 
džiagos: skaldant, pridedant arba atimant. Išviršinis techniškas veikimas 
čia neturi jokios prasmės. Kiekviena ugdytojo įtaka, kiekvienas suavgusio 
žmogaus veikimas čia gali eiti tik per ugdytinio vidų ir gali kristalizuotis 
tik jo viduje. Todėl savaime kyla klausimas: kokiu būdu ugdytojo veikimas 
„pasiekia ugdytinio vidy? Kokiu keliu eina ugdytojo įsakymai, patarimai, 
pabarimai, paskatinimai ir pavyzdžio įtaka? Kokiu būdu du atskiri asmens 
— du pasauliai — suartėja, susijungia ir pradeda daryti vienas antram sa- 
votiškos įtakos? Kokiu keliu visų pirma eina ugdomoji įtaka? 


Atsakymas gali būti tik vienas: ugdytojo veiksmas pasiekia ugdytinio 
vidų tarpasmeninės difūzijos keliu. Tarp ugdytojo i: ugdytinio atsiranda 
tokia pat sąvaika, kaip ir apskritai tarp žmogaus ir žmogaus arba tarp at- 
skiro individo ir ištisos žmonių grupės. Gamtos mokslai šiandien yra pa- 
tyrę, kad kiekvieną medžiagos atomą supa elektromagnetinis laukas, kad 
šitame lauke veikiančios jėgos riša vieną atomą su kitu, sudarydamos tuo 
būdu molekules ir ištisus medžiagos kompleksus. Atomas gyvena savą gy- 
venimą. Akmens gabalo struktūra yra visai nepanaši į atomo struktūrą. Bet 
šitas akmens gabalas nesubyra į atomus tik dėl to, kad vieno atomo elektro- 
magnetinis laukas susisiekia su kito atomo tokiu pat lauku ir kuria nuola- 
tinę jėgų srovę, trykštančią iš atomo vidaus ir jungiančią atomus iš viršaus. 

Negyvosios medžiagos struktūroje. mes randame bendruomenės gyvenimo. 
šešėlį. — Šiandien taip pat linkstama manyti, kad aplinkui kiekvieną gyvą 
padarą esama gyvybinio lauko; kuriuo jis susisiekia su kitais, kuriame 
vyksta visas jo gyvenimas ir tam tikromis srovėmis spinduliuoja į aplinką. 
Gyvo sutvėrimo, kaip ir atomo, vidus nėra izoliuotas. Jis pereina į gy- 
vybinį lauką, o iš čia patenka į kitų gyvų būtybių-vidų. Sensityvinis pa- 
saulis yra pilnas tokių gyvybinių bangavimų. — Žmogui šitas dėsnis tinka 
trejopu būdu. Žmogus yra ir medžiaga, vadinasi, turi elektromagnetinį lau- 
ką; jis yra ir gyvūnas, vadinasi, turi gyvybinį lauką; jis yra galop dvasia, 
vadinasi, turi dvasinį lauką, kurio buvimas šiandieninei psichologijai yra 
visai aiškus. Visi metapsichiniai dalykai kaip tik ir vyksta šito dvasinio 
lauko sferoje. 


Šitie trys laukai arba, tiksliau, šitas vieningas psichofizinis laukas kaip 
tik ir kuria tąją, pasak D. v. Hildebrando „tarpasmeninę sferą“? kuria 
sklinda asmens gyvenimas. Ji yra, tarsi, tiltas, jungiąs tąsias „nesivienįjan- 
čias substancijas“ (substantias incommunicabiles), be kurio jos liktų izo-- 
liuotos kiekviena savyje ir be kurio būtų negalima jokia bendruomenė, 
Kiekvienas žmogaus gyvenimo įvykis, tegul jis kiltų ir iš slapčiausių dva- 
sios gelmių, visų pirma išplinta jo paties būtybėje, o paskui, tarpasmeninės 
sferos arba psichofizinio lauko padedamas, pereina ir į kitų asmenų vidų. 
Dvasios įvykiai daro įtakos vaidiniams, šie sujudina mūsų nervų sistėmą, 
ir dvasią, tarsi, išeina į kūno paviršių. Kiekvieną, net ir labiausiai abstrak- 
čią idėją, net ir labiausiai slaptą mintį mes pergyvename visa savo būtybę: 
savo kalba, savo gestais, savo veido išraiška, savo elgimusi ir judėsiais. 
Iš mūsų paviršiaus visados kalba mūsų vidus. Tai yra vad. psichinė difū- 
zija arba bet kurio mūsų vidaus įvykio išplitimas visoje mūsų būtybėje. 
Jeigu žmogus neturėtų minėto psichofizinio lauko, šita psichinė difūzija 
būtų vienintėlė: ji pasiektų kūno paviršių ir sustingtų. Bet tikrumoj taip 
nėra. Tikrumoj mūsų vidaus gyvenimas nuo mūsų kūno paviršiaus pereina 
į psichofizinį lauką, iš jo sklinda į kitų žmonių tokius pat laukus, pasiekia 
jų būtybę ir juos priverčia gyventi tuo, kuo ir mes gyvename. Psichinė di- 
fūzija tolimesnėje eigoje virsta tarpasmenine difūzija: mūsų asmens gyve-- 
nimas per tarpasmeninę sferą pereina į kitų asmenų vidų ir asmeninius 
mūsų pradus perkelia į jų dvasią. Mes ne tik apreiškiame save, mes ir pri-- 
imame kitų įtaką įspūdžių, jausmų ir idėjų pavidalu. Žmonių gyvenimas, 
jų mąstymas ir likimas, jų kaltės ir atsakingumas yra daug bendresnis, ne- 
gu paprastai manoma. Taip kuriasi visuomenės psichologija, taip plinta. 
įvairūs papročiai, mados, naujos idėjos ir teorijos. 

Taip plinta ir ugdomoji įtaka. Pedagoginiame veikime tarpasmeninė 


1 


iš Pig. R. Woltereck, Grundziige einer allgemeinen Biologie, Stuttgart 1932: 
* Plg. Metaphysik der Gemeinschaft, Augsburg 1930. 


Už 


A. Maceina, Ugdytojas ir ugdytinis 0 
difūzija yra dar našesnė ir dar vaisingesnė, nes ji čia turi gerą atramą ypa- 
tingoje ugdytojo ir ugdytinio prigimties struktūroje. F. X. Eggersdorfe- 
ris yra pastebėjęs, kad „ugdymas yra audinys tam tikrų veiksmų, kūtiė 
plaukia iš ugdytojo vieno vienintelio nusistatymo“.? Šitasai nusistatymas 
yra meilės nusistatymas. Ugdytojas veikia visu savo asmeniu, kurio gelmė- 
se glūdi meilė augančiam žmogui ir noras jam padėti. Tokia meilės ap- 
spręsta ugdytojo prigimties strūktūra yra ypatingai palanki psichinei, o 
nuosekliai ir tarpasmeninei difūzijai. Žmogus, kuris veikia iš meilės daug 
greičiau išspinduliuoja savo vidų į aplinką, negu tas, kuris yra vedamas 
naudos (ekonominis žmogus), idėjos (teorinis žmogus) arba galybės (jėgos 
žmogus) Tarpasmeninė sfera tarp ugdytojo ir ugdytinio yra daug pla- 
tesnė, negu tarp kurių kitų asmenų. Čia stovi vienas priešais antrą ne du 
subrendusios prigimties ir nusistojusio charakterio žmonės, bet iš meilės 
veikiąs subrendęs asmuo priešais nesubrendusį, neišsivysčiusį asmenį, ku- 
rio prigimtis, lyg kempinė, godžiai sugeria visa, ką tik spėja patirti. Jeigu 
meilė verčia ugdytoją gausiai duoti, tai bręstanti prigimtis verčia ugdy- 
tinį dar gausiau ieškoti. Ugdytinis, be abejo, turi ir savą individualybę, ku- 
ri savaip laužia ateinančias įtakas, kaip prizmė laužia saulės spindulį. Bet 
savo veikime ji dar neturi pastovios lyties, ji dar josios tik ieško, todėl 
ieško sykiu ir medžiagos, kuri šitą lytį suformuotų. Nenumaldomas vaiko 
noras žaisti ir visas brendimo metų sąmyšis savo esmėje yra ne kas kita 
kaip pačios prigimties bandymas surasti augančiam žmogui jo veikimo 
lytį ir jo vietą gyvenime. Prigimtis čia eksperimentuoja pati su savimi, 
kad galop sukurtų pastovią formą, kuria turės reikštis visas būsimo žmo- 
gaus gyvenimas“ Bręstančio asmens imlumas (Empfūnglichkeit) yra su- 
rištas su pačia brendimo esme. Ugdytojo veikimas, lengvai išplintąs dėl 
ypatingos jo prigimties struktūros, esti godžiai sugeriamas imlios ugdyti- 
nio prigimties. Ugdytinis darosi, tarsi, ugdytojo pagautas. Jis piadeda 
gyventi ugdytojo gyvenimu, jis atbaigia savyje dvasinius jo aktus, jame 
pamažu kristalizuojasi asmeniniai ugdytojo pradai. Šitas vyksmas dažnai 
esti labai lėtas. Kartais tik po keliolikos metų mes patiriame, ką esame lai 
mėję iš to ar kito ugdytojo. Bet jis gali būti ir staigus; jis gali virsti 
tikra dvasine revoliucija, jei svarbus ugdytojo žygis randa ugdytinio sie- 
loje ypatingai gyvą imlumą, arba F. Copei terminais sakant, „vaisinga mo- 
mentą“.“ 

Ugdomasis veikimas yra galimas tik todėl, kad žmogus sugebz savo 
vidaus gyvenimą perkelti į kito asmens vidų ir pats priimti aplinkos įta- 


Jugendbildung, 9 p. Miinchen *1933. 

Plg. E. Spranger, Lebensformen, Halle a. S. '1930, 

Plg. E. Spranger, Psychologie des Jugendalters. 40 p. Leipziz “1932. 
Plg. Der fruchtbare Moment im Bildungsprozess, Leipzig 1930. 

kas. Ugdymas visų pirma apsireiškia, kaip tarpasmeninė difūzija. Psicho- 
fizinis laukas, arba tarpasmeninė sfera, įjungia ugdomąjį veiksmą į tarp- 
asmeninės difūzijos kategoriją ir tampa materialine įojo atrama. „Tikslin- 
gos įtakos, sako O. Willmannas, liktų tik agregatas, jei ištisa eilė tarpinin- 
kų, glūdinčių gyvenimo bendruomenėje nesudarytų. joms atramos ir nepa- 
laikytų jų nenutrūkstamumo (Kontinuitat)““. Ugdytojo patarimai, nuro- 
dymai ar įsakymai stengiasi daryti tiesioginės ugdytiniui įtakos ir patekti 
tiesiog į jo vidų. Bet jie visados yra tik vienkartiniai veiksmai, tik ugdo- 
mosios įtakos mazgai, tik centrai nuolatinėje ugdytojo ir ugdytinio sąvai- 
koje. Tuo tarpu bręstąs žmogus yra ugdomas ne tuo, kad jis kartais yra 
patariamas, pataisomas, nurodomas ar įsakomas, bet tuo, kad jis gyvena nuo- 
latinėje ugdytojo įtakoje, kad jis nuolatos, pasak E. Sprangerio, yra susi- 
žavėjęs jį viršijančia ugdytojo galia. Ugdomojo veiksmo nenutrūkstamumas 
yra viena iš esminių jo žymių. Katalikų kovos už konfesines mokyklas 
tikrumoj yra kovos už ugdomojo veiksmo nenutrūkstamumą. Mokyklos 
darbas turi būti tik vienas iš svarbesnių mazgų nuolatinėje ugdomojoje 
įtakoje, kuri prasideda konfesinėje šeimoje, eina per konfesinę mokyklą ir 
baigiasi konfesinėje bendruomenėje. Kai šitas nenutrūkstamumas esti suar- 
domas, kai į vienos rūšies įtaką įsimaišo heterogeninių pradų, tada ugdymas 
nebetenka savo galios, ir jo veikimas nebepasiekia ugdytinio prigimties 
gelmių. Štai dėl ko yra visados reikalaujama, kad atsitiktinių veiksnių įtaka 
būtų suderinta su pašauktųjų veiksnių įtaka, o dar labiau, kad sutarimas 
viešpatautų šių pastarųjų darbe. 

Ugdymo veiksnių sutarimas ugdomojo veiksmo nenutrūkstamumą kuria. 
Bet jį palaiko tarpasmeninė difūzija. Sąmoningus ugdytojo veiksmus tarp- 
asmeninė sfera sujungia į vieną vieningą ir nuolatinę srovę, kuria ugdyti- 
nis esti apgaubiamas ir formuojamas. Bręstąs žmogus yra ugdomas ne tik 
oficialiais momentais, kada jis yra mokomas, skatinamas ar patariamas, bet 
ir tąja nesąmoninga įtaka, kuri plaukia iš ugdytojo žodžių, iš jo balso, iš 
jo gestų, iš viso jo privataus ir kasdieninio gyvenimo, kurio ugdytinis ne- 
mato, bet kuris pas jį ateina žinių, gandų ir net prasimanymų pavidalu. 
„Šitasai irracionalus momentas, šitasai laukimas ir klausymas, šitasai se- 
kimas ir susitikimas, kuris ugdomojo plano tiesiąją paverčia gyvenimo 
apspręsta kreivąja, būtinai priklauso prie ugdymo““. Oficiali ugdytojo ir 
ugdytinio sąvaika gali būti vaisinga tik tada, kai ji yra panerta į plačią tarp- 
asmeninės difūzijos srovę, kai ji yra josios gaivinama, palaikoma, jungiama 
ir kai ji sudaro reflektyvinį šitos srovės apžvelgimą. Ugdomoji įtaka eina 
ne kvantais, kaip šilima, pasak Plancko teorijos, bet nuolatine nepertrau- 
kiama tarpasmenine srove, tarpininkaujant trilypiam žmogaus būtybės 


" Didaktik als Bildungslehre I, 19 p. Braunschweig 1903. 
5 1. GCoha, Befreien und Binden, 19 p. Leipzig 1926. 

laukui. Sąmoningi momentai yra sustojimai, refleksijos, apžvalgos, šitos 
srovės pasukimai ir sutvarkymai. Jie, kaip netrukus matysime, yra būtini. 
Jie išskiria ugdymą iš bendros tarpasmeninės difūzijos. Bet įtakingi jie 
darosi tik šitos srovės gaivinami ir jungiami. Tarpasmeninė difūzija yra 
būtinas materialinis ugdymo pagrindas. 

Nagrinėdami ugdymą, tik kaip tarpasmeninę difūziją, nerasime jame 
tikra prasme nei subjekto nei objekto. Tas pats žmogus čia yra ir ugdyto- 
jas ir ugdytinis, nes jis sykiu daro kitiems įtakos ir pats josios iš kitų pa- 
tiria: jis formuoja ir sykiu yra formuetojas. Subjekto — objekto priešgi- 
nybė čia, tarsi, ištirpsta, ir ugdymas pasidaro pagrindinė visų žmonių s3- 
vaikos funkcija. 

Šitaip ugdymą supranta fenomenologinė, arba geriau asimiliacijos 
pedagogika, kurios žymiausias atstovas yra E. Krieckas. Krieckas. atsi- 
remdamas į Husserlio fenomenologinį metodą, yra bandęs suvokti ugdymo 
esmę nepriklausomai nuo filosofijos ir tuo būdu sukurti autonominį pe- 
dagogikos mokslą. Šita esmė jam ir yra ta, kad ugdymas esąs asi- 
miliacija. Pedagoginio veikimo savotiškumas esąs tas, kad ugdymas kyląs ne 
iš sąmoningo ir tikslingo žmogaus nusistatymo, bet esąs pirmykštė tarp- 
asmeninės sąvokos funkcija. „Ugdymas, sako Krieckas, yra visur ir visada 
žmonijoje vykstanti dvasinė funkcija; ugdymas visur ir visada yra pir- 
mykštis vyksmas. Jis yra suponuojamas, kaip pirmykštis faktas. Kaip re- 
ligija, teisė, kalba, bendruomenė ir valstybė kilo ne iš kurių nors sąmoningų 
ir tikslingų nusistatymų, bet visuomet žmonijoje buvo, taip ir ugdymas. .. 
Visos gyvenimo funkcijos ir gyvenimo normos, pačiu savo veikimu ir savo 
buvimu kildina ugdomąjį veikimą“?. Dėl to Krieckui „ugdymas yra kiek-- 
viena rūšis žmogaus formavimo arba apipavidalinimo, kuris kyla iš dvasinės 
įtakos“!?), Ugdytinis savaime asimiliuoja šitą įtaką, darosi panašus į tuos, 
kurie ji apsupa, ir taip jis yra ugdomas. Planingas, organizacinis ir tikslin- 
gas ugdymo pobūdis yra tik atsitiktinis jo elementas, tik šalutinė jo apraiška. 

Savaime aišku, kad šitoje teorijoje ugdymas sutampa su tarpasmenine 
difūzija. Tarpasmeninė difūzija čia yra ne ugdymo pagrindas, ne toji plati 
srovė, kurioje esama ir ugdomosios įtakos, bet pati ugdymo esmė, pati ug- 
domoji įtaka. Ugdymo sąvoka čia apima kiekvieną žmonių sąvaiką ir tuo 
pačiu netenka savo charakterio. Reikia sutikti, kad kiekvienas ugdymas 
yra tarpasmeninė difūzija. Bet negalima sutikti, kad kiekviena tarpasme- 
ninė difūzija jau tuo pačiu būtų ir ugdymas. Šitą skirtumą būtinai reikia 
padaryti, jei norime išgelbėti ugdymo sąvokos aiškumą ir ugdymo prakti- 
kos reikšmingumą bei atsakingumą. Tarpasmeninė sfera yra pagrindas 


9 Philosophie der Erziehung, 3p. Jena 1930. 
* op cit. 75 p. 

sklisti ne tik pedagoginei, bet ir kiekvienai 
gaus, neformuoja, bet jį ardo ir gadina. Ma, 
demagogija, reklamų hipnozas — visa: 
su, šventųjų pavyzdžiais ir išganingomis 
chaose, kuris, ypač mūsų laikais, plūste ų 
deda nebesiorientuoti, pradeda nebeskirti, 
ta ir kas nuodėminga. Vadinti visa tai ug 
plakti su kiekvienu žmogaus dvasios k 
gai supratęs, kad mus keičia visa ir visa 
ir abstrakčiausios idėjos skverbiasi, 


kitai įtakai, kuri dažnai žmo- 
dos viliojimai, politinių vadų. 
maišosi tarpasmeninėje sferoje 
idėjomis. Mes gyvename įtakų 
žplūsta sielą, jog ji galop pra- 
kas gera ir kas bloga, kas šven- 
dymu reiškia ugdymo sąvoką su- 
aitaliojimu. Krieckas yra teisin- 
da. Net ir menkiausi įspūdžiai, net 
$ prof. de Munnyncko žodžiais tariant, 
į slaptą mūsų psichikos konstrukciją, ir mes dažnai nežinome, iš kur at- 
sirado šitas ar anas noras, šita ar ana mintis. Bet visas šitas įtakas laikyti 
ugdymu nėra jokios prasmės. Jau paprastas patyrimas parodo, kad kaip 
tik ugdymu mes stengiamės šitas, dažnai nepageidaujamas, įtakas atsverti. 
Ugdymą mes laikome priešginybe to, kas savaime ateina į mūsų vidų ir ne- 
kartą sugriauna tai, kas ten buvo pastatyta. Ugdymą mes visados laikome 
vertybiniu veikimu, vadinasi, tokių darbu, kuris iš esmės yra surištas su 
žmogaus tobulinimu, realizuojant jame ištisą vertybių eilę. Paprastas žmo- 
gaus keitimas, kuris neturi su vertybėmis jokių ryšių arba kuris šitas ver- 
tybes net griauna, nėra ir negali būti ugdymas. Krieckas kaip tik ir yra 
nepastebėjęs ugdymo vertybinio charakterio, kurį taip smarkiai ir visai 
teisingai yra pabrėžusi kultūrpedagogika, Tarpasmeninė 
žmogų. Bet nevisados ji jį keičia vertybių linkui, Dėl to ji nevisados yra 
ugdymas. Ugdymas yra tik viena, gana siaura tarpasmeninės difūzijos 
sritis. Turtingoje, įvairioje ir didele dalimi chaotiškoje 
sferoje esama savotiškų įtakų, 
nuo kitų tuo, 


difūzija keičia 


tarpasmeninėje 
kurias mes vadiname ugdymu. 'Jos skiriasi 
kad jos yra skleidžiamos sąmoningai ir tikslingai, kad jos 
nėra. tik savaimingas asmens atsivėrimas, bet planingas subrendusios dva- 
sios perkėlimas į nesubrendusį asmenį. Tiesa, 
spkluss tarpasmenino difūsija, Bet jis niekados su ja nesutampa. Jis vi- 
sados esti iškilęs aukščiau už ją, nes jis yra vadovaujamas pedagoginio 


ethos. Pedagoginis ethos išskiria ugdymą iš bendros tarpasmeninės di- 
tūzijos ir atskleidžia savotišką jo pobūdį. 


šitas procesas visados pa- 


2, UGDYMAS, KAIP SĄMONINGAS IR TIKSLINGAS VEIKIMAS 


Suaugęs žmogus nevisados yra ugdytojas, ir augąs Žmogus nevisados 
yra ugdytinis. Tiesa, tarpasmeninė difūzija tarp jų esti nuolatos. Mes visi 
gyvename tarpasmeninėje sferoje, 


visi darome įtakos ir visi josios pati- 
riame, todėl Kriecko nuomone, visi, 


ugdome ir visi esame ugdomi. Bet kad 
šitoje nepertraukiamoje savaikoje atsirastų tikras pedagoginis veikimas, 

kad tarpasmeninė difūzija taptų tikra prasme ugdymu, reikia tam tikrų 
sąlygų, tam tikro išvidinio nusiteikimo: ugdytojui, kad jis pakiltų aukš- 
čiau už nesąmoningą tarpasmeninę sferą ir iš veiksnio taptų veikėju; 
ugdytiniui, kad jis liautųsi buvęs palaidų įtakų tiltų ir taptų ugdytojo 
veiksmą koncentruojančia jėga. Kol suaugęs žmogus svaido savo itaką į 
visas puses be plano ir be tikslo, tol jis yra tik tarpasmeninės difūzijos 
veiksnys, bet ne ugdymo veikėjas. Kol augąs žmogus leidžia per savo vidų 
„chaotiškas patirtis, ilgiau ties jomis nesustodamas ir jų neperkurdamas, tol 
jis yra tik tarpasmeninės difūzijos veikinys, bet ne ugdymo objektas. Ne- 
sąmoningas, palaidas, neplaningas ir netikslingas suaugusio žmogaus san- 
tykiavimas su nesuaugusiu žmogumi yra tik paprasta, kasdieninė bet ne 
pedagoginė sąvaika. 

Pedagogine sąvaika ji gali virsti tik tada, kai suaugusio ir nesuaugu- 
sio asmens santykiavime atsiranda, W. Flitnerio žodžiais tariant, savas 
stilius“. Gali žmogus būti gabus ar negabus, optimistas ar pesimistas, ku- 
rybiškas ar pedantiškas, kai jis veikia, kaip ugdytojas, jis veikia savotiškai, 
kitaip ,negu tada, kai nejaučia savyje pedagoginės sąžinės balso. Pedago- 
ginėje situacijoje kiekvienas pergyvena save, kaip aukštesnio prado atsto- 
vą, kaip idealinių normų reiškėją, kuris apsprendžia ugdytinį ne pagal siau- 
rą individualinį savo nusistatymą, bet pagal aukštesnę valią, vistiek ar ji 
bus pilnutinio žmogiškumo, ar tautos, ar valstybės, ar galop Dievo valia. 
Kiekvienas ugdytojas jaučiasi esąs pašauktas, atsakingas, vadinasi, turįs 
tam tikrą misiją ir tam tikrą paskyrimą. ,,(Ugdymo procese, sako, E. Spran- 
geris, viršum ugdytojo ir ugdytinio stovi aukštesnis trečiasis pradas, ku- 
riam tarnauti jie abu yra įpareigoti, kurio dvasia jie abu yra vienas su antru 
surišti“? Galima šitą trečiąjį pradą suprasti ir pergyventi labai įvairiai. 
Komunistinei pedagogikai jis bus klasė ir josios reikalai; nacionalistinei 
pedagogikai — tauta, kaip vitalinis ir kaip dvasinis vienetas: humanistinei 
pedagogikai — žmoniškumo idėja (W. v. Humboldt); religinei pedagogi- 
kai — Dievas. Bet net ir labiausiai priešingos ugdymo kryptys sutinka, 
kad tokio trečiojo prado esama ir kad ugdytojas veikia ne savavališkai, ne 
kaip privatus ir neatsakingas asmuo, bet kair šito prado reikalavimų vyk- 
dytojas. Tikras ugdytojas yra amžinų vertybių skelbėjas““?. Štai dėl ko 
visi didieji žmonijos auklėtojai, kaip Pitagoras, Sokratas, Platonas, Pes- 
talozzi, arba patys save laikė pranašais ir pašauktaisiais žmonių vadais arba 
jų darbuose buvo jausti tasai trečiasis pradas, kuris yra daugiau, negu pa- 
prasto gyvenimo reikalavimai. Jis davė jiems jėgos, jis pagrindo jų autori- 
tetą ir sykiu jis apsprendė visą jų veikimą tam tikru būdu, tam tikra lytimi, 
tam tikru stiliumi. Atstovavimas aukštesnei valiai pakelia žmogų viršum 


" Systematische Piūdagogik, 52 p. Breslau 1933. 

2 Umriss der philosophischen Pidagogik, 333 p. „Intern. Ztr. f. Erziehungs- 
wissenchaft“, 1933/34. į 

= W. Sauer, Sozialphilosophie, 333p. Berlin 1929, 

siauros jo individualybės, išlaisvina jį iš jo paties kaprizų ir visiems jo 
darbams įspaudžia antasmeninę žymę. Ar ugdytinis kreipiasi į nomadų gi- 
minės motiną ar į Pestalozzi, ar jis nori sužinoti techninį ar metafizinį 
dalyką, kiekvienu atveju ugdytojo, kaip ugdytojo, atsakymas esmėje bus. 
tas pats. Kai tik subrendęs žmogus atsiduria pedagoginėje situacijoje, kai 
tik jis pasijaučia veikiąs, kaip ugdytojas, tuojau jo veikimas įgyja savotiš- 
ką pobūdį, tąjį minėtą „savą stilių“, kurį mes vadiname pedagoginiu ethos. 
Pedagoginis ethos kaig tik ir yra iš pedagoginės situacijos kylanti ir į 
aukštesnį pradą atsirėmusi pastovi lytis, kuria reiškiasi subrendusio žmo- 
gaus, kaip ugdytojo, veikimas. Šita lytis padaro, kad visi ugdytojo atsaky- 
mai, visos jo reakcijos, visa jo elgsena, net žodžiai ir gestai esti lenkiami 
tam tikra kryptimi, pažymimi tam tikru autoritetu ir iškeliami iš paprastos. 
kasdieninės sąvaikos. Kur tokios pastovios lyties nėra, kur žmogaus vei-- 
kimas nekyla iš pedagoginės sąžinės ir nesikristalizuoja pedagoginio ethos. 
pavidalu, ten nėra tikro ugdymo veikėjo ir sykiu nėra tikro ugdymo. 

Pedagoginio ethos apraiškos gali būti labai įvairios. Jos priklauso nuo 
ugdytojo individualybės, nuo krašto, amžiaus ir tautos pobūdžio. Pitagoro 
mokykloie pirmojo laipsnio mokiniai tylėjo ir klausė. Tuo tarpu Sokratas. 
net ir vergus paskatindavo klausimais, o pačią problemą jie turėdavo iš- 
siaiškinti ir formuluoti patys. Rytai ugdytojo asmenyje mato realų aukš- 
tesnio prado įsikūnijimą. Vakarams ugdytojas yra tik šito prado atstovas. 
Viduriniais amžiais ugdytojas veikė Dievo vardu. Ugdymas tuomet buvo 
teocentrinis. Renesanso ugdytojas atstovavo žmoniškumo idealui. Dabarti- 
nės Rusijos ugdyme vyrauja ekonominis, dabartinės Vokietijos — vitali- 
nis motyvas. Kitaip ugdo mahometonai ir katalikai, kitaip aristokratai ir 
proletarai „kitaip miesto ir kaimo žmonės. Bet, nepaisant visų šitų skirtybių,. 
kurios gali būti net ir labai žymios, pedagoginis ethos visais laikais ir vi- 
suose kraštuose turi vieną bendrą žymę, būtent: pedagoginę intenciją. Kur 
tik yra tikras ugdymas „kur tik suaugęs žmogus veikia, kaip ugdytojas, ten 
visados yra ir noras ugdyti. Tikras pedagoginis charakteris atsiranda tik 
dėl sąmoningos ugdomosios valios“'*. Pedagoginė intencija yra esminė ug- 
dytojo žymė ir tuo pačiu esminis ugdomojo veikimo pradas jo subjekto 
atžvilgiu. 

Esmėje pedagoginė intencija yra tokia pzt ir primityvaus žmogaus ug- 
dyme ir Sokrato bei Platono darbuose. Be abejo, pedagoginė refleksija gali 
ją tobulinti ir gryninti, gali joje surasti ištisą ugdytojo pareigų skalę, gali 
ją fcrmuoti pedagoginio imperatyvo pavidalu (E. Abb), bet iš esmės ji jo- 
sios nekeičia. Žmogus tampa ugdytoju ne dėl refleksijos, bet dėl intencijos. 
Refleksija yra būtina ugdymo pasisekimui ir pažangai. Bet ji nebūtina pe-- 
dagoginiam ethos. Pedagoginės intencijos pagrindas ir esmė visados yra 

ta pati: tai nusistatymas tobulinti bręstantį žmogų. Tai ugdytojo darbo 
kryptis, kad „kitam, kaip tampančiam, būtų pagelbėta įsigyti jėgos gyveni- 
mui tvarkyti, pakilti ligi aukštesnio dvasinio supratimo bei vertybinio api- 
pavidalinimo ir susirasti gilesnį dorinį pradą“. Ugdomasis veikimas jo 
subjekto atžvilgiu nėra irracionalus vyksmas, bet sąmoningas pasilenkimas. 
prie netobulo, kūniškai ir dvasiškai skurdaus žmogaus, kad jį patobulintų ir 
praturtintų. Ugdytojas, kaip ugdytojas, žino, kad jis yra pašauktas tobu- 
linti, kad jo įtaka formuoja nesubrendusį asmenį ir jį veda tam tikro idealo 
kryptimi. Gali šitas žinojimas būti tik intuityvus, gali jis apsireikšti ištisa 
ugdymo filosofija, iš esmės čia niekas nekinta. Ugdomasis veikimas jo sub- 
jekto atžvilgiu visados yra sąmoningas veikimas. Be sąmoningumo ir tiks- 
lingumo — aiškaus ar tik nujaučiamo — pedagoginė intencija nėra įma-- 
noma. Šitos dvi žymės išskiria ugdymą iš tarpasmeninės difūzijos ir sykiu 
padaro, kad subrendusis asmuo tampa tikru ugdymo veikėju. 

Ugdytojo sąmoningumas apima trejetą pagrindinių dalykų: bendrą 
ugdytojo nusistatymą, ugdytojo ir ugdytinio santykių pobūdį ir ugdytojo 
atsakingumą. 

Ugdytojo įsisąmoninimas, suprantama, negali apimti visų jo veiksmų. 
Irracionalus momentas ugdyme visados yra labai platus. Ugdytojas negali 
žinoti, kuris jo veiksmas siekia giliausiai ir kuris daro didžiausios ugdyti- 
aiui įtakos. Bet jis visados žino, kad net ir toji nesąmoninga įtaka, net ir 
tie irracionalūs veiksmai yra žadinami išvidinio jo nusistatymo pagelbėti 
bręstančiam žmogui. Jis žino, kad visas ugdomasis jo darbas nėra palaidų 
bei vienkartinių veiksmų rinkinys, bet nuolatinis vyksmas jame pačiame ir 
ugdytinyje: jame kyląs iš meilės, o ugdytinyje — iš prigimties pastangų 
susirasti savą lytį. Kai šitoks pagrindinis ugdytojo nusistatymas yra są- 
moningas, tuomet ir visas pedagoginis veikimas yra sąmoningas. Ir tik iš 
šitokio nusistatymo kylančios tarpasmeninės įtakos yra vertos ugdymo var- 
do. „Ugdymas yra toks darbas, kuris negali būti atliktas, nei tik leidžiant 
save asimiliuoti nei barstant sėklas, kurių dygimas lieka neprižiūrėtas“*“. . 
Sąmoningas savo vidaus atvėrimas ir planinga įdiegtų užuomazgų priežiūra 
yra būtinos ugdomojo veikimo žymės jo subjekto atžvilgiu. 

Pedagoginė intencija, kaip sąmoningas ugdytojo nusistatymas, įjungia 
ugdymą į doros kategoriją. Kai ugdytojas žino, kad savo darbu jis brandi- 
na ir tobulina augantį žmogų, jis taip pat žino, kad šitas jo darbas yra eti- 
nio pobūdžio, kad jis kyla iš dorinio asmens ir eina į kitą dorinį asmenį. 
Asimiliacijos pedagogika kaip tik ir klysta, kiekvieną tarpasmeninį santykį 
laikydama ugdymu. Ji teisingai pastebi, kad ugdymas yra santykis, bet ji 
nepastebi, kad jis yra etinis santykis. Ugdymas kyla iš viso žmogaus ix 


* W. Elitner, Systematische Pidagogik, 59p. 

paliečia visą žmogų. Pedagoginio santykio pagrindas yra ne viena kuri 
žmogaus galia, ne viena kuri jo prigimties sritis, bet visas žmogus kaip 
asmuo. Ugdymas subjekto atžvilgiu yra tikras dorinis veikimas. O. Braunas 
yra teisingai pastebėjęs, kad savęs formavimas „esti atbaigiamas ne savo aš 
srityje, bet virsta kitų formavimu““". Dorinis idealas, kurį žmogus reali- 
zuoja savo asmenyje, savaime prašosi įkūnijamas ir kituose. Bonum est 
diffusivum sui. Dorinimasis natūraliai pereina į dorinimą ir ugdymasis virs- 
ta ugdymu. Tai yra etinės kultūros ciklas, kuriame glūdi šitos sritics pa- 
žangos paslaptis. Ugdymas padeda pagrindus dorai. Dora stengiasi įkūnyti 
pilnutinį žmogiškumą, kuris, kaip gėris, verčia juo pasiturintį asmenį rū- 
pintis, kad jis būtų įkūnytas ir kituose, kad ir kiti galėtų dalyvauti jo pil- 
natvėje. Dorininkas iš esmės yra ugdytojas. Ugdymas, kaip materialinė 
atrama, siekia doros „kaip savo atbaigos asmenyje. Dora siekia ugdymo, kaip 
savo praplėtimo bendruomenėje. Ugdymui pagelbint, realizuotas asmenyje 
žmogiškasis idealas esti, tarsi, perkeliamas į ištisas naujųjų kartų eiles. 
Ugdomasis veikimas darosi pašauktas praplėsti etinį veikimą ir etinę kul- 
tūrą. 

Dorinis ugdymo pobūdis savaime vedą ugdytoją į savo atsakingumo 
įsisąmoninimą. Pedagoginį santykį ugdytojas pergyvena, kaip savo pareigą, 
už kurios atlikimą jis yra atsakingas savo sąžinei, bendruomenei ir Dievui. 
Su mums patikėtais nesubrendusiais asmenimis mes niekados negalime san- 
tykiuoti taip, tarsi, jų likimas visiškai nepriklausytų nuo mūsų. Net ir fa- 
talizmo šalininkai jaučia pedagoginį atsakingumą. Tai yra savaiminga iš- 
vada iš ugdytinio pasitikėjimo. Juk jeigu ugdytinis mumis pasitiki giliausia 
savo prigimtimi, ir jeigu mes šitą jo pasitikėjimą prisiimame, mes negalime 
neatsakyti už tai, kas paskui įvyksta. Tai būtų melo įvedimas į pedagogi- 
nį santyki, kas sugriautų ugdytinio pasitikėjimą ir visą ugdomąjį darbą 
padarytų negalimą. Pedagoginio atsakingumc supratimas priklauso prie gi- 
liausio pedagoginio sąmoningumo. 'Jis aiškiausiai ugdymą išskiria iš visos 
tarpasmeninės difūzijos. Gali būti tarp žmonių sąmoningų santykių, gali 
šitie santykiai turėti net dorinį pobūdį, bet kol nė vienas santykio narys 
nejaučia už jį atsakingumo, tol šitasai santykis nėra pedagoginis santykis, 
ir tol iš jo kylanti įtaka nėra ugdomoji įtaka. Asimiliacijos pedagogika, 
laikydama ugdymu „kiekvieną santykinį tapsmą““", kaip tik ir yra nepa- 
stebėjusi pedagoginio atsakingumo. Jeigu pedagoginiame santykyje ugdy- 
tinis yra klausėjas, o ugdytojas — atsakytojas, tai šitokia antitezė gali tu- 
rėti prasmės tik tada, kai ugdytojas yra atsakingas už savo atsakymus. Ben- 
droje tarpasmeninėje difūzijoje tokio atsakingumo kaip tik nėra. Todėl ir 
ugdytinis su jį supančiomis įtakomis santykiuoja ne kaip klausėjas su at- 

sakytoju, bet kaip raidžių rinkėjas .su šriftu, iš kurio jis pats turi.sau at- 
sakymą susirinkti. Į ugdytinio klausimą. tarpasmeninė sfera reaguoja chao- 
tiška medžiaga, o ugdytojas — formuluotu atsakymu. Tarpasmeninei sferai 
yra vistiek, ką ugdytinis iš tos medžiagos išsirinks, kokia bus josios įtaka 
ir kokia kryptimi ugdytinis bus apspręstas. Tuo tarpu ugdytojas atsaky- 
mą duoda savu atsakingumu, siekdamas tam tikro tikslo ir kreipdamas tam 
tikra linkme visą ugdytinio išsivystymą. Sąmoningas atsakingumas už savo 
darbą yra aiškiausia žymė, kuria ugdymas išsiskiria iš bendros tarpasmeni- 
nės difūzijos. 

Ugdymo sąmoningumas iš esmės yra surištas su jo tikslingumu. Pe- 
dagoginė intencija savo esmėje yra ne kas kita „kaip noras tobulinti, vadi- 
nasi, noras siekti to, kas turi būti. Kiekvienas ugdytojas žino arba bent in- 
stinktyviai nujaučia, kad „ugdymas turi papildyti prigimties plyšius“ 
(Aristotelis), kad čia vyksta ne paprastas paviršutinis individo apdailini- 
mas, bet kad čia yra tobulinama pati žmogaus prigimtis. Ugdytojo darbas 
visados atsiremia į ugdytinio tikrovę. Posakis „vom Kinde aus“ yra kiek- 
vieno ugdymo atrama. Bet jis išreiškia tik vieną pedagoginio veikimo pusę. 
Ugdytojo sąmonėje visados glūdi tam tikras idealas, į kurį jis veda ugdy- 
tinį, kuriuo apsprendžia jo prigimtį ir pagal kurį tvarko savo paties veiks- 
mus. „Ugdytojo atžvilgiu šitas procesas prasideda būtinu noru suprasti 
tampantį žmogų, koks jis yra, ir baigiasi noru jį suprasti tokį, koks jis turi 
ir gali būti“?. Iš ugdytinio tikrovės, kuri yra ugdymui medžiaga, ugdy- 
tojas žengia į ugdytinio idealą, kuris yra ugdymo tikslas. Gali šitas tiks- 
las būti suprastas labai įvairiai. Tai priklauso nuo ugdytojo pasaulėžiūros 
Materialistui ugdymo idealas yra technikas; intelektualistui — moksli- 
ninkas; voliuntaristui — asketas; estetikui — estetas; religininkui — šven- 
tasis. Bet nėra nė vienos pedagoginės srovės, kuri tokio idealo neturėtų. 
Kur yra tik netikslingas ugdytinio prigimties kaitaliojimas be aiškios ir 
vienodos linijos, ten nėra nė ugdymo. Tikslingumas yra antra pagrindinė 
žymė, kuri neleidžia ugdomojo veikimo suplakti su tarpasmenine difūzija. 

Bet pedagoginis tikslas, kaip ir kiekvienas kultūrinis tikslas, yra cha- 
rakteringas tuo, kad jis yra vertybinis. Ugdymas, vistiek kokios pasaulėžiū- 
ros atžvilgiu į jį žiūrėsime, visados siekia to, kas yra vertinga, kas yra 
verta siekti, nes ugdymas visados yra tobulinimas. Be abejo, tai dar nereiš- 
kia, kad ugdymas nepriklauso nuo pasaulėžiūrinių ugdytojo nusistatymų. 
S. Behnas įrodinėja, kad „mūsų pažiūros į vertybes priklauso nuo mūsų pa- 
žiūrų į pasaulį“*?, Vertybės sąvoka, gal būt, geriausiai atskleidžia pasaulė- 
žiūrinį ugdymo ir pedagogikos charakterį. Bet kaip nėra nė vienos pasau- 

lėžiūros, kuri vertybes neigtų“, taip nėra nė ugdymo, kuriame vertybių 
nebūtų. Galima kalbėti apie ugdomųjų vertybių pilnumą arba nepilnumą, 
bet ne apie jų buvimą ar nebuvimą. L 
Vertybinis pedagoginio tikslo charakteris kyla įš paties pagrindinio 
ugdytojo nusistatymo arba iš pačios pedagoginės meilės. Pedagoginė meilė 
apima ne tik visą ugdytinį su visomis jo galiomis, bet ir visą gyvenimą su 
visomis jo sritimis. Ugdytojas nėra nei mizantropas, kuris nekenčia žmo- 
gaus, nei anachoretas, kuris bėga nuo gyvenimo. Ugdytojas savo meilėje 
pasilenkia prie neišsivysčiusios sielos, kad joje pažadintų snaudžiančias ga- 
lias ir realizuotų paslėptas galimybes. Bet jis taip pat pasilenkia ir prie gy- 
venimo gėrybių, kad jas perkeltų į ugdytinio prigimtį, kad jų lytimis ap- 
spręstų ugdytinio galias ir jų idėjomis praturtintų jo dvasią. Ugdymas 
padaro, kad tasai platus, išsišakojęs didžiulis gyvenimas esti sutelkiamas 
viename asmenyje, kad tai, kas yra šalia ugdytinio, įeina į jo vidų ir tampa 
jo paties gyvenimu. Makrokosmas ugdymo įtakoje esti paverčiamas mikro- 
kosmu. Ugdytojo veikimas, kaip teisingai pastebi Sprangeris, eina nuo 
objektyvaus dalyko prie subjektyvaus?, nuo gyvenimo prie ugdytinio, 
nuo gėrybės prie vertybės. Pedagogine gėrybe mes vadiname objektyvaus 
gyvenimo (gamtinio, kultūrinio ir religinio) gėrybę, dalyvaujančią ugdymo 
vyksme. Pedagoginė vertybė mums yra pastovus ugdytinio prigimties nusi- 
teikimas, sukurtas perteikiant tam tikrą pedagoginę gėrybę. Kai ugdytojas 
turi intenciją ugdyti arba kai jis nori tobulinti bręstantį žmogų, tikrumoj 
jis nori įkūnyti jame visą eilę pedagoginių vertybių, perteikdamas jam visą 
eilę pedagoginių gėrybių. Kai jis siekia tam tikro idealo, kaip savo darbo 
tikslo, tikrumoj jis siekia tam tikrų pedagoginių vertybių, pasigelbėdamas 
tam tikromis pedagoginėmis gėrybėmis. Materialistas, siekdamas žmn:ogaus 
— techniko, jo siekia per gamtamokslinio (Aaturkundliche) žinojimo, tech- 
ninio sugebėjimo ir utilitaristinio norėjimo vertybes: jis pasigelbsti gam- 
tinio gyvenimo ir realinės kultūros gėrybėmis.“ Humanistas, siekdamas 
žmogaus, kaip žmogaus, jo siekia per idėjinio žinojimo, kūrybinio suge- 
bėjimo ir etinio norėjimo vertybes; jis pasigelbsti idealinės kultūro: gėry- 
bėmis. Teistas, siekdamas žmogaus — šventojo, jo siekia per tikėjimo, vil- 
ties ir meilės vertybes (senoviškai — dorybes); jis pasigelbsti religijos 
gėrybėmis. Ugdymo idealas visados yra vertybių įkūnijimo pasėka. Tai 
savaiminga išplauka iš visos eilės veiksmų, kuriais yra kuriami pastovūs 
nusiteikimai ugdytinio prigimtyje. „Ugdytojas turi paleisti savo globo- 
tinį (Schiitzling) tada, kai jis jau yra tikras, kad pradėjo nujausti tą tre- 


*  Nihilizmas nėra pasaulėžiūra. Nihilizmas yra bet kurios pasaulėžiūros nei- 
gimas. Jis negali sukurti jokios metafizinės sistemos. Jis negali pagrįsti jokios pe= 
dagoginės srovės. „Nihilistinis ugdymas“ yra contradictio in terminis. 

čiąjį pradą, kurio tikrumoj siekė“.** Ugdymas baigiasi tada, kai ugdytojo 
siektos vertybės yra realizuotos. J. Spieleris todėl ir sako, kad „pedagogi--. 
nis aktas yra tarpasmeninė aktinga ir tikslinga įtaka, kuriai ugdytojo vertin- 
gumas yra prielaida, o ugdytinio vertingumas yra tikslas“.?? 'Paprastoje 
tarpasmeninėje difūzijoje nėra sąmoningumo, bet dar labiau nėra vertybi- 
nio tikslingumo. Tarpasmeninei sferai yra vistiek, ar josios įtakos žmogų 
tobulina ar gadina, ar kuria pastovių nusiteikimų ar juosius ardo. Tuo tar- 
pu, kas tikrai, žino, kad jis ugdo, ir žino, kam jis ugdo. Sąmoninga ir 
vertybinė intencija yra pirmoji charakteringa ugdomojo veiksmo žymė jo 
subjekto atžvilgiu. 


3. UGDYMAS, KAIP INDIVIDUALINIS VEIKIMAS 


Keno ugdymas yra funkcija: asmens ar bendruomenės? — štai pro- 
blema, kurią priešingai išsprendžia pedagoginis individualizmas ir peda- 
goginis kolektyvizmas. Nuo to laiko, kai Rousseau bendruomenę paskelbė 
ne žmogaus ugdytoja, bet gadintoja, individualinis elementas nuolatos pra- 
siveržia tai vieno tai kito pedagogo sistemoje. Jis yra ryškus Fichtės teo- 
rijoje, kurios tautinio auklėjimo programa reikalavo atskirti jaunimą nuo 
visuomenės ir pavesti jį parinktų asmenų globai. Jis žymu Herbarto peda- 
gogikoje; jis yra pagrindinis Elenos Key, Gurlitto, Wyneken ir visa nau- 
jųjų natūralistų reikalavimas. Negatyvinis ugdymas, kurį iškėlė Rousseau, 
iš esmės yra susietas su pedagoginiu individualizmu. Iš antros pusės, jau 
Platono veikaluose buvo aiškiai iškeltas kolektyvinis pradas. Klasikinei 
senovei svarbiausiu ir pirmaeiliu ugdytoju buvo ne individas, bet polis arba 
respublica. Individas čia veikė, kaip valstybės ir apskritai visuomenės at- 
stovas. Viduriniais amžiais persvarą turėjo bažnytinė bendruomenė: atski- 
ri ugdytojai tuomet jautėsi visuotinės Bažnyčios tarnyboje. Naujaisiais 
laikais po trumpo individualistinio tarpsnio pedagoginis kolektyvizmas vėl 
pradeda imti viršų. Socializmas ir nacionalizmas šiandien taip sukolekty- 
vina ugdymą ir taip paneigia asmens vaidmenį, kaip niekados. Socializme 
ugdo klasė, nacionalizme — tauta, Socialistinis ar nacionalistinis ugdyto- 
jas net nebėra klasės ar tautos atstovas, bet tik instrumentas, per kurį reiš- 
kiasi klasės ar tautos dvasia. Individo ir kolektyvo antinomija yra žymi 
visų amžių ir visų kraštų ugdyme. Tik kartais viršų gauna individas, kar- 
tais kolektyvas; kartais ugdymas yra suprantamas, kaip asmens funkcija, 
kartais kaip visuomenės. Neveltui tad S. Behnas šitą antinomiją yra įter- 
pęs i pagrindinių ugdymo problemų eilę?“ Praktikoje ji negali būti ide- 

* E. Spranger, Umriss der philos. Pidagogik, 336 p. 

aliai išspręsta, nors galima stengtis sudaryti bent pakenčiamą piena zpo 
tarp šitų dviejų polių. 

Teorijoje individo — kolektyvo problemą galima išspręsti tik ryšium 
su dvejopu ugdymo pobūdžiu: su ugdymu, kaip tarpasmenine difūzija, ir 
su ugdymu, kaip sąmoningu bei tikslingu veikimu. Kai pravedame vieną 
paralelę tarp tarpasmeninės difūzijos ir bendruomenės, o antrą — tarp sąmo- 
ningo bei tikslingo veikimo ir asmens, tuoj aiškėja išvidinis šitų dvejetų ry- 
šys. Ugdymas, kaip tarpasmeninė difūzija, iš esmės yra surišta su bendruo- 
mene. Ugdymas, kaip sąmoningas ir tikslingas veikimas, iš esmės yra su- 
rištas su asmeniu. Štai dėl ko tie, kurio ugdymą laiko tarpasmenine difū- 
zija, tie jį laiko ir bendruomenės funkcija. E. Krieckui, kaip minšjome, 
ugdymas sutampa su kiekviena tarpasmenine sąvaika. Jam todėl ugdymas 
yra pagrindinė bendruomenės funkcija. „Ugdymas nėra atskirų žmonių 
dalykas, bet prasmingas vyksmas bendruomenės visumoje. Kiekviena. gy- 
venimo tvarka yra apipavidalinti lytis, arba modelis, kuris formuoja žmogų. 
Šitoji tipus gaminanti funkcija, kuri priklauso bendruomenės esmei ir to- 
dėl yra pirmykštė dvasios ir bendruomenės funkcija, ir yra ugdymas“.?7' 
Tikrieji ugdymo veikėjai Krieckui yra ne atskiri asmens, bet objektyvinė 
bendruomenės tvarka, bendruomenės papročiai, josios gyvenimo būdas, jo- 
sios mokslas, menas politinė santvarka, žodžiu, visuomeninio gyvenimo 
lytys. Bendruomenė šitomis lytimis apgaubia individą, įtraukia jį į save 
ir tuo būdu jį apipavidalina. „Tai buvo pagrindinė pedagogikos klaida lai- 
kyti ugdymo subjektu — ugdytoju atskirą žmogų. Atskiras individas vi- 
sados yra tik perteikėjas tos aukštesnės jėgos, kuriai jis tarnauja. Tis yra 
samdinys, bet ne pirmykštis formuotojas. Anoji aukštesnė jėga leidžia įsta- 
tymus ir ugdymui ir ugdytojui“.? Asmeninės pažiūros ir asmeniniai nu- 
sistatymai ugdyme neturi rasti vietos. Pedagoginis ethos yra ne kas kita, 
kaip ugdomieji bendruomenės papročiai, kuriuos atskiras ugdytojas pasisa- 
vina ir pagal juos veikia. Charakteringa ir tai, kad Krieckas vietoje žodžio 
ugdymas (Erziehung — Bildung) mielai vartoja terminą formavimas (For- 
mung — Prūgung),? tuo pabrėždamas nesąmoningą jo momentą ir ugdy- 
mą dar labiau įjungdamas į tarpasmeninę difūziją. 

Reikia sutikti su Kriecku, kad „išvidinės lyties atbaigimas yra su- 
rištas su atskiro individo perėjimu per visuomenės laipsnius ir institu- 
cijas, kurioms jis priklauso, kaip narys“? Žmogus tikru žmogumi, kaip 
kultūrine būtybe, tampa tik bendruomenėje. Bendruomenė yra toji būtina 
aplinka, kuri išskleidžia bręstantį asmenį ir padaro jį tikra asmenybe. Apie 
individą be ryšių su bendruomene galima kalbėti tik abstrakčiai. Individas, 


*“ Erziehungsphilosophie, 3 p. Miinchen u. Berlin 1931. 
* Philosophie der Erziehung, 181 p. 


* Plg. Menschenformung. Grundziige einer vergleichenden Erziehungswissen- 
schaft. Leipzig *1933, 


* Erziehungsphilosophie, 27 p. 

kaip izoliuota būtybė, yra tik sąvoka. Realus žmogus visados yra narys, 
narys šeimos, tautos, valstybės ir žmonijos, su kuria jis yra susirišęs savo 
gelmėmis, už kurios veiksmus jis yra atsakingas ir kurios įvykius jis pati- 
ria pats savyje. Pedagoginis individualizmas dėl to ir klysta, kad aną te- 
orijoje būtiną abstrakciją jis suplaka su realiu individo buvimu. Galima 
apie žmogų mąstyti tik kaip apie individą. Bet žmogus negali būti tik kaip 
individas. Realus žmogus tik bendruomenėje gema, tik bendruomenėje iš- 
sivysto ir tik bendruomenėje gyvena. Dar daugiau, žmogiškasis individas 
gema ir gyvena ne tik bendruomenėje, bet ir iš bendruomenės. Žmogus yra 
zo6n politikon ne tik savo palinkimais, bet ir giliausia savo buitimi. Psi- 
chologinis bendruomeninis individo nusiteikimas yra tik regima apraiška 
ontologinio bendruomeninio jo charakterio. Todėl ir ugdymas, savaime 
aiškų, yra ir bendruomenės funkcija. Jeigu individas negali be bendruome- 
nės realiai būti, jis negali be josios nė išsivystyti. Bendruomenės dalyvavi- 
mas ugdyme yra toks pat svarbus, kaip ir asmens dalyvavimas. Vis dėlto 
josios vaidmuo čia iš esmės yra skirtingas. 


Kiek ugdymas yra tarpasmeninė difūzija, tiek jis yra bendruomenės 
funkcija. Tarpasmeninė difūzija yra galima tik bendruomenėje. Tik ben- 
druorenė yra tarpasmeninės sferos palaikytoja ir gaivintoja. Tiesa, kiek- 
vienas asmuo turi psichofizinį lauką, kuriuo sklinda išvidinis ir išviršinis 
jo gyvenimas. Bet šitas laukas esti veiklus tik dėl to, kad jis susisiekia 
su kitų asmenų laukais, kad jis sujungia mažiausiai du asmenis, tarp kurių 
atsiranda tam tikra srovė ir tam tikra įtampa. Atskiras individas gali tu- 
rėti tik psichinę difūziją, kuri niekados nevirstų tarpasmenine difūzija, 
jei nebūtų kitų individų, kurie ją priimtų ir į ją atsakytų. Bendruomenė 
yra gyvastingas ir būtinas kiekvienos tarpasmeninės sąvaikos pagrindas. 
Ir tik dėl to, kad ugdymas yra ir tarpasmeninė difūzija, kad jis yra įjung- 
tas į tarpasmeninės sąvaikos kategoriją, tik dėl to bendruomenė yra ir jo 
pagrindas. Kaip tarpasineninė difūzija yra būtina ugdymo atrama, taip 
bendruomenė yra būtina ugdymo palaikytoja. Be bendruomenės negalima 
tarpasmeninė difūzija, o be tarpasmeninės difūzijos negalimas ugdymas. 
Dėl to bendruomenė ir yra tasai nesąmoningas veiksnys, kuris visų pirma 
žmogų apsprendžia ir formuoja. Šita prasme galima ugdymą, kiek jis yra 
tarpasmeninė difūzija, laikyti pirmykščia bendruomenės funkcija, nes tarp- 
asmeninė sąvaika iš tikro yra pirmutinė ir pagrindinė bendruomenės 
funkcija. 


Bet kai kylame aukščiau, kai ugdymą laikome sąmoningų ir tikslingu 
veikimu, turime pripažinti, kad čia jis yra jau asmens funkcija. Ugdymo 
sąmoningumas ir vertybinis tikslingumas, kaip matėmė, yra esminės žy- 
mės, kuriomis jis išsiskiria iš bendrosios tarpasmeninės difūzijos. Bet ben- 
druomenė negali būti kūrėja nei vienos nei antros žymės. Bendruomenės 

veikimas negali būti sąmoningas, nes bendruomenė neturi savos koncentruo- 
tos sąmonės. Bendruomenė gali turėti savą psichologiją, kuri yra daugiau, 
negu atskirų individų psichinių pradų suma. Bet ji negali turėti atskiros 
nuo individų sąmonės, nes ji nėra substancija. Bendruomenės jungtis yra 
psichinė, bet ji nėra substancijali. Ji yra tik bendra tam tikros individų 
grupės būsena ir veiksena, gyvenanti tamsiame pasąmonio plote ir todėl 
apsireiškianti nesąmoningai. Juo daugiau individas yra pasinėręs ben- 
druomenėje, tuo labiau jo veikimas yra apspręstas pasąmonio ir tuo labiau 
jo darbuose nematyti sąmoningumo ir tikslingumo. Žmogaus darbai darosi 
sąmoningi ir tikslingi tik tada, kai jis pradeda išsilaisvinti iš bendruomenės 
pasąmonio srities, kai jo veikimą apsprendžia ne instinktyvus, bet protinis 
motyvas, kai iš individo jis tampa asmeniu. Tiesa, nė vienas žmogus negali 
visiškai išsivaduoti iš bendruomenės būsenos ir veiksenos. Nė vieno asmens 
darbuose negali nebūti irracionalių pradų ir nasąmoningo momento. Net 
ir genijai savo gelmėmis yra surišti su bendruomene. Jie bendruomenėi 
geriausiai atstovauja, nes jų pasąmonio sritis yra turtingiausia. Kiekvienas 
žmogus yra ir lieka bendruomenės narys ir todėl veikia pagal josios dva- 
sią. Bet sąmoningumas ir tikslingumas pasirodo tik tokiuose žmogaus dar- 
buose, kurie kyla iš jo, ne kaip iš bendruomenės nario, tik kaip iš asmens. 
Savo darbų prasmę ir tikslą gali žmogus suvokti tik kaip asmuo. Bendryo- 
menė veikia instinktyviai: ji nežino, kad veikia ir ji nežino, kam ji veikia. 
Ji todėl yra priešinga anoms esminėms ugdomojo veikimo žymėms jo sub- 
jekto atžvilgiu. Jeigu tikra prasme ugdymui mes būtinai priskiriame są- 
moningumą ir vertybinį tikslingumą, mes negalime šituo atžvilgiu ugdymo 
laikyti bendruomenės funkcija. Ugdymas, kaip sąmoningas ir tikslingas 
veiksmas, kuris kyla iš pedagoginės intencijos, siekiančios įkūnyti verty- 
bes, gali būti tik asmens funkcija. Tik asmuo gali suvokti savo nusistaty- 
mą tobulinti bręstantį žmogų, tik asmuo gali suprasti etinį santykį tarp 
ugdytojo ir ugdytinio, tik asmuo gali būti už šitą santykį atsakingas ir tik 
asmuo galop gali siekti tikslo, kaip vertybės. Todėl tik asmuo yra tikra 
prasme ugdymo veikėjas. 

Tai nėra pedagoginio individualizmo klaida. Mes neneigiame bendruo- 
menės reikšmės ugdyme. Mes jai tik nurodome josios vietą. Bendruomenė 
yra ugdymo palaikytoja, asmuo yra ugdymo vykdytojas. Tamsios, nesąmo- 
ningos ugdymo gelmės glūdi tarpasmeninėje difūzijoje ir tuo pačiu yra ben- 
druomenės funkcija. Bet kaip tikra prasme ugdymas nėra gryna tarpasme- 
ninė difūzija, taip ir tikra prasme ugdo ne bendruomenė, tik asmuo. Tik- 
rasis ugdymas visados yra individualinis veikimas. Kolektyvas, kaip toks, 
negali nei ugdyti nei būti ugdomas. Nevadindami pasąmonio kaitaliojimo 
ugdymu, tuo pačiu negalime benduomenės vadinti ugdymo veikėju. Ti yra 
galingas tarpasmeninės difūzijos veiksnys ir todėl ugdymo palaikytoja. 
Bet, pati veikdama tamsiame pasąmonio plote, ji visados yra vedama tik 


A. Maceina, Ugdytojas ir ugdytinis 113 


instinkto ir dėl to negali atstoti sąmoningo bei tikslingo asmens veikimo. 
Kas ugdyme pasitiki tik asmeniu, tas nepastebi ugdymo ryšių su tarpasme- 
nine difūzija. Kas ugdymą kildina tik iš bendruomenės, tas paneigia jo 
sąmoningumą ir vertybinį tikslingumą. Tikrumoj ugdymo atrama glūdi 
tarpasmeninėj difūzijoj, todėl jo vaisingumas priklauso ir nuo bendruo- 
menės. Bet ugdymas kyla iš pedagoginės intencijos, todėl jo vykdymas 
priklauso tik nuo asmens. 

Ugdymas, kaip asmens funkcija, aiškiausiai pasirodo pedagoginėse In- 
dijos praktikose. Senoje Buddos šalyje, kol dar ji buvo nepaliesta Vakarų 
kultūros, būdavo daug dėmesio kreipiama į ugdytojo pasirinkimą. „Senuo- 
se indų raštuose skaitome, kad studentai važinėdavo iš krašto į kraštą, ieš- 
kodami tinkamo asmens, kuris juos mokytų. Buddos laikais mokytojo pa- 
sirinkimas buvo tam tikra ceremonija, kuri sujungdavo du žmones visam 
jų gyvenimui, kaip ir moterystės atveju (96 p.)... Nuo pasirinkimo mo- 
mento mokinys turėjo mokytoją sūniškai mylėti ir gerbti, o mokytojas tu- 
rėjo žiūrėti į mokinį, kaip į savo sūnų (97 p.)... Guru buvo absoliutinis 
autoritetas privatiniame ir viešame mokinio gyvenime (98 p.)... Jokiame 
atvejyje mokinys negalėdavo pasipriešinti mokytojui. Jis turėdavo sėstis 
žemiau, negu mokytojas; turėdavo keltis anksčiau už savo mokytoją ir 
vakare eiti gulti vėliau“! Bet svarbiausia tai, kad Indijoje į guru buvo 
žiūrima, kaip į žmogiškojo idealo įsikūnijimą. Jaunimas, kuris tokio idealo 
ieškojo, jį kaip tik ir rasdavo guru asmenyje. Todėl ugdytojo asmenybė 
čia įgijo nepaprastos reikšmės. „Ugdytojas buvo vienijąs kiekvieno ugdymo 
pradas“.** „Jis darydavo įtakos visa savo prigimtimi: mokinys, tarsi, pasi- 
nerdavo mokytojo asmenyje. „Guru buvo suprantamas, kaip natūralus me- 
ditacijos objektas. Asmeninis susidūrimas su guru ilgoje meditacijų eilėje 
turėdavo apreikšti tą išvidinį nusistatymą, kuris abstraktinei, arba ideali- 
nei tiesai duoda vertę ir prasmę“.** Ir šiandien Indijoje yra žinomi brach- 
zmachari, vadinasi, tie, kurie gyvena su savo mokytoju miškuose, toli nuo 
žmonių ir nuo visuomeninės aplinkos įtakų, vesdami vargingą gyvenimą, 
kad niekas jiems netrukdytų sutelkti visą savo dėmesį į mokytojo asmeny- 
be, „nes tik mokytojo pažinimas veda į tikrą gėrį“ (Upanišados). Nenuo- 
stabu todėl, kad „Indijoje ir dabar yra paprotys pakelti guru į dievų eilę 
ir pagarbą, kuri jam teikiama, laikyti dieviška pagarba“.3* Visose šitose 
praktikose glūdi teisingas nujautimas; kad tikras ir pats gilusis ugdymas 
kyla iš asmens ir, dar daugiau, iš vertingos bei tobulos asmenybės; kad 
bendruomenė gali turėti itakos. gali keisti žmogaus prigimtį, bet kad ją 


“ N. -Padmanabhan, Le facteur personel dans le processus ėducatif 96 — 98 p. 
Paris 1932. 

*“" W Padmanabhan, op. cit. 137 p. 

* N. Padmanabhan, op. cit. 164 p. 

“* N. Padmanabhan, op. cit. 163 p. 

ištobulinti ir suidealinti sugeba tik rinktiniai, individualiniai ugdytojai. 
Indijoje nekiekvienas gali būti guru. „Šitie mokytojai idealistai turėdavo 
būti aukščiau už kiekvieną kastą, už kiekvieną politinę ir religinę organi- 
zaciją, kad jų mokymas nebūtų pažemintas propagandos motyvų... Moky- 
tojas idealistas yra tasai, kuris neturi nuosavybės, vadinasi, neturi turto 
savo naudai ir malonumui“? Guru iš tikro įvykdo O. Willmanno reika- 
lavimą: ugdyti ne tuo, ka žinai, bet tuo, kas esi. 

Tokių pat praktikų galima pastebėti ir ankstyvame graikų ugdyme, 
ypač Pitagoro mokykloje. Absoliutinis klusnumas, pradžioje lydimes ilgų 
tylėjimo pratybų, pasitikėjimas ugdytojo asmenybe ir ja pasekimas bu- 
vo charakteringos Pitagoro mokyklos žymės. Todėl mokiniai „laikė Pita- 
gorą ne tik mąstytoju, bet pranašu ir religijos kūrėju; jie jam reiškė i0- 
kios pagarbos, kuri iš šalies žiūrintiems atrodo, kaip žmogaus kultas“. 
Pitagoro atveju pasikartojo Rytų pažiūra matyti ugdytojo asmenyja įkū- 
nytą ieškomą idealą. Ta pati pažiūra pasikartojo ir pirmaisiais Krikščio- 
nybės amžiais anachoretų praktikose, kada būriai jaunimo eidavo į tyrus 
ieškotis mokytojų ir gyvenimo vadovų. Iš šitų praktikų vėliau išdygo šv. 
Antano, šv. Pachomijaus, šv. Bazilijaus ir šv. Benedikto institucijos, Cha- 
rakteringa ir tai, kad visais laikais ligi pat paskutiniųjų amžių didžiau- 
sios reikšmės ugdomasias įstaigas yra sukūrę atskiri asmens. Nuo Pita- 
goro per Platono akademiją, Aristotelio licejų, Origeno, Augustino, Al- 
Ikuino mokyklas, per Vittorino casa giocosa mes prieiname ligi Comenijaus, 
Pestalozzic ir Franckės ugdomųjų įstaigų. Bendruomenė buvo aplinka 
joms skleistis ir išsivystyti. Bet jų siela buvo genijalūs asmens. Jose vyra- 
vo ne visuomenės, bet atskirų pedagogų pažiūros ir dvasia. Ugdymas, kaip 
asmens funkcija ir kaip individualinis veikimas, yra ryškus visoje pedago- 


gikos istorijoje. 


4. UGDYTINIO VEIKLUMAS UGDYME 

Ugdytinis niekados nėra tiktai objektas. Jis nėra medžiaga, iš kurios 
šis tas padaroma. Jis yra gyvas kūrinys, jis yra asmuo, kuris pats šiuo tuo 
tampa. Ugdytinis ir ugdytojas yra skirtingi savo funkcijomis, bet jie abu 
yra asmens ir todėl abu yra veiklūs. Apie gryną ugdytinio, kaip daikto, 
pasyvumą negali būti nė kalbos. Net ir materialistinė pedagogika, kuri į 
žmogų žiūri, kaip į aukštesnį medžiagos susiorganizaviro laipsni, ugdytinį 
laiko veikliu pradu. Bolševistinis ugdymas pats pirmasis pasisavino darbo 
mokyklos praktiką, kurioje ugdytinis yra labiausiai aktyvus. Čia nejučio- 
mis buvo pripažinta, kad augančiam žmogui, tesul jis būtų tik „medžia- 


“a ibd. 

gos agregatas“, negalima lyties uždėti iš viršaus, bet reikia ją išvystyti iš 
vidaus. Čia dar kartą buvo patvirtintas materializmo nenuoseklumas, nes, 
logiškai išvystant jo pažiūras, turėtų būti prieita prie visiško ugdytinio 
pasyvumo, degraduojant jį į daikto kategoriją ir elgiantis su juo, kaip su 
kiekviena medžiaga. Materialistinėje pedagogikoje ugdymas objekto atžvil- 
giu neturėtų skirtis nuo techniško ar meniško veikimo, kur objektas yra 
medžiaga ir todėl pasyvus. Jeigu praktikoje yra kaip tik atvirkščiai, jeigu 
aktyvioji mokykla kaip tik yra įsigalėjusi oficialaus materializmo krašte, 
tai čia ir pasirodo, kad materialistinės pasaulėžiūros principai negali būtį 
ugdyme taikomi ligi galo, kad „tikrovėje lavinimo darbas niekados ne- 
klauso mechanistinio pasaulėvaizdžio“.*7 Ugdytinio veiklumo pripažinimas 
yra savaimingas žmogaus dvasios išsiveržimas, nes ji, būdama lytis, va- 
dinasi, aktyvumo pradas, negali būti apipavidalinta mechaniškai. 

Vitalinis ir dvasinis žmogaus pradas įgyja tam tikras formas tik savo 
paties veiklumu. Sodininkas, norėdamas turėti geresnę kriaušių rūšį, at- 
renka gražiausių vaisių sėklas, pripratina daigus prie klimato sąlygų, 
kryžiuoja žiedus, duoda tam tikrų medžiagų maistui, galop karpo neišsi- 
vysčiusias šakas ir globoja gražiąsias. Bet tai yra tik pagalba. Pati rūšies 
gerinimo esmė glūdi ne šituose išviršiniuose veiksmuose, tik toje išvidinėje 
įtakoje, kuri pažadina kriaušės pradą, tąją Goethės žodžiais tariant, augmens 
idėja (Uridee — Pflanze) apsireikšti sodininko norimu pavidalu, Tas pat 
yra ir su Žmogaus veislės gerinimu. Visos eugenikos priemonės kuria ge- 
resnį tipą ne tiesioginiu būdu, bet tik pažadindamos ir tam tikra kryptimi 
veikdydamos patį vitalinį kūno pradą. Joks mechaniškas naujos rasės sukū- 
rimas čia yra neimanomas. Dar labiau šitas principas tinka dvasiniam žmo- 
gaus išsivystymui. Dvasia, kaip lytis ir tai kaip tobuliausia prigimtosios 
tikrovės lytis, iš esmės yra aktyvumo pradas ir todėl niekados negali būti 
tik pasyvi net ir santykiuose su Dievu, net ir mistinėje ekstazėje. Dvasia 
formuoja visados net ir tada, kai yra formuojama. Veiklus josios dalyvavi- 
mas visose gyvenimo srityse yra charakteringiausia josios žymė. Santy- 
kiuose su medžiaga dvasia yra vienintelis aktyvus pradas. Santykiuose su 
dvasia ji veikia „kaip lygi su lygia. Santykiuose su Dievu ji veikia „kaip 
actus secundus priešais Actum purum ir todėl primum. Juo žengiame būi- 
ties laiptais aukštyn, tuo labiau tobulėja substancijalinės lytys, tuo labiau 
jos aktyvėja ir tuo labiau jos dalyvauja savęs apipavidalinime ir perkeitime. 

Žmogus, stovėdamas pačioje prigimtosios buities viršūnėje, iš visų 
prigimtųjų būtybių yra aktyviausias ir vienintėlis, kuris gali ne tik daly- 
vauti savęs apipavidalinime, kaip augmuo ir gyvis, bet ir pats save apipa- 
vidalinti. Tai įvyksta visų pirma doroje, o paskui ugdyme, kaip parengia- 
mojoje doros lytyje. Dora nėra, kaip mano humanistai, pilnutinis visų ga- 
Jių išvystymas, bet asmens branduolio keitimas pagal idealinį žmogaus pir- 
mavaizdį. Tai netobulos arba puolusios prigimties rekreacija — antrasis su- 

tvėrimas pagal pirmykščią dieviškąją idėją. Doroje žmogus kuria pats save. 
H. Wronskio iškelta ir atkakliai ginama autokreacijos sąvoka esmėje yra 
visai teisinga. Be heroiškų dvasios pastangų niekas negali tobulinti žmo- 
gaus prigimties, nelaužydamas jo laisvės ir nesusikirsdamas su jo protu. 
Tiesa, Wronskis ir visi humanistai klydo, manydami, kad žmogus pats 
vienas gali pasiekti absoliutinį savo buities tobulumą. Nepergalėdamas sa- 
vyje esančio blogio, žmogus tuo pačiu neįstengia absoliučiai sutapti su ide- 
aliniu savo pirmavaizdžiu. Prometeiškas nusistatymas doroje daug greičiau 
veda prie visiško sudužimo, negu kur kitur. Visais amžiais ir visose tautose 
esąs išganymo ilgesys kaip tik ir yra šitos giliausios negalios apsireiškimas. 
Bet net nė religinis išganymas negali ateiti be aktyvaus žmogaus dalyva- 
vimo. „Fiat mihi secundum verbum tuum“ yra amžinas dvasios paskyrimo 
dėsnis. Doroje jis realizuojasi visu pilnumu. 

Ugdyme jis yra kiek mažiau ryškus. Neišsiskleidusi ugdytinio dvasia 
neteigia savo savarankiškumo taip smarkiai, kaip doroje. Klaidinga yra 
tvirtinti, kad vaikus auklėjame ne mes; jie auklėjasi patys (A. Ferričre). 
Humanistiškas optimizmas yra vienašališkas ne tik doroje, bet ir ugdyme. 
Tikrumoj ugdytojo vaidmuo net ir pačioje darbo mokykloje yra daug di- 
desnės reikšmės, negu apie jį mano ji pati. Galima net tvirtinti, kad darbo 
mokyklos vaisingumas kaip tik yra paremtas gabiomis pedagoginėmis as- 
menybėmis. Patekusi į profanų rankas, kaip buvo Rusijoje porevoliuciniais 
metais, šitoji mokykla virto visiška anarchija. Bet, gindami ugdytojo reikš- 
mę, mes tuo dar neneigiame ugdytinio veiklumo. Kaip klaidinga yra ugdy- 
toją perkelti į passivum, taip lygiai klaidinga žiūrėti į ugdytini, kaip į 
medžiagą, iš kurios ugdytojas gali pasidaryti, ką tiktai nori. Ugdytinio iš- 
sivystymo dėsnis yra ne ugdytojo valia, bet tampančio asmens prigimtis. 
Galima nesutikti su Rousseau antropologija ir ugdymo filosofija, bet ne- 
galima nepripažinti jam tiesos, jog prigimtis nori, kad vaikai būtų vaikai, 
pirma, negu taps žmonėmis. Didžiausias Rousseau nuopelnas ir yra tas, 
kad jis į ugdymą pažiūrėjo, kaip į vyksmą jo objekto prigimtyje. Tiesa, 
jis praleido antrą ugdymo momentą — ugdytojo veikimą. Jis nepastebėjo 
labai įdomios ir labai gilios ugdytojo ir ugdytinio sąvaikos arba sintetinio 
momento. Bet jis pirmas atkreipė visų pedagogų dėmesį į ugdomąjį veiki- 
mą jo objekto atžvilgiu. Jeigu ligi Rousseau ugdymas buvo suprantamas, 
kaip ugdytojo veikimas, jeigu šiandien mes linkstame į ugdytojo ugdytinio 
sąvaiką, tai po Rousseau į ugdymą buvo žiūrima, kaip į vyksmą ugdytinio 
viduje. Tik po pedagoginio Rousseau laimėjimo mes dabar galime leistis 
tirti sintetinį ugdomojo veiksmo pobūdį arba ugdymą jojo pilnatvėje, ku- 
rioje veiklūs yra abu poliai: ugdytojas ir ugdytinis. 

Ugdymas negali, būti primestas iš viršaus. Jis turi išaugti iš vidaus. 
Kaip kūnas plastinę savo formą išskleidžia ne mechaniškų veiksnių įtakoje, 
bet organiškai veikdamas, taip ir dvasia. „Tik išvidiniam principui vei- 

kiant, išauga ir organiška lytis ir dvasinis išsiugdymas““". Išviršinės įta- 
kos —ugdytojas, ugdomosios gėrybės ir priemonės — turi labai didelės 
reikšmės. Bet esmėje pastovią savo buvimo ir veikimo lytį kuria pati pii- 
gimtis. Jeigu negalima mechaniškai apipavidalinti augmens ir gyvulio, 
tai dar labiau — žmogaus. Nesunku pastebėti, kad dabartinėje tvarkoje 
juo kuri būtybė yra tobulesnė, tuo labiau ją galima formuoti. Akmuo gali 
būti tik tašomas. Akmens rasės pagerinti negalima. Augmuo sunkiau api- 
pavidalinti, negu gyvulys. Sraigė nesiduoda dresiruojama, kaip bezdžionė. 
Bet taip pat nesunku pastebėti, kad šitoje būtybių gradacijoje auga ir jų 
pačių veiklumas. Akmuo tašytojo kirviui yra visiškai pasyvus. Augmens 
lytį galima veikdyti, keičiant sąlygas ir skiepijant, vadinasi, dar pusiau 
mechanišku būdu. Gyvulio skiepyti jau negalima. Jis gėrėja lytinės stran- 
kos ir priežiūros keliu. Jo veiklumas jau yra daug didesnis, negu augmens. 
Gyvulius dresiruoti galima pavyzdžio įtaka. Pamėgdžiojime pasirodo di- 
džiausias šitų neprotingų padarų veiklumas. Ugdymui netinka nė vienas iš 
šitų būdų, nors visi jie gali turėti reikšmės, kaip materialinių sąlygų ren- 
gimas.Eugenika ir dresūra nėra be prasmės. Bet jos būtų be prasmės, jei 
jomis bandytume pakeisti ugdymą. Jos per maža duoda vietos dvasinės iy- 
ties veiklumui. Jų gali pakakti augmenims ir gyvuliams, nes tikrumoj iš 
gamtos srities ios ir yra kilusios. Bet jų nepakanka žmogui, nes vegetaty- 
vinė ir sensityvinė lytis yra daug mažiau veikli, negu dvasinė. Žmogaus 
dvasia nori turėti ne tik gerą atramą savo veikimui, bet ji nori veikti ir pati. 
Ji nori skleisti ne tik tiek, kiek leidžia vitalinis josios pagrindas, bet tiek, 
kiek reikalauja amžina josios esmė. Eugenika ir dresūra rengia dvasios 
veikimui atramą, bet josios neveikdo. Jos skleisdina vitalinį žmogaus pradą, 
bet neskleisdina pačios dvasios. Ontologinis žmogaus linkimas veikti neiš- 
sitenka organiškame veikdyme. Jis ieško dvasinio veikdymo, jis ieško ug-— 
dymo, o tolimesniame išsivystyme — doros, nes tik čia dvasia gali iš- 
vystyti visą savo aktyvumą. Ugdytinio veiklumas yra žadinamas ne psichi- 
nio jo judrumo, ne jaunos prigimties, kuri negali ištverti neveikusi, kaip 
mano psichologistinė pedagogika, bet tojo amžino autokreacijos dėsnio, 
kuris jau žymu augmenyse, kuris pasirodo gyvuliuose ir kuris visa savo 
galia apsireiškia žmoguje. Jis prabunda su vaiko aš suvokimu ir skleidžiasi, 
vis labiau dvasiai įsigalint prigimtyje. 

Ugdytinio veiklumas nevisados yra toks pat. „Įvairiais savo amžiaus 
tarpsniais žmogus yra įvairia prasme ugdytinis““. Arčiausia prie gyvūnų 
veiklumo stovi kūdikis. Kūdikis yra stebėtojas. Jis visų pirma stengiasi su- 
sivokti jam nežinomame pasaulyje „o tik paskui vertinti ir spręsti. Jo reak- 
cijos yra daugiau išviršinės. Jis tebegyvena vienybėje su aplinka ir tampa 
įvairių įtakų telkimosi punktu. — Šitoji vienybė pradeda irti vaiko am- 

“ Fr. Paulsėen, Modernes Bildungswesen, 56 p. 
W. Elitner, Systematische Pidagogik, 77 p. 

žiuje. Vaikas pradeda pergyventi pasaulį, kaip ne—aš, kaip kažką skirtin- 
gą nuo savo asmens, Tai yra džiaugsmingas pergyvenimas, nes šiuo metu 
vaikas padaro daugybę „atradimų“, kurie jam atskleidžia vis naujas sritis 
ir skaldo pasaulį bei gyvenimą. Reagavimas į aplinkos įtakas darosi gilesnis 
ir labiau išvidinis. Vaikas yra ypatingai smalsus, vadinasi, imlus. Jis visa 
savo būtybe sutinka būti ugdomas. Bet jo paties dalyvavimas savęs apipa- 
vidaliniame dar yra menkas. Vaikas pamėgdžioja ir savaimingai asimiliuo- 
ja. Jo veiklumas dar neapsireiškia savarankiškumo teigimu ir tuo viliojan- 
čiu pergyvenimu „kad jis veikia pats, kas taip labai žavi jaunuolį. — Jau- 
nuolis atranda ne tik pasaulį, bet ir patį save. Vaiko savo aš suvokimas yra 
daugiau periferinis. Jo dėmėsys yra daugiau atkreiptas į pasaulį, į objektą, 
negu į save, į subjektą. Tuo tarpu jaunuolis atkreipia savo žvilgsnį į savo 
vidų ir ten pastebi ištisą pasaulį, kuris gyvena sau, kuris yra atskirtas nuo 
viso išviršinio pasaulio, nuo visų daiktų ir žmonių. Kiek vaikas savo išsi- 
skyrimą iš aplinkos pergyvena atradėjo džiaugsmu, tiek jaunuolyje vyrau- 
ja pergyvenimas „kad tarp jo aš ir pasaulio atsivėrė gilus plyšys, kad jam 
pasidarė svetimi ne tik visi daiktai, bet ir visi žmonės, kad savo gelmėse 
jis pasiliko vienų vienas. Čia glūdi vienatvės jausmo šaknys. Išviršines įta- 
kas jaunuolis priima ne tik jautriai, bet ir kritiškai. Jo vidus atsidaro daug 
sunkiau, negu vaiko. Jis slepia pats save ir nori pats būti savo sielos šei- 
mininku. Ir vis dėlto jis labai, daug labiau, negu vaikas, ilgisi žmogaus, 
kuris jį suprastų, kuris jam padėtų, kuris jam nurodytų stiprų atramos 
tašką visuotiniame jo dvasios sąmyšyje. Sutikimą save ugdyti jaunuolis 
duoda nevisiems. Net ir tie, kurie jį gauna, jau veikia ne tiek savc, kiek 
jo paties vardu, Jaunystė yra paskutinis buvimo ugdytiniu tarpsnis. Už jo 
prasideda subrendėlio amžius, kur ugdymas virsta jau ir anksčiau prasi- 
dėjusiu ugdymusi ir kur savarankiškas savęs apipavidalinimas paima galop 
viršų. Juo labiau dvasia išsivysto, tuo labiau apsireiškia autokreacinis jo- 
sios linkimas, tuo labiau ugdytinis darosi veiklus ir tuo labiau mažėja ug- 
dytojo reikšmė. Tai yra svarbi išvada ne tik filosofiniam ugdymo pažini- 
mui, bet ir ugdymo metodologijai, ir ugdytojo nusistatymui, ir visai peda- 
goginei praktikai. Ugdomas natūraliai pereina į dorą ir todėl šita kryptimi 
jis ir turi būti vedamas. 


5. UGDYTINIO VEIKLUMO SUPRATIMAS. 
R. Hėnigswaldas yra pasakęs, kad „pedagogika kuri nesiskaitytų su 
ugdytinio veiklumu, neišvengiamai prarastų savą tikslą““?. Išvidinis ugdy- 


tinio dalyvavimas savęs apipavidalinime yra kiekvieno ugdymo prielaida. 


“ Studien zur Theorie pūdagogischer Grundbegriffe, 1 p. Stuttgart 1913. 

Ją paneigti reiškia paneigti autokreacinį dvasios linkimą ir tuo pačiu sn- 
tologinę josios esmę. Tai yra klaida ne tik metafiziniu atžvilgiu, bet ir 
visiško nevaisingumo pavojus ugdymo atžvilgiu. Dėl to ugdytinio veiklu- 
mą, kaip minėjome, pripažįsta net ir materialistinė pedagogika. 

Bet kas yra šitas veiklumas pats savyje, pedagoginis teorijos atsako 
nevienodai. Tradicinis ugdymas kaip jis susiformavo baroko ir apšvietos 
metu, ugdytinio veiklumą suprato, kaip ramų ir klusnų pasidavimą ugdy- 
tojo įtakai. Tradicinė mokykla žinojo, kad žmogaus negalima apipavidalin- 
ti mechaniškai. Ugdytinis jai niekados nebuvo daiktas. Bet ugdytinio da- 
lyvavimą ji suprato daugiau negatyviai: nesipriešinti ugdytojui. Ugdo- 
mumo problema jai buvo klusnumo ir pasidavimo problema. Jau Ratichi- 
jus buvo suformulavęs tokią didaktinę taisyklę: tylinčiam vaikui dažnai 
ir iš lėto perskaityti; jo akys nukreiptos į knygą, ausys atviros mokytojui, 
lūpos ir liežuvis — tylūs“, Iš Ratichijaus didaktikos šitasai principas 
perėjo į Herbarto mokyklą ir galop išsivystė į pedagoginį verbalizmą ug- 
dytojo atžvilgiu ir į pedagoginį obedientizmą ugdytinio atžvilgiu. Verba- 
linėje mokykloje veikia tik ugdytojas ir tik žodžiu. Net ir pavyzčys čia 
buvo netekęs pedagoginės savo reikšmės. Pamokymas tapo svarbiausia ir 
vienintėle ugdymo priemone. Ugdytinis buvo patikėtas ugdytojui „kaip 
marmoro gabalas skulptoriui. Į tokį pasyvumą atsirėmė ir mokylos sąran- 
ga: tiesiai sėdėti, ramiai laikytis, stebėti, pakelti pirštą, tyliai klausytis, 
neveikliai prisiimti, būti vedamam iš katedros““'. Suprantama, tokioje 
mokykloje ugdytinio veiklumas pasidarė beveik negalimas. Autokreacinis 
dvasios linkimas čia buvo per daug suspaustas ir per daug sukaustytas. 

Tradicinės mokyklos priešginybė buvo darbo mokykla. Ji atsirado, kaip 
gaivalinga reakcija prieš kiekvieną „žodžio, knygos ir ausies mokyklą“. G. 
Kerschensteineris 1908 m. pradžioje paskelbė: „Ateities mokykla bus darbo 
mokykla“**. Tuo buvo pradėtas tasai didžiulis pedagoginis sąjūdis, kuris 
gal būt ir liks charakteringiausias visam dvidešimtajam amžiui. Ugdymo 
sąvoka čia buvo pakeista darbo sąvoka. Ugdymo kelias tapo tyrimo keliu, 
tarsi, kutūra būtų dar nesukurta ir ugdymo gėrybės būtų dar neatrinktos. 
Darbo mokykla nėra tas pat, kas ir veiklumo principas. Darbo mokykla yra 
ištisa pedagoginė srovė ir net ištisa ugdymo filosofija. Josios šaknys ke- 
roja natūralistinėje ir iš dalies net materialistinėje pasaulėžiūroje. Jau 1912 
m. H. Schulzas pasakė, kad „su darbo mokykla žengia į pedagogiką visai 
naujas principas, kilęs iš ekonominio išsivystymo. Darbo mokykla ir moks- 
linis socializmas yra gimę tą pačią dieną ir dėl tų pačių priežasčių“. Ji 
yra atsirėmusi į Rousseau antropologiją, kuriai visa yra gera „kas išeina 
iš Kūrėjo rankų, ir visa genda žmogaus rankose. Tobulos žmogiškosios 


“ Plg. E. X. Eggersdorier, Jugendbildung, 138 p. 

* F. X. Eggersdorfer, op, cit, 139, 

2" Plg. Die Schule der Zukunft eine Arbeitsschule, Leipzig 1910. 

“ cit. L. Bopp, Weltanschauung und Pidagogik, 47—48 p, Paderborn 1921, 

prigimties supratimas yra pagrindinė natūralizmo ir darbo mokyklos są- 
voka. Jei žmogus neturi savyje blogio, jei, laisva būdama, prigimtis tobulai 
ir tikslingai išskleidžia, tuomet, aišku, vaikas turi būti tik saugojamas, 
tik pagelbimas, tik patariamas. Ugdytojas darbo mokyklai virsta ne vyk- 
dančiąja, bet tik instrumentine ugdymo priežastimi, kuria ugdytinis tik 
pasigelbsti tada, kai pats nepajėgia ko nors atlikti, kaip mes pasigelbstime 
teleskopu ar mikroskopu, kai neįstengiame matyti per daug tolimų ar per 
daug mažų dalykų. Bet „idealiniu atveju mokytojo veikimas virsta nuliu“ .** 
Visas ugdomasis darbas čia yra „vaiko genijaus“ (E. Key) budinimas, Kuo 
mažiausiai įsakinėti, kuo mažiausiai daryti, viską leisti daryti pačiam 
ugdytiniui, — štai pagrindinis darbo mokyklos principas. Elena Key net 
teigia, kad didžiausia ugdymo paslaptis glūdi neugdyme. Vaikas turi veikti 
pats. Jis turi dirbti, nes jis „pasituri tik tuo, ką aaimiliuoja asmeniniu savo 
darbu“*> Ugdytinio veiklumas darbo mokykloje yra išviršinis ir išvidi- 
nis jo aktyvumas. 

Jau pati šitų priešingų srovių charakteristika parodo, kad tiesa ne- 
gali būti nei vienoje nei antroje. Tradicinė mokykla teisingai pabrėžia ug- 
dymą, kaip veikimą iš ugdytojo pusės, Bet ji pamiršta, kad ugdymas yra 
sykiu ir vyksmas ugdytinįo prigimtyje, vadinasi, tam tikras procesas, 
kuriame ir ugdytinis turi dalyvauti, jei nenorime ugdymo suplakti su tech- 
niniu ar meniniu veikimu. Darbo mokykla teisingai iškelia ugdymą, kaip 
vyksmą iš ugdytinio pusės. Bet čia pat ji paneigia ugdymą, kaip veikimą 
iš ugdytojo pusės. Tikros ir gilios ugdytojo ir ugdytinio sąvokos nėra nei 
tradicinėje nei darbo mokykloje. Tuo tarpu pati ugdymo esmė kaip tik ir 
glūdi šitoje sąvokoje. Tikrumoj ugdytinio prigimtis nėra, tarsi, vaško ga- 
balas, kuris prisiima bet kokį antspaudą. Bet ji nėra nė tokia, kad savaime 
skleistųsi ir savą lytį išryškintų ir ištobulintų pati viena. Ugdytojo ir ug- 
dytinio momentai šitose srovėse yra persiskyrę. Tradicinė mokykla yra 
„Pždagogik vom Erzieher aus“. Darbo mokykla yra „Pidagogik vom Kin- 
de aus“. Tuo tarpu tikrai vaisinga ir pilnutinė pedagoginė teorija gali būti 
pagrįsta ne ugdytoju ir ne ugdytiniu, bet pačia ugdomojo veikimo prigim- 
timi, kurioje ugdytinis ir ugdytojas harmoningai susiderina. Tikra peda- 
goginė teorija yra „Pidagogik vom erzieherischen Akt aus“. Todėl tradi- 
cinė mokykla savaime ilgisi papildoma darbo mokykla, ir darbo mokykla 
ilgisi atbaigiama tradicine mokykla. Abu vienašališki ugdytinio veiklumo 
supratimai reikalauja sintetinio išsprendimo. 

Kas tiria ugdomąjį veikimą jo objekto atžvilgiu, nesunkiai gali paste- 
bėti, kad ugdytinio veiklumas yra, tarsi, vidurys tarp tikro aktyvi. mo ir 
tikro pasyvumo. Nesubrendusi prigimtis niekados nėra tikra prasme akiy- 


* H. Gaudig, Die Schule im Dienste der werdenden Persūnlichkeit I, 106 p. 
Leipzig 1917. 
“ A. Ferričre, L'ėcole active, 17 p. Genčšve 1926. 

vi; ji esti apipavidalinama net ir tada, kai rodos, pati ką nors apipavida- 
lina. Kūrybinis jaunimo užsidegimas, kuris gimdo eilėraščius, naujas teo- 
rijas ir naujus išradimus, tikrumoj yra ne kas kita, kaip padidėjęs noras 
save kurti, Tai atbudęs autokreacinis dvasios linkimas, visų pirma pasiren- 
kąs savą asmenį. Tikros kūrybinės jėgos jaunimo fantazijoje nėra. „Ji tar- 
nauja, kaip sako Schleiermacheris, tiktai savęs, o ne daikto apipavidalini- 
mui“.** Bet jau ir šitame savęs kūrime yra nemažas aktyvumo kiekis, Iš- 
vidinės ugdytinio galios — fantazija, atmintis, protas ir valia — yra, tarsi, 
tobuli instrumentai, kurie visi panaudojami, kad bręstančiam žmogui su- 
kurtų ryškią ir pastovią jo buvimo lytį. Jie renka išviršines įtakas, jas 
keičia ir formuoja. Jie, tarsi, tašo prigimtą medžiagą, kad ji įgytų pastovų 
pavidalą. Ugdytinis sykiu veikia ir sykiu yra veikiamas. Šitokią sąvotišką 
veiksmo ir kęsmo sintezę, šitokį aktyvumo ir pasyvumo junginį mes vadi- 
name receptyvumu. Ugdytinis nėra nei aktyvus nei pasyvus: jis yra re- 
ceptyvus. 

Receptyvumas yra pirmykštė dar neišsiskaldžiusi veiksmo ir kęsmo 
harmonija. Jame yra abu šitie poliai, bet savotiškoje pusiausvyroje, kuri 
neleidžia receptyviai būtybei nei tikra prasme veikti nei būti pasyviai, 
tarsi, negyvas daiktas. Receptyvus nusiteikimas yra daugiau, negu kęsmas 
(passio), bet mažiau, negu tikras veiksmas (actio). Receptyvumas visų 
pirma apsireiškia, kaip gyvas prigimties pasirengimas prisiimti. Recep- 
tyvi siela nėra abejinga išviršinėms įtakoms, kaip pasyvus daiktas. Ji jų 
laukia, ji yra pasirengusi jas prisiimti. Receptyvumas yra „meilingas atsi- 
skleidimas““", kuris ugdymo veiksme gali pasiekti net gilaus susižavėjimo, 
Pasitikėdamas subrendusiu žmogumi, ugdytinis sutinka, kad ugdomoji įta- 
ka įeitų į jo vidų, jį apgaubtų ir apipavidalintų. Jis atidaro savo sielą ug- 
dytojo sielai ir prisiima asmeninius jo pradus. Jis taria nuolatini „fiat“, 
ir tik tokiu būdu įvyksta dvasios keitimas. Kur šitokio išvidinio atsisklei- 
dimo nėra, ten ugdytojas yra bejėgis. „Ugdančioji valia daro įtakos tik 
tuo būdu, kad sugeba laimėti ugdytinio valią ir ją pakreipti norimo tikslo 
linkui“**, Prievarta ugdyme yra vaisinga tik tada, kai ii pažadina ugdy- 
tinio dvasią atsiskleisti. Bet ugdomoji įtaka prievartos keliu niekados ne- 
įsibrauna į ugdytinio vidų. Ugdymo praktikoje pasitaiko natūrų, kuriose 
atsiranda išvidinis pasipriešinimas ir kurios, tarsi, įsitraukia į savą kiautą. 
Prievartą tokiu atveju yra bejėgė, Ji gali nugalėti išviršinį pasipriešinimą, 
bet ji negali pralaužti išvidinio užsisklendimo. Ugdytojui tuomet nebelieka 
nieko kito, kaip tik isigyti pasitikėjimo ir meilės. Ugdomumo problema, 
kurią Sprangeris vadina pagrindine pedagogikos problema, kaip tik ir glū- 
di ugdytinio sugebėjime ir nusiteikime atverti savo vidų. Ugdomumas nė- 


“* E. Spranger, Psychologie des Jugendalters, 55 p. 
* F. X. Eggersdorfer, Jugendbildung, 12 p. 
* P.Natorp, Sozialpūdagogik, 5 p. Stuttgart 1922. 

ra speciali prigimties būsena, bet tik nusiteikimas atskleisti savo dvasią 
ugdytojo įtakoms. Lengvai ugdomi yra tie vaikai, kurių šitas nusiteikimas 
yra didelis, sunkiai ugdomi yra tie, kurių šitas nusiteikimas dėl įvairių 
priežasčių, yra nusilpęs ar sunykęs. Bet kiekvienu atveju ugdytinio pri- 
gimties atsiskleidimas yra pirmoji jo veiklumo apraiška ir pirmoji ugdymo 
vaisingumo sąlyga. 

Nusiteikimas atsiskleisti ir prisiimti receptyvumo dar neišsemia. Jame 
yra dar ir antras bruožas, būtent: išvidinis prisiimtų įtakų perkūrimas ir 
sutapdymas su savu asmeniu. Kai ugdytinis atskleidžia ugdytojui savo vidų, 
tai dar nereiškia, kad jo asmuo čia visiškai pasitraukia, ir kad ugdytojas 
tampa vieninteliu jo prigimties tvarkytoju. Čia kaip tik ir buvo tradicinės 
mokyklos klaida. Šitoks pasitraukimas yra negalimas ne tik psichologiš- 
kai, bet prieštarauja giliausiai dvasios esmei, kuri niekados negali būti tik 
pasyvi. Gali ugdytinis nežinoti, kad jis vienaip ar kitaip reaguoja į ug- 
dytojo itaką, kad iš visų ugdytojo veiksmų jis ypatingai renkasi tą ar ki- 
tą, bet tikrumoj taip yra. Ugdytinis veikia sykiu su ugdytoju. Jis ugdo- 
mąsias įtakas skirsto, atrenka, vertina, perkuria ir kritikuoja. Juo kuris 
ugdytojo veiksmas skverbiasi giliau, tuo didesnę jis sutinka reakciją. Ne- 
būtinai šita reakcija turi būti neigiama. Dažnai ji esti susižavėjimas, pasi- 
ryžimas ar net atsivertimas. Ji gali eiti nuo paprasto susidomėjimo ligi gi- 
laus abejojimo ir tiesos ieškojimc Bet, pedagogikos terminais kalbant, 
juo giliau ugdytinis yra pakalbinamas, tuo giliau jis atsako. „Intensyviau- 
sias paskatinimas iš šalies reiškia sykiu intensyviausia savą veiklumą““?. 
Ugdymas net ir objekto atžvilgiu nėra tik vyksmas. Kai ugdytinis atsklzi- 
džia savo prigimtį ir prisiima ugdytojo įtakas, ugdymas jame vyksta. Kai 
jis šitas įtakas pertvarko ir perkūria, ji tada veikia pats. Iš vyksmo nešė- 
jo jis tampa veiksmo subjektu, kuris stato ugdytojui savus reikalavimus ir, 
kaip asmuo, reaguoja į jo atsakymus. Šita prasme galima ugdytinį laikyti 
ugdymo veikėju, kuris sykiu su ugdytoju dirba jiems abiems bendrą prigim- 
ties apipavidalinimo darbą. Šita prasme net galima sakyti, kad „pirmu- 
tinis ugdymo veiksnys (Faktor) yra pats vaikas““", nes nuo jo sutikimo 
ir nuo išvidinio jo veiklumo priklauso ugdymo sėkmingumas. 

Ugdytinio veiklumas todėl yra ne kas kita, kaip gyvas jo prigimties 
atsiskleidimas ugdytojo įtakai ir veiklus prisiimtojo turinio perkūrimas. 
F. X. Eggersdorferis todėl ir sako. kad „ugdymo stebuklai vyksta ne vci- 
kime, tik prisiėmime; bet šitas prisiėmimas yra būtinai apsuptas vargin- 
go veikimo““!, Šitos dvi funkcijos — išvidinis atsiskleidimas ir išvidinįs 
perkūrimas — išsemia ugdytinio veiklumo esmę. Išviršinis veikimas, kurio 
taip labai reikaliuja darbo mokykla, gali būti gera priemonė pažadinti ug- 


* P. Natorp, op. cit. 88 p. 
* L. Bopp, Weltanschauung und Pždagogik, 15 p. 
*  Jugendbildung, XIX p. 

dytinio receptyvumui, bet jis nėra jo esmė. Jis paskatina ugdytinį giliau 
atverti savo vidų, giliau prisiimti išviršinę įtaką ir organiškiau ją sutapdy- 
ti su savu pasauliu. „Savas stebėjimas labiau pagauna visą asmenį, negu 
svetimas vaizdavimas; savas permąstymas siekia giliau, negu pasisavinimas 
kito minčių; savas kūrybinis darbas reikalauja nepalyginamai daugiau jė- 
gų įtempimo, negu grynas pavyzdžiu sekimas“?*. Darbo mokykla, kaip 
metodas, yra visai priimtina. Bet kai ji išviršiniame veikime mato ugdyti- 
nio veiklumo esmę, ji tampa jau nebe metodu, bet ištisa pedagogine teori- 
ja, kurioje glūdi klaidingos pažiūros į pedagoginį aktą, nes ji supranta jį 
vienašališkai, tik kaip vyksmą ugdytinyje, paneigia sintetinį jo pobūdį, kas 
sudaro pačią jo esmę. Ugdomajame veikime nėra pasyvumo. Jame yra ak- 
tyvumas iš ugdytojo pusės ir receptyvumas iš ugdytinio pusės. Recepty 
vumo sąvoka suderina tradicinės mokyklos nuomonę su darbo mokyklos pa- 
žiūromis ir geriausiai tinka charakterizuoti ugdytinio veiklumui. Ugdy 
mas yra apipavidalinimas ne medžiagos, bet laisvo ir protingo asmens, ku 
rio dvasia pačia savo prigimtimi yra skirta dalyvauti savęs pačios sukū- 
rime. Aukščiausiame šito dalyvavimo laipsnyje receptyvumas sutampa sr 
aktyvumu. Bet tuomet ugdytinis nustoja būti ugdytiniu: jis tampa subren 
dusiu žmogumi, ir ugdymas virsta ugdymusi. 

Ypatingas ugdytinio veiklumo pabrėžimas dabar pradeda užleisti vie- 
tą vėl iš naujo atgemančiai ugdytojo pedagogikai (Pidagogik vom Erzie- 
her aus). Tai yra dabartinės gyvenimo koncepcijos pasėka. Dabarties peda- 
gogikos charakteris yra išraiška bendro mūsų amžiaus noro pagilinti gyve- 
nimo supratimą. Mechanistinė gyvenimo filosofija, kuri valdė praėjusio 
amžiaus protus, gyvenimą suprato, kaip periferinį dalyką, kuris vyksta 
buities paviršiuje. Gyvenimo kurėju buvo laikoma ne žmogaus dvasios cent- 
ras, bet periferinės šito centro galios. Tuo tarpu dabar vis labiau prade- 
dama suvokti, kad gyvenimas kyla ne iš buities periferijos, bet iš pačių jo- 
sios gelmių, kad žmogus gyvenimą kuria ne savo galiomis, bet pačiu žmo- 
giškuoju savo principu. Galios yra tik netobuli instrumentai šitame kūry- 
biniame žmogaus branduolio veikime, Gyvenimo koncepcijos pagilinimas 
veda žmogų nuo gyvenimo paviršiaus, nuo jo formų prie idealinių gyveni- 
mo pirmavaizdžių ir prie idealinių jo normų. Gyvenimas dabar yra prade- 
damas jausti ne tiek, kaip išvystomasis arba formuojamasis vyksmas, kiek 
kaip toks vyksmas, kuris įtraukia žmogų į savus dėsnius, kuris stato jam 
savų reikalavimų, kuris žmogų apsprendžia, tvarkc ir normuoja. Gyvenimas 
dabar yra visų pirma suprantamas, kaip normatyvinis syksmas. Štai dėl ko 
šiandien mažėja individo laisvė, mažėja jo reikšmė, auga autoritetas ir 
bendruomenės galia. Visuomeninio gyvenimo sąjūdžiai ir naujosios vals- 
tybinės koncepcijos dabar gali būti suprantamos tik gyvenimo normaty- 


“ F. X. Eggersdorfer, op. cit. 156 p. 

vinio pobūdžio šviesoje. Čia glūdi ir ugdytojo pedagogikos šaknys. "Kas 
visą gyvenimo vyksmą laiko normatyviniu, tas ir į ugdymą žiūri ne tiek 
kaip į žmogaus prigimties galių išvystymą arba į josios apipavidalinimą, 
kiek kaip į prigimties apsprendimą pagal idealines normas. Normatyvinis 
gyvenimo pobūdis ir ugdymą padaro normatyvinį. Tai ir yra ugdytojo peda- 
gogikos pagrindas. Dvidešimtojo amžiaus pradžioje pedagogika buvo pas- 
tačiusi vaiką į ugdymo centrą, Konkreti vaiko prigimtis, vaiko išsivysty- 
mas ir jo reikalai čia buvo pradedamasis punktas kiekvienai teorijai ir prak- 
tikai. Elien Key koncepcijose šitoji pedagogika buvo pasiekusi aukščiausią 
laipsnį. Fr. W. Foersteris cituoja charakteringus Goethės laikų pedagogo 
Kastnerio žodžius, kurie tinka ir visai ugdytinio pedagogikai: „Seniau 
vaikas augdavo ir stengdavosi tapti vyru. Dabar pedagoginiai vyreliai ir 
motėrėlės klūpo ties vaikeliu“! 

Prieš šitą paidocentrizmą kaip tik ir stoja dabartinė pedagogika. Da- 
bartinei pedagogikai vaikas nebėra ugdymo centras, ir jo reikalavimai ne- 
bėra ugdymo normos. Ugdymo normos šiandien kyla iš gyvenimo ir apsi- 
reiškia per ugdytojo valią. Dabar ugdytojas yra suprantamas ne kaip pa- 
galbininkas vaiko prigimčiai skleistis, ne kaip josios conformator Comeni- 
jaus prasme, bet kaip šitos prigimties normuotojas ir kaip tikrasis josios 
reformator. Ugdymo normos dabartinei pedagogikai neglūdi imanenčiai 
vaiko prigimtyje, kaip buvo manyta seniau. Augančiai prigimčiai jos atei- 
na iš viršaus, iš gyvenimo gelmių, ir joms turi nusilenkti keikvienas indi- 
vidualinis vaiko reikalavimas, Dabartinėje pedagogikoje — visose josios 
srovėse — pradeda imti viršų ugdytojo pedagogika, Pedagoginiame Wei- 
maro kongrese 1926 m. iškeltoji antinomija: Jeist augti ar vadovauti, kuri 
kongreso darbuose buvo sukėlusi tikrą sąmyšį aiškiai yra išsprendžiama 
vadovavimo naudai. Ryškus vadovaujantis bruožas šiandien matyti net ir 
ten, kur vaiko veikimas buvo laikomas tiesiog pedagogine dogma, pv. bolše- 
vikų pedagogikoje. Ugdytojo pedagogikos persvara šiandien yra bendra 
dabarties pedagogikos žymė. Su ja yra organiškai susijusi ir auklėjimo 
funkcijos persvara, Dabartinis ugdymas, norėdamas žmogaus veikime rea- 
lizuoti gyvenimo normas, savaime auklėjimą pabrėžia labiau, negu augi- 
nimą arba lavinimą. Dabar yra kreipiama daugiau dėmesio į tiesioginį au- 
gančios prigimties branduolio perkeitimą pagal idealą. Šitas idealas kiek- 
vienai pedagoginei srovei yra kitoks, bet kiekvienoje jis turi pirmenybę 
prieš auginimo medžiagą arba prieš lavinimo lytis. Dabartinė ugdomoji 
valia nori ugdytinį ugdyti tokį, koks jis turi būti, Tuo dabartinė pedago- 
gika nutolsta nuo pedagoginio natūralizmo, ir ugdytinio veiklumas joje 
yra suprantamas išvidine prasme, Šiandien norima daryti ugdytiniui įtakos 
tiesioginiu santykiavimu, kuris kyla iš ugdytinio susilietimo su ugdytojo 
asmenybe, 

2 Plg. Alte und neue Erziehung, 63 p. Luzern 1936. 

PSICHOVITALISTAI 


Paskutiniu laiku anglų biofilosofas E. S. Russell'is užsirekomen- 
davo mokslui ir kaip gyvulių psichologas. Būtent, savo straipsniu žurnale 
„Scientia“33 jis stojo griauti biologuose įsigyvenusį prietarą dėl gyvulių 
elgsenos psichologinio aiškinimo, būsią tas aiškinimas esąs netikras, sub- 
jektivus, nepatikrinamas, vienu žodžiu, nemoksliškas. Russellis čia 
ir svarsto šią nuomonę pirmiausia prisilaikydamas Jenningso žino- 
mo ir mūsų šioj apžvalgoj jau minėto, veikalo apie žemesniųjų organizmų 
elgseną.34 Jis parodo, kad jei psichologinę pažiūrą laikyti esant tik gry- 
nai hipotetinę, tai tokia pat yra ir jai priešingoji fiziologinė pažiūra, 
einant kuria, gyvuliai yra tik gryni automatai. „Psichologinio metodo 
charakteristika — tai kad jis nesiekia elgsenos visiškai suskaidyt į jos 
sudedamuosius elementus (sandus). Jis į elgseną žiūri kaip į veiksmą or- 
ganizmo kaip visybės, o ne tik kaip į gryną dalių sumą. Šitai taip pat 
pritaikoma ir perceptualiniam pasauliui, į kurį gyvulys reaguoja; psicho- 
logas netvirtina, kaip kad. daro fiziologas, kad gyvulys reaguoja į tam 
tikrą atskirų fizikinių stimulų skaičių, bet jis pirmoj vietoj ima domėn 
galimumą, kad atsakoma (reaguojama) į situaciją, pajustą kaip visybės 
ir santykį su šiuo momentu dominuojančiu siekiamuoju aktivumu.“ Šiuo 
du požvilgiu esą griežtai priešingu vienas kitam ir neturį būti sujaukiamu. 
Už katrą judviejų nusilemti, tegalį parodyt naudingumas praktikoj; nė 
vienas katras negalįs būt laikomas „objektivesnis“ už kitą; realiai objek- 
tivi tesanti žalioji stebėjimo medžiaga.35 


38 Is comparative psychology an „vojective“ science? Scientia 1933, 54 t. 181 
— 190 p.). 

34 Behavior of the Lower Organisms. New York 1906. 

35 „It is characteristic of the psychological method that it does not attempt 
a complete analysis of behavior into constituent elements. It regards behaviour as an 
action of the organism as a whole, as being therefore not a pure summation of 
parts. "This applies also to the perceptual world to which the animal reacts; the 
psychologist does not assume, as does the physiologist that the animai reacts to a 
number of separate physical stimuli, but considers first the possibility that the 
response is to a situation perceived as a whole and as related to the conative activity 
dominant at the time. 

Pažiūrai, kad gyvulys nėra tik į stimulus reaguojančių mechanizmų 
ryšulys (bundle of mechanisms responding to stimuli). o yra būtybė 
(entity), Russellis atstovauja ir savo naujausiame veikale apie gy- 
vulių elgseną.36 


* 

Čia suminėti paskutiniai du anglosaksų mokslininkai yra priskirtini tai 
neovitalizmo krypčiai, kuri vadinama psichovitalizmu, kadangi 
vitalinis faktorius (= gyvybinis veiksnys) čia vaizduojamas analogiškai 
su žmogaus psiche, tai yra kaip veikiantis, sprendžiantis ir jaučiantis 
principas. Tuo tarpu Driesch'o ir jo šalininkų atstovaujamoji vitalizmo 
kryptis tam veiksniui nepriskiria psichinių sugebėjimų, o stengiasi jį su- 
prasti kaip materialinį, pirmoj eilėj kaip formuojantį principą. Gavę 
progos susitikti su dviem psichovitalizmo atstovais anglosaksų moksle, 
bent trumpai susipažinkime su šios krypties mokslininkais biofilosofais 
vokiečių ir prancuzų moksle, kad ir tiesioginai nedalyvavusiais Rignano 
ankietoj. 

Psichovitalizmo grindėju laikomas vokiečių zoologas Augustas 
Pauly.37 Jau pati jo, šiuo klausimu svarbiausio, veikalo antraštė38 rodo, 
kad jis pirmiausia kreipia žvilgį į gyvybės genealogijos istoriją ir sten- 
giasi nušviesti čia sutinkamas problemas... Todėl pirmuoju ir svarbiausiu 
uždaviniu Pauly laikė esant darvinizmo kritiką jau tuo metu, kuomet šis 
dar buvo ne labai kieno išdrįstamas kritiškai paliesti. Pauly darvinizmą 
kritikavo ne kaip descendencijos teoriją, kurios jis, kaip ir kitų vitalistų 
daugumas, neneigia, bet darvinizmą specialiuoju pavidalu, būtent, kaip 
atsitiktinumo variantais ir naturaline atranka paremtą organizmų evo- 
lucijos teoriją. 

Šiuo atžvilgiu imamo darvinizmo pagrindas yra teigimas, kad didelėj 
daugybėj variacijų (pakitimų), kurių atsiranda gyvulių ir augalų ainiuose, 
išsilaikė neišnykusios tik tos, kurios buvo gyvai būtybei naudingos arba 
tikslios; o tas variacijų tikslingumas atsirado ne tyčiomis kieno taikomas 


It should be noted. that two views are strictly alternative, and cannot be 
mixed without grave confusion of thought. 

"The decision between the two alternative views must depend entirely upon their 
utility in practice; neither view can be regardad as more, objektive' than the other; 
it is only the raw material of observation that is really objective“ (189—190 p.). 

36 The Bshaviour of Animals. London 1934. Russellio naujausią straipsnį iš 
gyvulių psichologijos „Valence and Attention in Animal Behaviour“ randame inter- 
naciniame teorinės biologijos žurnale „Acta Biotheoretica 1936, 1 Nr. (Leiden, Olandija). 

37 August Pauly (1850 III. 13 — 1914 II. 10) gimė, gyveno, dirbo ir mirė Mūn- 
chene, nuo 1896 m. jis čia buvo taikomosios zoologijos profesorius universitete ir miš- 
kininkystės bandomosios įstaigos zoologijos skyriaus viršininkas. Jo įžymiausi veika- 
lai: Darwinismus und Lamarckismus (1905); Aphorismen (1905); Adolf Bayersdorfers 
Leben und Schriften (išleido drauge su Mackowsky'u ir Weigand'u. (1902). 

38 Darwinismus und Lamarckismus. Entwurf einer psycho-physischer Teleologie. 
Miūnchen 1905; taip pat Zeitschrift fūr den Ausbau der Entwicklungslehre I (1907) ir 
II (1908). 

kuriai gyvajai būtybei, bet visai atsitiktinai. Kalbėti, kad gamtinė atranka 
išgamina organizmuose tikslybes, esą neteisinga. Vitą tą nesuskaitomą 
daugybę tikslingų reiškinių organizmuose, visus tuos, net žmogaus 
techniką pralenkiančius, tikslingumus darvinizmas aiškina atsiradus tik 
atsitiktinai, t. y. iš netikslingų, be jokios tvarkos atsirandančių 
variacijų. Čia tai yra visa darvinizmo esencija. O atranka tai gali prasi- 
dėti tik ten, kame tų tikslingų variacijų jau esama; atranka gali tik 
pasirinkt iš to, ką atsitiktinumas yra pagaminęs variantų pavidalu, o ne 
pati bet ką padaryt. 


Kad organizmų turimi tikslingi įtaisymai būtų galėję atsirasti atsi- 
tiktinai, Pauly sako būtų turėję praeit ilgi plėtotės laikotarpiai. Tikimy- 
bių skaičiavimas rodo tuos laikotarpius turėjusius būti tokius ilgus, kad 
mes jų negalį priimti. Atrankos teorijos nepriimtinumą, netgi jos bepras- 
miškumą Pauly pavaizduoja stuburinių gyvulių akies išaugimu. Iš kur 
eina ragenos skaidrumas? Atsakymas: „Kas taip pakitėjo, tas išliko“. 
Iš kur ragenos sferiškas sukumpimas? Atsakymas: „Kas taip patikėjo, 
tas išliko“. Iš kur lęšio skaidrumas? Iš kur jo sukumpimas, iš kur sti- 
klakūnio skaidrumas, pajuodavimas aky, akloji dėmė, juntamasis nervas, 
lazdelės, ataugos arba nervinės skaidulos, akomodaciniai raumenys? — 
Visiems šiems klausimams vis tas pats atsakymas! Kiekviena tinkama 
variacija yra vis laimingas atsitikimas, o begalinė tokių laimingų atsiti- 
kimų suma — gyvybių pasaulio architektas! Galima ramiai tarti: kas 
darvinizmą nuosekliai ir blaiviai pergalvoja iki galo, tas negali likti dar- 
vinistas. Taigi, ši mechanizmo atrama aštresnės kritikos šviesoj pasi- 
rodo esanti sutrunijus ir kaip tik genealoginės plėtotės mintis, kad gyvybė 
iš palyginamai vientisų pradžios formų kilo vis į subtiliau diferencuotas 
ir komplikuotas gyvąsias būtybes, davė Pauly'ui akstino sukurti jo vita- 
listinę teoriją.39 

Dėl to, Pauly'o įsitikinimu, visas gyvybės plėtojimasis aukštyn eina 
ne iš atsitiktinumo, bet iš reikalo. Gyvosioms būtybėms patekus į kito- 
niškas gyvenimo sąlygas, reikiant atsilaikyti kitokiems priešams, išgy- 
vent klimato ar geologinius pasikeitimus ir pan. atsiranda reikalo pa- 
keist jų gyvybės veiksmus ir jų kūno strukturą. Visai panašiai kaip 
žmogus junta reikalų, kaip jis savo protu svarsto kokiomis tinkamomis 
priemonėmis jis galėtų tuos reikalus patenkinti ir atitinkamai pasielgia, 
taip ir kiekviena paprasčiausia gyvoji būtybė, žemyn ligi vienacelės, turi 
šių psichinių sugebėjimų ir tuo būdu įgali aktiviai prisitaikint jos aplin- 
kumos sąlygoms. Tokius, prisitaikymu įgytus, tikslius organizmo pakitė- 


39 Pauly'o mintys ir jų išvadų santrauka čia atpasakota K. Sapper'io žodžiais 
jo straipsny „Der neue Kurs in der Biologie der Gegenwart“ žurnale „Zeitwende“ 1926, 
Rugpjūčio m., 188—196 pusl. (apie Pauly 191—192 p.). 

jimus paskui paveldi jo ainiai. — Lygiai taip galvojo jau Lamarkas; taigi, 
Pauly yra drauge ir neolamarkizmo rimčiausias atstovas.*0 

Šalia Pauly'o tiks artimiausiai pastatyti žinomas vokiečių privatinis 
botanikos mokslininkas, daugelio popularių bei mokslinių gamtotyros ir 
biofilosofijos raštų autorius R. H. Francė.*! Jis ir „Scientijoj“ dalyvavo 
straipsniu apie būtinumą funkciškai tyrinėt celių anatomiją.42 Įdomi yra 
šio mokslininko ir gyvybės filosofo evolucija iš materialistinio mecha- 
nizmo į sudvasintą vitalizmą, kurią savo evoluciją jis atvaizdavo ir savo 
autoergografijoj*s Pasakodamas apie savo vizitą senam Haecke iui, 
jis sako: „Jis (Haeckel'is) visuomet paliko jaunas ir nesupranta, kad 
vaiko amžy gali būt materialistas, netgi, tam tikru sielos dėsniu, beveik 
visuomet turi toks būt, o paskui nueini toliau. Aš dabar žinau, kas jis 
(Haeckel'is) yra. Jis man yra mano jaunatvės jaudinanti relikvija“.44 
Šias eilutes rašančiam jo studentavimo pradžioj, kaip viena pačių pirmųjų 
knygų iš biofilosofijos, pakliuvo į rankas France's veikalas apie darvi- 
nizmą.45 Čia veikalo autorius, kad ir jau buvo palinkęs į lamarkizmą ir 
psichovitalizmą, betgi dar save pabrėžė kaip nesilygstamą antiteistą. Štai 
teistams jo ištartas verdiktas, anuomet man daręs įspūdžio savo drąsu- 
mu: „...Trys didelės pažiūros nuspręs XX-jo šimtmečio gamtotyrą ir dva- 
sinę plėtotę — bet teistai joje nedalyvaus. Jie patys save nuteisė palikt 
ant kranto, kuomet mokslo laivas, kad ir dar sunkiai kovodamas su prie- 
šingomis srovėmis, betgi jau visomis burėmis iriasi į naujus krantus, iš 
kurių senasis kontinentas tikrai jau niekuomet nebus matomas“.16 Užtat 

40 Plačiau apie Lamarck'ą ir lamarkizmą žiūr. I, Vailionio str. Kosmos 
1932, 133—168 pusl. Šiek tiek lamarkizmo kritikos žiūr. Kosmos 1931, 89 p. Naujausių 
argumentų už lamarkizmą nurodo F. Weidenreich žurnale Natur und Museum 
1932, 298—300 pusl. 

41 Raoul Heinrich Francė gimė 1874. V. 21 Vienoj, studijavo Vengrijoj 
ir Austrijoj, vėliau pats Mūnchene įsteigė privatinį biologinį tyrinėjimo institutą, dar 
kaip privatus mokslininkas dirbo Dinkelsbūhle ir Salzburge. Jo raštų čia paminėsime: 
Sinnesleben der Piflanzen, 1905; Streifziūgen im Wassertropfen, 1907; Die Alpen, 1912; 
Das Edaphon, 1912; Das Leben der Pflanze (su kitais, 8 tomai, 1905-13; Die Pflanze 
als Erfinder, 1920; Die Waage des Lebens, 1920; Bios. Die Gesetze der Welt 2 t. 1921; 
Plasmatik, 1923; Grundriss der vergleichenden Biologie, 1924; Der Organismus, 1928; 
Der Urwald, 1928; Korallenwelt, 1931 ir kt.; nuo 1907 m. redagavo ir lamarkistišką 
žurnalą Zeitschrift fūr den Ausbau der Entwicklungslehre. Apie Francė jau šiek tiek 
minėjau ir Logo 1928, 100—101 pusl. 

42 R. H. Francė (Mūnchen, Biologisches Institut), Die Notwendigkeit einer 
funktionellen Untersuchung der Zellanatomie. Scientia, 1931, 49 t., 23—30 pusl. 

43 Der Weg zu mir. Der Lebenserinnerunger erster Teil. Leipzig 1927. Ar ir 
kuomet išėjo antroji dalis, žinių neturiu. 

44 „Er ist ewig jung geblieben und sieht es nicht ein, dass man im Knabenalter 
Materialist sein kann, ja, aus einem gewissen Gesetz der Seele heraus es auch fast 
immer sein muss und dann dariber hinauskommt... Tech weiss jetzt, was er ist. Er 
ist fūr mich die rūhrende Religuie meiner Jugend“. Die Waage des Lebens, Eine 
Bilanz der Kultur. Leipzig 1930 (straipsny „Materialismus“). 

45 Der heutige Stand der Darwin'schen Fragen. Eine Wertung der neuen 
Tatsachen und Anschaungen, Leipzig 1907 (antrasis, perdirbtas ir papildytas išleidi- 
mas veikalo „Die Weiterentwicklung des Darwinismus“). 


46 „„„„drei grossen Einsichten werden die Naturforschung und geistige 
Entwicklung des XX. Jahrhundersts bestimmen -— aber die Theisten werden daran 

juo labiau mane nustebino, kai šis gamtininkas čia cituotame savo vei- 
kale su pikta ironija atmetęs krikščionių gamtininkų (E. Wasmann'o, 
E. Dennert'o, J. Reinkė's) teistinę teleologiją, po 20 metų išspaus- 
dino katalikiškame gamtos mokslo žurnale vieną savo straipsnį 
apie naują gamtamokslišką Dievo sąvoką.472 Kadangi šis trumpai jo 
straipsnelis yra įdomią evoluciją padarusio gamtininko, daugelio veikalų 
autoriaus, Credo, tai negaliu prisiverst jo čia beveik viso lietuviškai 
meatpasakojęs, drauge patiekdamas ir originalą, kad būtų matomi ir visi 
jo minčių niuansai. 

Francė taigi rašo: Naujoji gamtotyra, paveikta mechanizmo ir 
materializmo, kaip jis iš nauja atšildomas darvinistų, yra įpratusi kartot 
Laplace'o žodžius, kuriuos anas ištaręs, kada buvo išdėstęs Napoleonui 
savają kosmogonijos teoriją. Napoleonas paklausęs Laplace'ą:  ,Kurgi 
jūsiškėj kosmogonijoj palieka Dievas?“ Laplace'as atsakęs: „Pone, aš 
šios hipotezės nereikalingas“.47b 

„Aš — kalba toliau Francė — daugiau kaip 30-ties metų gamto- 
tyros darbą baigiau tuo, kad aš tikiu, jog gamtos kūryba yra labai rei- 
kalinga pasaulio vaizde įstatyt Dievą. Aš tatai įrodžiau jau mano svar- 
biausiame veikale „Bios. Pasaulio dėsniai“ ir šiuo klausimu čia dar galė- 
čiau štai ką pasakyt: 

Yra tikras faktas, kad gyvybė nuostabiai išsiplėtojo iš nesudėtingų 
sėklų (Keimen). Bet visai neišaiškinta liko gyvybės, žmogaus dvasios ir 
dvasios gamtoje bendrai kilmė. Akyliau stebėdami gamtą mes tik ma- 
tome, kad visa gyvoji būtis sutvarkyta laipsniais, kurių pačioj viršūnėj, 
kaip aukščiausias laipsnis, stovi kaip tik ši žmogaus dvasia.43 

Mažus medžiagos statybinius akmenėlius valdo fizikos dėsniai, kurie 
juos priverčia laikytis tam tikros tvarkos. Medžiagos sudedamieji atomai 
bei molekulės ir vėl lenkiasi augštesnei tvarkai, kuri medžiagai suteikia 
formą, būklę, savybes ir jas tvarko. Medžiagos sudaro gyvybinę medžiagą 
veikiamos gyvybinio dėsningumo, kuris augštesnis už jas (medžiagas), 
jas suvartoja ir panaudoja savo tikslams. Taigi, gyvybinis dėsningumas 
yra tas dalykas, kurio rėmuose vyksta gyvybės plėtotė augštyn; jo ribose 
kilo ir dvasinis pradmuo, kurio viršūnė yra žmogaus dvasia ir kuris lei- 
džia jai su pasaulio daiktais elgtis pagal savo laisvę, bet ne be visiybės 


keinen Teil haben. Sie haben sich selbst zu der Rolle verurteilt, am Lande bleiben zu 
miissen, wAhrend: das Schiff der Wissenschaft zwar noch schwer  kampft mit 
"widrigen Strėmungen, doch schon mit vollen Segeln Kurs halt nach neuen Kūsten — 
von denen aus man den alten Kontinent wohl nie mehr wieder sehen wird“ (156 p.). 

472 R. H. Franc6 (Salzburg), Der neue naturwissenschaftliche Gottesbegriff. 
Natur und Kultur 26 (1928), 281—282 p. 

47b Visas šis klausimas pagrindingai išsvarstytas ir lietuviškai išverstame R. 
St61zlė's straipsny „Laplaso kosmogoninės hipotezės filosofiškas pobūdis. Ar ji mo- 
nistiška ir ateistiška?“ Logos 1927, 47—67 pusl. 

48 „„alles lebendige sein in einem Stufenbau geordnet ist, ūber den als hochste 
Stufe eben dieser menschliche Geist steht“. 

dėsnių. Žmogus savo prigimtimi yra uždarytas pasauly; savo dvasiniais 
darbais jis randasi dar augštesnėj sferoj, būtent, savo įvaizdžių pasauly, 
kurį Francė tat ir pavadino ,bios“.49 Niekas nerodo — sako jis toliau — 
kad laipsnių eilė — atomas, medžiaga, organizmai, pasaulis, bios — tuomi 
jau yra pasiekusi savo ribą, bet viskas rodo esant atvirkščiai. Galvojant 
toliau, tenka pasakyt: Taip kaip mūsų protas, tvarkydamas ir laikydama- 
sis būties dėsnių braujasi medžiagon ligi smulkiausių dalelių, taip gali ir 
su mumis pasielgt augščiau mūsų stovintis, artimiausias augštesnis laips- 
nis, mūsų kitaip nejuntamas ir nepažįstamas ir faktinai taip pat niekas 
kitas ir nesąs, kaip tik pasaulio dėsnių reiškimasis.50 

Kalbant kaip Laplace'as, mes reikalingi tos (Dievo) „hipotezės“, ka- 
dangi kitaip mums būtų visiškai nesuprantamas visas gamtos ir žmo- 
gaus dvasios dėsningumas. Jo priežasties mes galime ieškoti tik kaž- 
kame augščiau esamame, kas yra augštesnis taip pat ir už visa, kas vadi- 
nama Kosmos ir Bios (t. y. dvasinė būtis). Ogi šis savimi atsirėmęs 
viršpasaulinis principas, iš savęs išgaminąs dėsnius, visuomet buvo vadi- 
namas ne kitu, kaip tik dievybės vardu. Tat taip pat ir mes ją pagerbia-- 
me, nes ją pripažįstame.51 

Mums ji tėra įsivaizdinama kaip apskritimas, iš kurio visatos vyks- 
mas išėjo ir į kurį jis vėl grįžta. Todėl Dievas mums stovi ir pasaulio. 
vyksmo pradžioj ir jo pabaigoj. O mūsų geriausias ir augščiausias sie- 
kimas turi būti, kiek galima, išpildyt dėsningumą, kuriuo jis apsireiškia.52 

Šioks gamtos supratimas tikrai nutraukė ryšius su darvinistų besie- 
liu monizmu ir griežčiausiai priešingas materializmui, kuris kaip ta ne- 


49 „Die Lebensgesetzlichkeit ist es, in deren Rahmen die Herausentwicklung des 
Lebens fallt, innerhalb ihres Kreises entstand das Geistige, das im Menschengeist 
gipfelt und ihn mit den Dingen der Welt nach seiner Freiheit, aber nicht ohne die 
Gesetze des Ganzen schalten lūsst“ Der Mensch ist mit der Natur zusammenge- 
schlossen in der Welt, mit seinen geistigen Leistungen in ein noch Hė6heres, namlich 
in seine Vorstellungswelt (sie ist es, die ich mit dem Namen „Bios“ in meinem Haupt- 
werke bezeichnete).“ 

50 „Nichts deutet darauf, dass die Stufenfolge Atom, Materie, Organismen, Welt, 
Bios damit ihre Grenze erreicht habe, sondern alles auf das Gegenteil. In der 
Richtung dieser Gedanken liegt es, sich zu sagen: So wie unser Intellekt regelnd und 
gebunden an die Gesetze des Seins in die Materie bis hinab zu den kleinsten Teilchen 
eingreift, so kann auch mit uns eine ūbergeordnete, nžchtshohere Stufe verfahren, 
ohne dass es uns anders bewusst und kenntlich wird und ohne dass es auch tatsūchlich 
etwas anderes ist als ein Walten der Weltgesetze.“ 

51 „Wir haben diese „Hypothese“, um mit Laplace zu reden, nėtig, da uns sonst 
die ganze Gesetzmūssigkeit von Natur und Menschengeist vėllig unverstūndlich ware. 
Wir kėnnen ihre Ursache nur in etwas uns Ubergeordnetem suchen, das auch hėher 
steht wie der gesamte Kosmos und Bios (das ist das geistige Sein). Diese H6he einer 
in sich ruhenden ŪUberweltlichkeit, welche aus sich die Gesetze hervorbringt, hat man 
aber von je mit keinem anderen Namen als mit dem der Gėttlichkeit bezeichnet. 
Und so verehren auch wir sie, indem. wir sie anerkennen“. 

52 „Vorstellbar ist sie uns nur als ein Kreis, aus dem das Allgeschehen hervorging 
und zu dem es wieder zurickkehrt. Gott steht fūr uns daher sowohl am Anfang wie 
auch am Ende des Weltgeschehens. Und unser bestes und hėochstes Streben muss es“ 
sein, die Gesetzlichkeit, in der er sich offenbart, nžmlich die Weltgesetze, mėglichst. 


zu erfūllen.“ 

lemta, iš 19-jo šimtmečio paveldėta, „„Pandoros dėželė“ traukė žmoniją 
iš vieno blogio į kitą. Jis (naujoviškas gamtos supratimas) noromis pri- 
pažįsta idealizmo ir dvasios galybę.  Dvasiniame principe jis taip pat 
ieško ir gyvybės pirminės priežasties. Jis šiuo atžvilgiu laiko save esant 
giminingą su visomis tomis didžiomis filosofijomis, kurios sukūrė žmonijos 
idealus, ir su krikščionybe, kuri pasaulio dėsningumą pakėlė ant sosto ir 
žmogų įtvarko į dorinių sąvaržų organizmą.53 

Tik šitoks gamtos supratimas pajėgia tapti harmoninguų kulturos 
veiksniu, kuris įsitvarko į pilno žmogiškumo visybę, kuris yra jąja atsirė- 
męs, bet savo apvainikavimą gali rasti tik dvasiniame tapsme, lyg koks 
puikiausias vaisius, gamtos medžio išaugintas.*4 

Tokios tat 1928 metų Francė's pažiūros; jos visai priešingos 1907 
metų jo pažiūroms, išreikštoms aukščiau cituotame veikale. O kad Francė 
yra rimtas ir gilus biofilosofas, tai rodo tie jo įvertinimai ir pagerbimai, 
kurių jis susilaukė jau savo amžiaus 50 metų sukaktuvėms.55a 

[Šiąja proga negaliu nutylėti ir apie kitą nuostabų atsivertėlį gamtos 
mokslo pupolarintojų tarpe, būtent, Vilhelmą Boėlschę55b]. 

Kitas plačiausiai žinomas psichovitalizmo, arba, trumpiau sakant, 
psichizmo gynėjas šių dienų vokiškoj mokslo literatūroj, yra Innsbruck'o 


53 „Eine derartige Naturauffassung hat allerdings mit dem seelenlosen Mecha- 
nismus der Darwinisten gebrochen und ist im schaūrfsten Gegensatz zu dem Materia- 
lismus, der wie eine unheilvolle, aus dem neunzehnten Jahrhundert ererbte „Biūchse 
der Pandora“ die Menschheit von einem Ūbel in das andere piss. Sie anerkennt bereit- 
willig die Macht des Idealismus und der Geistigkeit. Sie sucht im. Geistigen auch den 
Urgrund des Lebens. Sie weiss sich darin verwandt all den grossen Philosophien, 
welche die Ideale der Menschheit geschaffen haben und dem Christentum, das Weltge- 
setzlichkeit auf den Thron setzte und den Menschen einordnet in einen Organismus 
sittlicher Gebundenheiten“. 

54 „Nur eine solche Naturauffassung ist befahigt, zu einem harmonischen Kultur- 
faktor zu werden, der sich einordnet in die Ganzheit des Vollmenschentums, das auf 
ihr ruht, seine Bekrėnung aber erst in geistigen Werden finden kann, gleichsam als 
herrlichste Frucht, die der Baum der Natur erzeugt hat.“ 

552 H. Fischer'io šios rūšies darbas (Raoul H. Francė. Das Buch des Lebens. 
Leipzig 1924), berods, jubiliatą be saiko išaugština ir dėl to yra vienašališkas. Užtat 
visai rimtą ir nešališką Francė's darbų ir biofilosofijos įvertinimą teikia kolektivinis, 
daugiau kaip 10 mokslininkų parašytas šis veikalas: „Der Begrūnder der Lebenslehre 
Raoul H. Francė. Eine Festschrift zu seinem 50 Geburtstag“ Stuttgart 1924 — R. 
Engel-Hardt'o veikalo antraštė „Francė als Grafiker“ (t, p. 1925) neišreiškia viso turinio. 

556 Wilhelm Bė6lsche, yra gimęs 1861.1.2; Liet. Hnciklopedija jį „numarino“ 
1934 m., bet, rodos, kad jis dar tebegyvena. "Taigi ir šis vokiečių rašytojas, didelės 
daugybės veikalų autorius, savo gamtos mokslo ir gamtos filosofijos raštuose skelbęs 
kraštutinį materializmą, racionalizmą, socializmą, darvinizmą bei haeckelišką mo- 
nizmą, dabar iš Sauliaus yra virtas Paulium. "Toks jis, antai, pasirodo esąs savo 
knygelėj „Was muss der neue deutsche Mensch von Naturwissenschaft und Religion 
fordern?“ (Verlag Buchholz und Weisswange, Berlin-Charlottenburg 2), kuri yra viena 
jo paskutiniųjų paskaitų.  Šioj knygelėj „senio“ Bėlschės jau nebepažinsi. Pirmiau 
buvęs ateistas čia pasireiškia ne tik kaip tikis Dievą, bet, galėtum pasakyt, ir net kaip 
krikščionis, Bėlsche čia pasisako tikis į taiką „tarp paskutinės, tikriausios reli- 
gijos ir taip pat tikro, nematerialistinio gamtos mokslo“ (Versėhnung zwischen letzter, 
echtester Religion, und ebenso echter, nicht materialistischer Naturwissenschaft). Jis 
baigia jaudinančiu prisipažinimu, kaip pasikeitė jo vidinis nusistatymas ir Kristaus 
atžvilgiu. 

universiteto profesorius botanikas Adolfas Wagner's. Jis tinka 
pastatomas šalia Francė's.56 Kadangi apie jį šiame žurnale jau yra 
pirmiau bent kiek rašyta,57 tai čia prie jo tik trumpai stabtelsime. Orga- 
ninė teleologija nuveda Vagnerį suponuot (prileist) buvimą psichės, vei- 
kiančios visuose organizmuose, net vadinamuose žemiausiuose. Šiąja 
prasme, Vagnerio manymu, ir Jennings pasakęs,.kad jei ameba būtų 
tokio pat didumo kaip mes, tai mes sakytume ir ją turint sąmonę. Taip 
pat V. Franz'as esąs pareiškęs nuomonę, kad augštesnieji vienaceliai 
organizmai nesą tikri „pirminiai organizmai“, bet veikiau jie esą išriedėję 
iš daugiacelių organizmų.58 Vagneris ir Francė sutinka ir savo pažiūromis 
į organizmą. Francė nelaiko organizmą esant kokią „celių konfederaciją“ 


(Der Organizmus 1928). Vagneris nelaiko jį esant „celių valstybę“; jie- 
dviem abiem organizmas yra visybė (Granzheit).59 


Francė ir Vagneris abu yra botanikai. Paskutiniu laiku botanikoj 
išvisa formuojasi naujos pažiūros į augalą kaip gyvąją būtybę. Naujosios 
technikos ir eksperimentinėmis priemonėmis pavykus giliau įžvelgt į tikrąjį 
augalo gyvenimą, atsisakoma nuo paviršutinės pažiūros, kad augalas yra, 
bendrai ėmus, rami, neveikli būtybė. Vis labiau darosi aišku, kad ir auga- 
las gyvena saviveiklos gyvenimu, pareikšdamas augščiausios energijos ir 
tiksliai plėtodamas savo jėgas. Jau nuo seniau yra žinomas augalo jau- 
trumas šviesai. Šiandien įrodyta, kad augalų jautrumas šviesai toli vir- 
šija ne tik žmogaus jautrumą, bet ir subtiliausių aparatų jautrumą. Ti- 
riant augalų jautrumą, pav. jų kraupumą šviesai susidaro įspūdžio, kad 


56 Jųdviejų pažiūrų pranešimus ir skirtumus matyti Vagnerio reikšmingame 
ir kritiškame straipsny „Biotechnik und Plasmatik“, įdėtame Francė's augščiau su- 
minėtame kolektiviniame pagerbimo rinkiny (F'estschrift'e). 

57 Logos 1928, 101—102 pusl. 

58 Dr. V. Franz, Jenos universiteto profesorius, jau nuo seniau jieškojo objek- 
tivaus mato, organizmų augštumo ir žemumo laipsniui objektiviai nustatyti vietoj 
subjektivaus mato, kai kalbania bendrai apie „žemesniuosius“ ir „augštesniuosius“, 
apie daugiau ir mažiau „tobulus“, apie daugiau ir mažiau „komplikuotus“ organizmus. 
Tokį objektivų mastą V. Franz'as jau pirmiau pasiūlė imti organizmo „diferenciaciją 
ir centralizaciją“ (Die Vervolkommnung. Jena 1920; Handbuch der vergleichenden 
Anatomie. I, 1931) Paskiausiuose veikaluose šis biologas tokiu matu dar siūlo imti 
„naudos efektą“ („Nutzeffekt“), kokį duoda organizmas, t. y. koks yra jame naudingo 
darbo santykis, palygintas su visu organizmo nudirbamu darbu („Naudos efektas“ — 
terminas paimtas iš mašinų nudirbamo darbo ir pritaikintas organizmui). Juo di- 
desnis naudos efektas kuriame gyvame organizme, juo tas organizmas (gyvulys) yra 
augštesnis už kitą, juo jis yra tobulesnis biologine prasme. Esą galima įrodyti, kad 
diferenciacijai ir centralizacijai einant didyn, kyla ir naudos efektas. (Der biologische 
F'ortschritt, Die Theorie der organismengeschichtlichen Vervollkommnung, Jena 1935; 
' šio veikalėlio minčių santrauką autorius duoda straipsniu „Der biologische Vervollkomm- 
ungsbegriff“ žurnale „Die Naturwissenschaften 1935, 695—699 p.; polemika su B. Ba- 
vink'u žiūr. Unsere Velt 1935, 350—351 p. ir 1936, 62—64 p. ir toliau). 

59 A. Wagnerio svarbiausieji veikalai: Der neue Kurs in der Biologie. 
Allgemeine EBrorterungen zur prinzipiellėr Rechtfertigung der Lamarckschen Ent- 
wicklungslehre, Stuttgart 1907; Geschichte des Lamarckisums als Einfūhrung in die 
psychobiologische Bewegung der Gegenwart, Stuttgart 1909; Das Zweckgesetz in der 
Natur, Miinchen 1923; Die Vernunft der Pflanze, Dresden 1924: Der „Organische Staat“ 
Leipzig 1926; Die Umwertung der Entwicklungslehre. Sciėntia 1927, 42 t., 131—144 ir 
193—200 pusl. 

augalas taip elgiasi, lyg jis keistų savo nuotaiką pagal gaunamus pergy- 
venimus. Pavyzdžiui, laikinai be šviesos palikti augalai darosi jausmin- 
gesni; gausus šviesa naudojimasis augalų jausmingumą stiprina; šviesos 
negavimas daro juos jautrius. 

Paskutiniais laikais ypač vienas augalo gyvenimo tyrinėtojas suge- 
bėjo įsibraut į intimiausią augalo gyvenimą jo kraupumo ir judėjimų srity. 
Tai padarė savo paties sukonstruotų aparatų pagalba indų mokslininkas 
I. Ch. Bose.60 Bose sugalvojo tokių aparatų, kurie augalo judėjimus 
elektriniu būdu perkelia į pieštuką ir lyg priverčia augalą parodyt savo 
autogramą, t. y. parašant savo gyvybinių judėjimų eigą apreikšt savo 
vidaus charakterį. Rafinuotais padidinimo mechanizmais Bose'i pavyko 
susekt ir pačius lėčiausius augalo judėjimus, kurie yra toki lėti kaip 
augalo augimas ir kurių ligi šiol nebuvo galima pajusti jokiais eksperi- 
mentais. Jei, pav., tiek pagreitint straigės (šliužo) slinkimą, tai straigė 
bėgtų greitojo traukinio greitumu; ogi straigės judėjimas vyksta dar 
2000 kartų didesniu greitumu, kaip augančio augalo ūgio galiukas. 

Taigi, šiokio jautrumo aparatais Bose ir susekė augalo gyvenimo 
priklausomumą nuo daugybės aplinkos sąlygų ir pirmiausia nuo jo paties 
fiziologinės būklės. Iš to viso Bose padarė išvadas, kad syvų judėjimą 
augale galima lyginti su kraujo srovenimu gyvulių organizme; jis kalba 
net apie augalo pulsą ir jo širdies plakimą ir kad į narkotikus bei nuo- 
dus augalas reaguoja lygiai tokiu pat būdu, kaip ir gyvulys, būtent, savo 
pulsą palėtindamas ar pagreitindamas, susitrikdydamas ar atsigaivinda- 
mas ir galop numirdamas, kaip gyvulys. Trumpai sakant, iš to, kad auga- 
las rodo įvairiopo ir gyvo kraupumo, Bose daro išvadą, kad augalo gyveni- 
mas eina taip, kaip gyvulio. 

Bet sakytasis indų mokslininkas eina dar toliau. Jis „iš savo tyrimų 
daro išvadą, kad esmės skirtingumo tarp augalų ir gyvulių nesą, kad pa- 
grindiniai gyvenimo dėsniai esą vieningi. To vieningumo mintį (jis) veda 
dar toliau, inrodinėdamas, kad gyvosios ir negyvosios medžiagos reakci- 
jos esančios panašios, ir negalima esą griežtai atskirti, kur yra fiziniai. 


60 Sir Jagadis Chandra Bose, gimė 1858.XI.30, studijavo Kalkutoj, Lon- 
done ir Cambridge, 1884—1915 m. Presidency College fizikos profesorius Kalkutoje; 
pirmiau dirbo fizikoj tyrinėdamas elektros bangas ir molekularinio įtempimo teoriją; 
paskui atsidėjo augalų fiziologijai; 1917 m. savo lėšomis Kalkutoje įkūrė augalų fiziolo- 
gijos Institutą. Nuo 1920 m. Anglijos Royal Society narys. Žymesni jo darbai: Res- 
ponse in the living and non-living 1902; Plant response 1906; Comparative electro- 
physiology 1905; Researches on irritability of plants 1913; Physiology of the ascent of 
sap 1923; The physiology of phothosynthesis 1924; The nervous mechanism of plants 
1926; Plant autographs and thair revelations 1927 (vokiškas vertimas: „Die Pflan- 
zenschrift und ihre Offenbarungen“ ins Deutsche ibertragen von Hėfler, mit einem 
Geleitwort von Hans Molisch. Zirich und Leipzig 1928); The Motor mechanism of 
plants 1928; The nervous impulse in plants. Scientia 1929, 45 t, 25—30 p. Lietu- 
viškai apie Bosę ligi šiol tėra Zimano straipsnis: J. C. B. patyrimai iš augalų 
gyvenimo, Kosmos, 1931, 49—78 p. Plačiau apie šio mokslininko gyvenimą ir darbu/ 
žiūr. P. Geddes, Leben und Werk von J. C. B. 1930 (originalas angliškai). 


134 Pr. Dovydaitis, Šių laikų biologų pažiūros į gyvybės reiškinius 


kur fiziologiniai procesai“.61 Bose kalba net apie metalų „galėjimą 
pavargt“ ir netgi apie jų „mirtį“. Tai rodo, kad Bose nuėjęs per toli, 
pasiduodamas bendram indų galvosenos, nuo senų senovės būtam, palin- 
kimui visa ką laikyt esant gyvą, turint sielą. 

Kiek Bose's skelbiamus rezultatus patvirtins Europos mokslas, pa- 
rodys ateitis. Bet ir čia augalų fiziologijos mokslas bent dalimi eina pa- 
našia kryptimi. Aure, netrukus sueis 100 m., kaip vokiečių gamtininkas ir 
filosofas Fechner'is,6? žinomas psichofizikas, pačiame mateerializmo ir 
pozitivizmo antplūdy, tarp kitų savo veikalų,63 kaip vieną pirmųjų buvo 
išleidęs apie augalo sielos gyvenimą.64 Jame jis suminėjo visa, kas tik bet 
kuriuo būdu galėjo kalbėt už tai, kad augalai sugeba tikrai jausti ir justi. 
Taigi, šiuo atžvilgiu F-rį ir Bosę galima pastatyti greta vienas kito. Juodų 
panašūs dar ir tuomi, kad abu pradėjo nuo fizikos, kad abudu buvo fizi- 
kinio gamtos suvokimo šalininkai ir abu, pagaliau, priėjo gamtos susie- 
linimą. „Nes paskui niveliuojantį visako sumedžiaginimą visuomet eis 
visako susielinimas.“65 Tokią išvadą iš Fechnerio lyginimo su Bose pa- 
daro vokiečių jauna filosofė Dr. Jadvyga Conrad-Martius,ės 
kuri ir pati ėmėsi augalo sielos klausimą pasvarstyt biologiniu-ontologiniu 
atžvilgiais.67 

Austrijoj studijavęs ir profesoriavęs, o Berline emeritavęsis žino- 
mas botanikas ir fiziologas G. Haberlandt'as68 aptiko augalus turint 


61 Lietuv. Enciklopedija IV, 299. Iš čia ir Bose's veikalų sąrašas. 

62 Gutav Theodor Fechner (1801—1887) savąja psichofizika (Veberio- 
Fechnerio dėsnis) padėjo pagrindą naujajai eksperimentinei psichologijai.  Pažiūrą, 
kuri pasaulyje mato tik atomus ir mechaninius vyksmus, jis vadino tamsia „nalkties 
pažiūra“ (Nachtansicht); prieš ją Fechneris pastatė šviesingą „dienos pažiūrą“ (Tages 
ansicht), kad medžiaga tėra tikrosios dvasinės tikrovės viršinis šonas. Prieš XIX šimt- 
mečio pozitivizmą jis skelbė visako susielinimą (Allbeseelungslehre), iš kurio naujaisiais 
laikais išaugo induktivinė metafizika, ypač E. Becher'io išplėtotu pavidalu. Apie 
Fechnerį rašė: W. Wundt (1901); K. Lasswitz (31910); H. Adolph (1923); I. Hermann 
(1926); M. Wentscher, Fechner und Lotze (1926). 

63 Zendavesta, die Dinge des Himmels und des Jenseits (1851), Elemente der 
Psychophysik (1860, 21889); Die Tagesansicht gegeniiber der Nachtansicht (1879). Jo 
Veikalų ištraukų rinkinį išleido O. Richter (1918). 

64 Nanna., Seelenleben der Pflanzen (1848); iki šiol išėję 5 leidimai. 

65 „Der nivellierenden Allverstofflichungslehre wird immer die Allbeseelungslehrė 
auf dem Fuss folgen“. 

66 Hat die Pflanze eine empfindende Seele?“ Natur und Kultur XXX (1933) 370—373 
ir 403—406 p. Šis straipsnis esąs pirmasis, kiek sutrumpintas skyrius jos žemiau mini- 
mos knygos. 

67 Die „Seele“ der Pflanze. Biologisch-ontologische Betrachtungen“. (serijoj 
„Būcher der neuen Biologie und Anthropologie“), Habelschwerdt-Breslau 1935. Paties 
veikalo šiuo tarpu nesuskubau pavartyti. 

686 Gottlieb Habe-landt, gimęs 1854XI.28 Vengrijos Altenburge, studi- 
javo Vienoj, kame ir habilitavosi; 1880—1910 m. docentas ir profesorius Graz'e, 1891 m. 
keliavo po Javą, 1910—1923 m. direktorius augalų fiziologijos Instituto Berline, dar 
tebegyvenąs. Svarbiausi veikalai: Physiologische Pflanzenanatomie (1884, 61924); Bo- 
tanische Tropenreise (1894, 31926; Sinnesorgane im Pflanzenreich (1901, 21906); daug trak- 
tatų iš celių skaidybos fiziologijos sudėjo Sitzungsberichte der Berliner Akademie der 

„jutimų organus“. Sakytojį Jadvyga Conrad-Martius mano, 
kad po Haberlandto aptikimų nesą abejojimo, jog augalai turi jaudinimo 
percepcijos organus (Reizperceptionsorgane), kurie specifiniu būdu yra 
perdiferencijuoti atitinkamiems jaudinimams priimti. Bet kalbėt apie 
„jutimų organus“, jos manymu, būtų prasmės tik tuomet, jei būtų galima 
pripažint augalą turint jutimo sugebėjimą (Empfindungsvermėgen), kaip 
kad Haberlandtas ir mano. Tačiau „erzumas (kraupumas, Reizbarkeit) 
dar anaiptol nėra jau pats jutimo sugebėjimas“ — teisingai mano saky- 
toji filosofė. Dėl to augalo ir gyvulio vis dėlto neteks statyti visai lygio- 
mis. Aure, jau ir Fechneris manė, kad nors augalas junta kaip gyvulys, 
tai betgi jis junta ne tą pat, ką gyvulys. 

Psichovitalistų tarpant stoja ir vokiečių medikas H. Bra un'as savąja 
knygele apie psichinę gyvybės kilmę.69 Pagal jo pažiūrą, organizmai yra 
technikiniai pabūklai, sukurti psichinės priežasties kaip ir žmogaus su- 
kurtos mašinos. Ta priežastis abiem atvejais neturinti būt suprasta kaip 
„viršgamtinė“. Psichinis pradmuo veikia kaip vidiniai ir viršiniai kūrė- 
jai. „Vidiniai kūrėjai“ — tai pirminiai gyvybės veiksniai; jie nei visaga- 
liai, nei neklaidingi; jie sukuria tik planus, pagal kuriuos organizmai sta- 
tosi ir funkcijonuoja; taigi ir jie turi „protą“, kaip jį ima jau pirmiaus 
minėtasai Adolfas Vagneris. „Viršinius kūrėjus“ turi žmogus; jie 
taip vadintini todėl, kad daugumą savo kūrinių (technikinių) jie projek- 
tuoja į viršinį pasaulį. Kitaip pasakant, tai yra žmogaus psichinės sąmo- 
ningos funkcijos.70 

Jaunas miręs Miincheno filosofas Erichas Becher'is (1882— 

1929), šioj apžvalgoj jau pirmiau minėtas (Logos 1933, 101), užbaigęs 
savo raidą taip pat stojo psichovitalistų tarpan,?1 ypač savuoju darbu 
apie augalų tulžies įtaisymus,?2 kuriems išaiškinti jis šaukėsi „aukščiau 
individo stovinčio dvasinio pradmens“ (iiberindividuelles Seelische). Ka- 
dangi apie šią Becherio pažiūrą šiame žurnale jau keletą kartų rašyta, 
buvo patiekta taip pat ir jos kritika,73 tai čia ilgiau prie šio klausimo 
nesustodami eisime žiūrėt psichovitalizmo atstovų prancuzų mokslinėj 
literatūroj. 
Wissenschaften; nuo 1916 m. redagavo „Beitrėge zur allgemeinen Botanik“.  Lietu- 
viškai, berods, per trumpą, Haberlandto paminėjimą jo 70 m, amžiaus sukaktuvių proga 
parašė L. Vailionis, Kosmos 1925 m. 57—58 pusl; ilgesnį tąja pačia proga rašė 
Correns, Die Naturwissenschaften 1924, 1087—91 p. Patsai apie savo gyvenimą, dar 
bus ir pažiūras Haberlandt'as parašė autoergografijoj: G. Haberlandt, Erinne- 
rungen, Bekenntnisse und Betrachtungen. Berlin 1933. Logo 1928 m. 91—92 pusl. įdėta 
ištrauka iš vienos jo iškilmių kalbos apie šių dienų botanikos krizį. 

60 H. Braun, Der psychische Ursprung des Lebens, Erkenntnis oder Glaube? 
Berlin 1931. 

70 Pagal L. v. Bertalanffy'o recenziją, Scientia 1933, 54 t., 136 p. 

71 Daugiau apie jį Logos 1929, 99—106 p. 

72 Die fremddienliche Zweckmiūssigkeit der Pflanzengallen und die Hypothese 


eines ūberindividuellen Seelischen. Leipzig 1917. 
78 Logos 1923, 90 p. ir t.; 1929, 77 p. ir 106—108 p. 

Čia pirmiausia tenka paminėt H. Pierre-Jean, kuris savo psichis- 
tinę sistemą išdėstė trijuose veikaluose.74 Savo ,„Organinėj psichologijoj“ 
jis bandė įrodyt, kad gyvybinius reiškinius determinuoja sąmonės faktai 
tos pačios prigimties, kaip mūsiškiai (bet daug paprastesni). Savo ,,Neura- 
linėj psichologijoj“ jis išplėtojo žmogaus psichinio gyvenimo faktus. Ga- 
lop savoj „„Descendencijoj“ jis bandė psichistiniais atžvilgiais išaiškint 
paveldėjimo, prisitaikymo, apvaisinimo ir senėjimo problemas. Taip pat 
ir šie reiškiniai, anaiptol nesiduodami išaiškint neorganiniais reiškiniais, 
kaip to norėtų fizikochemikų teorijos, gyvybės esmei išaiškint reikalauja 
realios sielos, kuri, būdama determinuotas ir determinuojantis dalykas, 
pirminis gamtinis veiksnys, turi būt, kaip pav., gravitacija, mokslinių 
tyrinėjimų objektas.75 Ė 

Kito prancuzų psichisto E. Gens'o sistema, rodos, ypač stipriai 
plinta Prancuūzijoj.76 Pagal jo protavimą, psichizmas yra vitalinių psicho- 
mechaninių apraiškų visuma; jis jau yra duotas prieš nervų sistemos 
išaugimą, kaip tatai rodą jautrumas, tropizmai, tendencija į optimumą, 
valia, atmintis, kurie visi yra bendros organinės savybės.  Psichizmas 
išaiškina ir iš botanikos paimtus reiškinius. Tapę paveldimi, įpratimai 
sudaro instinktą; instinktiviniuose faktuose bendrai dirba ir protas. Tai- 
kydamas savo pažiūras descendencijos problemoms aiškinti, E. Gens 
tvirtina, kad visa protoplasma esanti „psichinė substancija“. Atmetęs 
psichinio pradmens epifenomenalizmą, kaip jį skelbė Le Dantec'as, jis 
psichinio aktivumo argumentais ima ginamąją ir įspėjamąją spalvą, for- 
mų mimetizmą ir žiedų spalvas. "Tikslingumas (finalitė) esąs nepanei- 
giamas gyvybės pažymys; bet tuo nenorima pasakyt, kad čia kalbama 
apie kokio antgamtinio principo aktivumą; atvirkščiai; panpsichizmas 
kad ir stovi opozicijoj mechanizmui, betgi jis visai nėsąs koks spiritualiz- 
mas.7T 

Prie biofilosofų psichovitalistų tenka dar priskirti ir žinomas įtakin- 
gas prancūzų filosofas Enrikas Bergson'as.78 Savo biofilosofines 
pažiūras jis daugiausia reiškia veikale „Kūrybinė evolucija“.79 Gyvybės 


71 H. Pierre-Jean, Psychologie organigue; Psychologie neural; La descendance. 
Paris 1927. 

75 Pagal L. v. Bertalanffy'o recenziją, Scientia 1931, 49 t., 234 p. 

“6 E. Gens, La genėse de TVinteligence. Le panpsychisme, Nancy 1927. 

77 Pagal L. v. Bertalanffy'o recenziją, Scientia 1931, 49 t.,, 234—235 p. 

78 Henri Bergson, žydų kilmės, gimė 1859 X.18 Paryžiuj, Ecole normale ir 
Collėge dė France filosofijos profesorius, Prancuzų Akademijos narys, 1928 m. gavęs 
Nobelio premiją už literatūrą, savo antipozitivistine ir antiintelektualine intuicijos ir 
gyvybės filosofija, gina dvasios laisvę ir bando, berods, ne perdėm vykusiu būdu, nuga- 
lėt materializmą bei pozitivizmą ir naujai pagrįst spiritualizmą, laisvę bei metafiziką. 
Lietuvių kalba kol kas vienas J. Donskis yra parašęs apie Bergsono doros ir religi- 
jos filosofiją (Logos 1932, 51—75 p.). 

79 L/ėvolution crėatrice, Paris 1907, 281925; išversta vokiškai (1912) ir rušiškai. 
Kaip atsakymą šiam Borgsono veikalui (taip pat ir Schopenhaueriui) J. Reinkė 
parašė Die schaffende Natur, Leipzig 1919. 

reiškiniuose, ypač gyvulijos giminių plėtojimosi istorijoj jis sako veikiant 
tokį gyvybinį principą, tokią gyvybinę jėgą, kurią jis vadina „gyvybiniu 
polėkiu“ (ėlan vital). Jis jau augale sako esant antmechaninio elemento, 
kuris pasireiškiąs chlorofilo jautrumu šviesai. Augalą jis taria esant 
„užmigusį gyvulį“ (animal endormi); vadinasi, Bergsonas pripažįsta gy- 
vybės laipsnius, kaip jie formuluoti jau. Aristotelio. 

Bertalanffy'o žodžiais, psichovitalistas esąs dar ir anglų filosofas 
Mackenzie, tačiau apie jį šiuo tarpu daugiau nieko negaliu pasakyt. 


Kitų krypčių vitalistai ir antimechanistai 


Dabar vėl grįšime į biofilosofinę literatūrą vokiečių kalba ir žiūrė- 
sime kitų vitalizmo krypčių, kurios išaugo šalia psichovitalizmo. 

Pradėsime nuo to moderniojo biologo ir biofilosofo, kuris, kad ir klu- 
pinėdamas, bet vis dėlto šiojo šimtmečio pradžioj užkopė į teizmo viršū- 
nes. Toks yra buvęs jau prieš penkerius metus miręs vokiečių botanikas 
Jonas Reinke.80 

Pauly'o vitalizmas savo pradžios ir orientacijos punktu, kaip matė- 
me, buvo paėmęs genealoginę gyvybės plėtotę, arba, vienu žodžiu sakant, 
filogeniją. Ogi Reinkė, kaip ir Driesch'as, daugiausiai žvelgia į 
atskiro organizmo plėtotę, ypač į problemą, kurią kelia organizmų formos 
darymasis. ,„Abu tyrinėtoju nesutinka jų vitaliniam principui priskirt. 
tiesiog sąmoningus - psichinius sugebėjimus; psichinį momentą juodu 
ima daugiausia tik analogiškam paaiškinimui, kiek mes tikslo siekiantį 
veikimą, kuris turi būt priskirtas vitaliniam veiksniui  (mechaniškas 
vyksmas, atvirkščiai, yra pasivus), išviso galime pavaizduoti tik per ana- 
logiją su tikslo siekiančiu, jausmų ir sprendimo vadovaujamu žmogaus 
elgesiu“ (Sapper). 

Kuo Reinkė laiko esant organizmą? „Jis organizmą laiko tam tikra 
prasme esant mašiną, būtent, tuo atžvilgiu, kad organizme energinis 
vyksmas savo tam tikrą kryptį gauna, kaip ir mašinoj, nesuskaitoma dau- 
gybe „sistemos sąlygojimų“ (Systembedingungen). Šiąja — bet tiktai 
šiąja — prasme organizmas gali būt lyginamas su mašina; šiaip mašinos 
vaizdas jam visai netinka. Juk nesti save padarančių, save reguliuojan- 
čių ir save veisiančių mašinų ir, pirm visa, nesti tokių mašinų, kurių iš 

80 Johannes Reinke (1849.II.3—1931.1I.25). 1873 m. prof. Gėottingene, 1885— 
1921 m. botanikos profesorius ir botanikos sodo direktorius Kiel'e. Plati jo autoergo- 
grafija išėio 19255 m.: Mein Tagewerk. Herder, Freiburg i. Br. (VIII 469 pusl); trum- 
pesnė įdėta Serijoj „Die Philosophie der Gegenwart in Selbstdarstellungen VI t. 1927, 
65—100 p. Svarbiausius jo veikalus, kuriuose reiškiamos jo mums rūpimos pažiūrokį. 
nurodinėsime žemiau, darydami jo pažiūrų evolucijos apžvalgą. Dar vis nenusto- 


jame vilties ir plačiau apie jo gyvenimą, darbus ir veikalus pakalbėti. Tatai tektų 
padaryti „Kosme.“ Ė 

"viršaus pažįstamas tikslas baigtųsi tik sudarant savo pačių pavidalus 'ir 
struktūras. Bet ir organizmas ir mašina tikrai turi bendrus „sistemos 
-sąlygojimus“, t. y. tą būdingą medžiagos konstelaciją ir konfiguraciją, 
kurios atsirėmusi ypatinga mašinos funkcija. Panašiai kaip, sakysim, 
"vandens srovė teka savo masės ir sunkumo dėliai ir (tekėdama) nudirba 
darbą, bet savo kryptį ji gauna prievarta iš vagos konstrukcijos, taip 
energijos (cheminės, elektrinės ar kitokio pavidalo energijos) srovė teka 
per organizmą, kurio nesuskaitoma daugybė struktūrų rodo jai kryptį, 
tąją kryptį, kuri tarnauja organizmui palaikyt“. 

„Betgi patys organizmo sistemos sąlygojimai taigi dar nėra joks vi- 
talinis veiksnys; jų esama juk ir mašinose, taigi negyvuose pabūkluose. 
Taigi yra didelis klausimas, kaip jie organizme galėjo atsirast. Čia bejėgis 
"bet koks mechaniškas aiškinimas; dėl to Reinkė įveda nemechaninį veiksnį, 
„dominantes“, arba ,diafizines jėgas“. Tuo tarpu kai fizinės jėgos dirba 
darbą, taigi sistemos turimą energijos atsargą didina ar mažina, diafizi- 
nės jėgos, arba dominantės, veikia tik kreipdamos; kaip jų veikimo pa- 
„darinys atsiranda organizme sistemos sąlygojimai. Reinkė nekalba apie 
vieną vieningą gyvybės jėgą, bet apie daugybę formuojančių, nefizinių 
jėgų, kurioms šiaip ar taip priskirtinas taip pat ir pirmos gyvosios būty- 
bės, pirmosios ,protoplasmos“ padarymas“.81 

Reinkės dominančių mokslo plėtotės istoriją rodo jau jo „Teorinės 
biologijos įvadas“.92 Kas yra tos dominantės, apie tai buvo daug disku- 
tuota.53 Tačiau jei sakytojo veikalo antrajame leidime „jis jas įsakmiai 
stato prieš mechaninius sistemos sąlygojimus, tai negali būt jokio abejo- 
„jimo dėl jų reikšmės, kaip formalinių principų skolastikinio entelechijų 
mokslo prasme“.84, 

Reinkės pažiūros į psichinį gyvenimą per paskutiniuosius pustrečios 
dešimties jo amžiaus metų darėsi vis aiškesnės; tuo jos nesąmoningai ar- 
tinosi prie skolastikinės psichologijos pažiūrų, kad ir jų išreiškimo būdas 
dažnai buvo kitoks. Antai, 1901 m. jis augalams dar priskyrė kaikurią 
jutimo galią; 0 1911 m. jau nuo augalinio sielos gyvenimo atsisakė, kaip 
nuo nepagrįsto biologiškai. Organinio augimo imanetiniai dėsniai, ku- 
riuos Reinkė pavadino „diafiziniais“, jo manymu, sudaro tarpinę valstybę 


81 K. Sapper, Der neue Kurs in der Biologie der Gegenwart. Zeitwende 1926, 
192—193 p. 

82 Einleitung in die theoretische Biologie, Berlin 1901; zweite umgearbeitete 
„Auflage, Berlin 1911, XV >-578 pusl. 

S3 Renkės gamtos filosofines pažiūras išdėstė A. Knauth specialioj monogra- 
žijoj: Die Naturphilosophie Johannes Reinkes und ihre Gegner.  Regensburg 1912. 
Apie dominantes čia kalbama 91—123 puslapiuose. 

84 Taip sprendžia E. Wasmann'as žurnale Stimmen der Zeit 1925, 109 t., 321 p. 
Ir toliau pasinaudojame Vasmano čia įdėtu referatu (Wie ein moderner Naturforscher 
aufstieg zum Gottesglauben) Reinkės filosofinių pažiūrų evolucijai nusakyti. 

tarp fizinių ir psichinių reiškinių. „„(Gyvybinis principas“ „dominančių ne- 
regimuoju realiniu pagrindu“ judėjimo vyksmams organizme — netrikdy- 
damas jų energetinio dėsningumo — suteikia augštesnę, tikslo siekiančią 
kryptį, kuria kaip tik ir pasireiškia „gyvybės“ savumas. Paveldėjimo 
pradmens, arba genai, kurių yra atsirėmęs organinių  formuojamųjų 
dėsnių tolydinumas, yra, Reinkės dinamišku supratimu, „energetiškai už- 
taisytos dominantės“.S55 Tarp gyvulių ir žmogaus sielos gyvenimo Reinkė 
taip pat išvedė aiškią ribą (nuo 1905 m.), tik žmogui pripažindamas protą 
tikrąja prasme. 

Galima taip pat čia suminėti, kad Reinkė nauja biologine forma at- 
naujino ir senąjį teleologinį Dievo įrodymą; iš tikslingos tvarkos, valdan- 
čios visą organizmų gyvenimą, jis padarė išvadą, kad yra tikslą pastatęs 
augštesnis protas. Pasisakydamas prieš ateizmą ir panteizmą, jis stoja 
už teizmą. Jis rašo: „Gamtos pažinojimas neišvengiamai veda prie Dievo 
idejos, ir kaip tik eidami priežastingumo dėsniais, mano manymu, mes 
Dievo buvimu esame tiek pat tikri, kaip ir gamtos buvimu... Dievo pri- 
ėmimas yra ne poezija, bet indukcija. Jį mes randame tuo pačiu metodų, 
kuriuo randame kokį gamtos dėsnį“.56 Šiokiam savo nusistatymui su- 
stiprint Reinkė parašė dar veikalą: „Gamtos mokslas, pasauližiūra, reli- 
gija“.57 

Grįždami prie Reinkės biofilosofinių pažiūrų dar paminėsime jo po- 
ziciją organizmų evolucijos teorijos atžvilgiu.  Kalbamąją poziciją jis 
reiškė įvairiuose stambiuose ir smulkesniuose savo raštuose.55  Descen- 
dencijos teoriją jis laikė esant „aksiomą“, t. y., tokį galvojimo būtinumą, 
be kurio mums paliktų nesuprantamas šių dienų organizmų naturalus 
kilimas. Kai dėl jos įrodomųjų faktų svorio ir reikšmės, tai jo pozicija 
visuomet buvo su rezervų, ypač kai dėl kalbamosios teorijos taikymo 


85 „Die Gene sind Dominanten mit energetischer Ladung“ Grundlagen einer 
Biodynamik, Bsrlin 1922 (Abhandlugen zur theoretischen Biologie von J. Schaxel, 
H. 16) 84 p.; plg. taip pat 143 ir kt. — Ši Reinkės „Biodinamika“ yra kas daugiau, 
kaip jo dominančių teorijos tik naujas leidimas. 

86 „Die Kenntnis der Natur fūhrt unausweichlich zur Gottesidee, und gerade nach 
den Gesetzen der Kausalitūt sind« wir nach meinem Dafiūrhalten des Daseins Gottes 
so sicher wie des Daseins der Natur... Darum ist die Annahme Gottes nicht Dichtung, 
sondern Induktion. Wir finden ihn durch dieselbe Methode, dųrch die wir ein Natur- 
gesetz finden.“ Die Welt als Tat. Umrisse einer Weltansicht auf naturwissenschaft- 
lichen Grundlage. Berlin 1915, 479 p. (11899, 71925). Betgi savo „Biodinamikoj“ Reinkė 
metafiziką paneigia, kaip mokslą. Tą jo galvosenos nekonsekventingumą iškelia aikštėn 
ir išaiškina Wasmann'as Stimmen der Zeit 1923, 104 t., 410—411 pusl. ir 1925, 109 t., 
324 pusl. 

87 Naturwissenschaft, Weltanschauung, Religion.  Bausteine fūr eine natūrliche 
Grundlegung des Gottesglaubens. Freiburg i. Br. 1923. Naujame leidime (1925) auto- 
rius savo mintis reiškė dar preciziškiau. 

88 Einleitung in die theoretische Biologie (1901, 21911); Philosophie der Botanik 
Leipzig 1905; Die Natur und wir, Berlin 21908; Naturwissenschaftliche Vortrūge. Heil- 
bronn 31908; Grundzige der Biologie, t. p. 1909; Die Kunst der Weltanschuung, t. p. 
21911; Die schaffende Natur, Leipzig 1919. 

žmogui. Savo paskutiniame veikale apie ją“?, Reinkė išsitaria apie ją gal 
jau net perdaug skeptiškai. 

Tur būt, paskutinis Reinkės straipsnis biofilosofiniais klausimais bus. 
buvusi jo paskaita apie „negyva ir gyva“90. Čia randame ir jo pasisaky- 
mą dėl mechanizmo ir vitalizmo. 

Autorius čia iškristalizuoja tokias viena kitą papildančias tezes: 
1) „Visokia medžiaga kaip tokia yra negyva“.2) „Gy- 
vybė negali būti joks medžiaginis vyksmas, bet 
turėtų būt antmedžiaginis principas. Medžiagoj 
viešpatauja medžiaginės jėgos, gyvybę laiko antmedžiaginės jėgos“. 
3) „Gamtos mokslas žino tik organizmus, kuriuose 
gyvybė yra prisieta tik prie medžiagos, taigi 
prie negyvosios medžiagos. Jau paprastas pažiūrėjimas 
aiškiai ir neprieštaringai rodo priešingumo tarp gyvo žmogaus arba gy- 
vulio (pav., šuns, paukščio) ir jo lavono. Lavonas yra negyvos medžia- 
gos pabūklas, iš kurio gyvybė pabėgo. Skirtumas tarp bet kurio žmo- 
gaus ir jo lavono yra gyvybė“91. 

Savo nusistatymą mechanizmo ir vitalizmo atžvilgiu Reinkė taip 
išreiškia: ,„Dažnai galima skaityti ir girdėti apie ,mechanistų“ ir ,vitalistų“ 
priešingumą biologijoj. Šis tariamas priešingumas atsirado klaidingai 
pastačius klausimą. Kiekvienas biologas yra vitalistas, kuris pripa- 
žįsta esminį skirtumą tarp žmogaus ir jo lavono; yra jis kartu ir mecha- 
nistas, kadangi turi pripažint, jog vyksmai mūsų kūne, jam esant gyvam, 
vyksta fizikiniais - cheminiais dėsniais“9?, 


S9 Kritik der Abstammungslehre, Leipzig 1920; šio veikalo pirmųjų 9 skyrių 
santrauka ir trijų paskutiniųjų vertimas įdėti Kosme 1920—21, 423—427 p., 1922—23, 
73—80 p., 196—198 p. ir 1924, 64—70 p. 

90 Leblos und lebendig. Kant-Studien 31 (1926) 201—211 p. Paskaita į šį žurnalą 
pateko kaipo skaityta Kanto Draugijos Kielio grupėj 1925.XII11. Joje ir Kantas 
dažnai cituojamas autoriaus pažiūroms paremti. 

91 „Alle Materie als solche ist leblos“.. „Das Leben kann kein 
materieller Vorgang, sondern dūrfte ein supermaterielles 
Prinzip sein. Herrschen in der Materie materiellė Krūfte, so wird das Leben 
getragen von supermateriellen Kraften.“ (Čia dar priduriama, kad antmedžiaginių, 
jėgų sąvoką iškėlė ir pagrindo Kielio un-to įžymus matematikas Leo Pochham- 
mer ir nurodomas jo veikalas: Zum Problem der Willensfreiheit. Eine Betrachtung 
aus dem Grenzgebiet von Naturwissenschaften und Philosophie, Stuttgart 1908). 

„Die Naturwissenschaft kennt. nur Organismen, in de- 
nen das Leben an Materie, also an leblose Materie gekettet ist. 
Schon die Anschauung zeigt klar und unwidersprechlich den Gegensatz zwischen einem 
lebenden Menschen oder Tier (z. B. Hund. Vogel) und deren Leiche. Die Leiche ist 
ein Gefiige lebloser Materie, aus dem das Leben entwich. Die Differenz zwischen einem. 
Menschen und ssinem Leichnam ist das Leben“ (203 p.). 

92 „Man kann haūufig lesen und h6ren von einem. Gegensatz zwischen „Mecha- 
nisten“ und „Vitalisten“ auf dem Gebiete der Biologie. Dieser angebliche Gegensatz 
entwuchs einer falschen Fragestellung Jeder Biologie ist Vitalist, der einen We- 
sensunterschied zugibt zwischen einem Menschen und siener Leiche; und er ist zu- 
zleich Mechanist, weil er anerkennen muss, dass die Vorginge in unserem Leibe: 
wahrend des Lebens nach physikalisch chemischen Gesetzen ablaufen,“ (203 p.). 

Toliau Reinkė atremia biologą mechanistą Maksą Hartmann, 
kuris yra „linkęs Kantą imt kaip mechanizmo visagalybės atstovą ir bio- 
logijoj“93, ir pasišaukia Kantą sa v o pažiūroms paremti. Šių dviejų vy- 
rų ginčas dėl Kanto man pakiša mintį, kad kažkieno sustatytas dvieilis 
kitos knygos atžvilgiu mutatis mutandis tinka ir Kanto raštams, būtent: 
Liber in guo guaerit sua dogmata guisgue, invenit et pariter dogmata 
guisgue sua. 

Mechanizmo ir vitalizmo klausimą Reinkė taip baigia: ,,Dogmatiš- 
kiems mechanistams až norėčiau šūktelt: Jūs savo įsitikinimą grindžiate 
nežinojimu, nes fiziniu - cheminiu būdu nepavyksta išaiškint iki paskuti- 
mių šaknų struktūros nė vieno kurio gyvulio kūno organo, kaip kepenų, 
plaučių, smegenų, kaip kad chemikas tatai įgali padaryt su dešinėn ir kai- 
rėn krypstančia vyno rūgščia. O dogmatiškiems vitalistams aš šūktelėju: 
Neužmirškit, kad jūsų aiškinimai tėra provizorinės schemos arba skylių 
kamščiai gamtovaizdžiui užkišti, kuriuos vėlesnės generacijos gal būt eli- 
minuos“94, 

Ir savo antmedžiaginį principą, vadinamą  „diafizinėmis jėgomis“, 
arba dominantėmis, Reinkė laikė tik provizorine sąvoka, lyg kokiu 
x ir y gyvybės vyksmų lygtyse, kurią vėliau gal būt pavyks išaiškint ar 
medžiaginėmis ar psichinėmis jėgomis. „Bet šių dienų mūsų žiniomis or- 
ganizme veikiančios medžiaginės jėgos, dominančių nevairuojamos, ateitų 
ne į harmoniją, bet į chaosą“?95, 


Sielos gyvenimą Reinkė laiko esant visai skirtingą nuo kūninio gy- 
venimo vyksmų, betgi esant artimai susijusį su medžiaginiais vyksmais 
smegenų celėse.96 „Siela nėra tik galvojimo, vaizdavimosi, jautimo ir no- 
rėjimo suma, bet analogiškai su kūnu ji rodo sutvarkytą, nepapras- 
tai komplikuotą nemedžiaginę, tačiau dinamiškai įsivaizduotiną or- 
ganizaciją, pabūklą iš antmedžiaginių jėgų, kaip sprendi- 


93 Biologie und Philosophie. Berlin 1925, 41. Apie naujesnius M. Hartmanno veika- 
lus ir jo pažiūras žiūr. Logos 1933, 106 p. 

94 „Darum mėchte ich den dogmatischen Mechanisten zurufen: Ihr griūndet eure 
Uberzeugung auf Unwissenheit, denn es gelingt nicht, den Aufbau auch nur eines 
Organs des Tierkėrpers wie Leber, Lunge, Gehirn bis die letzten Wurzeln physiko- 
chemisch zu erklšren, wie der Chemiker es mit rechs - und linksdrehender Weinsaure 
zu tun vermag, Den dogmatischen Vitalisten aber rufe ich zu: Vergesst nicht, dass eure 
Erklarungen nur provisorische Schemata oder Liickenbūsser sind zur Ausfūllung des 
Naturbildes, die spatere Generationen vielleicht zu eliminieren imstande sein werden“ 
(204 p.). 

96 „Nach dem heutigen Stande unserer Kenntnisse wūrden aber die im Orga- 
nismus tūtigen materiellen Kršūfte ohne die Lenk un g durch Dominanten nicht zu einem 
harmonischen Ganzen sondern zu einem Chaos fūhren“. (205—206 p.). 

96 „Ich komme zur Betrachtung des Seelenlebens. Seine vollige Verschie- 
denheit von den Vorgžngen des leiblichen Lebens steht ausser Zweifel; ebenso gewiss 
ist seine enge Bindung an materiellė Vorgūnge in den Hirnzellen“ (207 p.). 

mo, valios, įsivaizdavimo ir kt. jėgų, kurios artimame savitarpio santyky 
stovi su smegenų celių medžiaginiais jėgos laukais“.97 

Galutinė išvada trumpais žodžiais: „Ar negyva ar gyva; 
ar medžiaga ar siela; jėga yra viskas!“8. Šiuo būdu 
autorius pabrėžia ištikimybę savo dinaminiam pasaulivaizdžiui, ku- 
riam jis yra pavedęs dar ir atskirą monografiją?9. 

Gal kuomet teks ir daugiau pakalbėt „Loge“ apie šį įžymų gamtinin- 
ką ir gamtos filosofą, kuris yra daug prisidėjęs atimt ateistiniam mate- 
rializmui jo neteisėtais ir falsifikuotais būdais uzurpuotus gamtos mokslų 
davinius. Šį kartą pažintį su Reinkės biofilosofinėmis pažiūromis baigia- 
me ir einame žiūrėti, kitų vitalistų ir antimechanistų. 

Savame Įvade į teorinę biologiją Reinkė suminėjo Kleinschrod'o 
knygą „Die Erhaltung der Lebenskraft“ (Berlin 1909), kurią jis būdino 
kaip ,,konsekventingiausią vitalistinių principų išdėstymą“ ir rekomen- 
davo pagrindingai studijuot „kiekvienam, kuris domisi šiąja, verta dėme- 
sio naujausios biologijos kryptimi“'00. Po 20 metų kalbamasis asmuo 
išėjo viešumon dar su dideliu (dviejų tomų) veikalu, kurio taip pat nega- 
lima praleisti nepaminėjus šioj apžvalgoj. 

Medicinos daktaras Pranas Kleinschrod'as, Wėrishofeno 
(Bavarijoj) kurorto gydytojas jau nuo kun. Kneipp'o laikų, universi- 
tete studijavo materializmo gadynėj. Tačiau bedirbdamas gydytojo dar- 
ba, jis susidarė savo paties pažiūras į gyvybę, ligas ir gydymą. Visa tai, 
ką jis per savo ilgą praktiką buvo patyręs, jis ir išdėstė savo veikale apie 
„gyvybės antmechaniką“; čia, berods, išdėstytos ne tik jo pažiūros į gy- 
vybę, bet ir visa autoriaus gamtos ir dvasios filosofija!01, 

Negyvosios medžiagos mechanikos skirtumą nuo gyvybės antmecha- 
nikos autorius pavaizduoja tokiu paprasčiausiu pavyzdžiu: Paimk į vieną 
ranką akmenį, į kitą tokio pat svorio paukštį ir mesk abu į orą. Akmuo 
nukris žemyn — čia yra mechanika; o paukštis nulėks patsai save judin- 


97 „Die Seele ist nicht bloss eine Summe von Denken, Vorstellen, Fiihlen und 
Wollen, sondern sie zeigt analog dem Leibe eine geordnete, žusserst komplizierte 
nichtstoffliche, doch dynamisch zu denkende Organisation, ein Gefūge 
aus supermateriellen Kriūfen, wie Urteilskraft, Willenskraft, Einbildungs- 
kraft usw., die in enger wechselseitiger Beziehung stehen zu den materiellen Kraftfel- 
dern der Gehirnzellen“ (207 p.). 

98 „Leblos oder lebendig; Materie oder Seele; Kraftistalles!" 
(211 p.). 

99 Das dynamische Weltbild. Physik und Biologie, Leipzig 1926. 

100 Einleitung in die theoretische Biologie, Berlin 21911, XV p. 

101 Die Ubermechanik des Lebens. Von Dr. med. Franz Kleinschrod. I to- 
mas: Die Herrschaft des Lebens ūber die tole Welt. Das tierisch-pflanzliche Leben 
als Leibseeleproblem. II t.: Die Gesetzesaxiomatik des Geistes. 1 dalis: Die Herrschaft 
des Geistes iber das Leben. Das menschliche Leben als Geiatseele-Leibseeleproblem. 
2 d.: Die Mathematik. Berlin 1929. Lengviau kaip iš šio didelio (per 800 pusl.) veikalo, 
su autoriaus pažiūromis galima pasipažinti iš jo paties parašyto trumpesnio „įvado“: 
Einfūhrung in die Ubermechanik des Lebens, Miinchen 1929. 

damas, — čia yra antmechanika, t. y. kūnų kritimo mechanikos dėsnių 
apvaldymas ore iš savęs paties einančiu judėjimu. 

Toliau jis paeiliui išsvarsto: antmechanikos savitą pažymį — apval-- 
dymą; antmechanikos formalų pažymį — „mašininį mechanizmą“ (orga- 
nai); antmechanikos substancinį pažymį („turėtojas“), jūslę ir apsieli- 
nimą. „Taip kaip materialinis, kūninis principas yra mechaninių dėsnių 
turėtojas, taip nematerialinis, sielinis, nekūninis principas yra antmecha- 
ninių dėsnių turėtojas“. Siela yra substancija, kuri betgi dirba su jai. 
palenktomis substancijomis, su jūslėmis, kurių kiekviena yra nemateria- 
linio gyvybės veikimo turėtojas, specifiškai apvaldąs medžiagos materia-- 
linius dėsnius102, 

Apie arčiausiai prie Reinkės stovintį, tais pačiais metais kaip ir Reinkė 
gimusi vokiečių zoologą Oskarą Hertwig'ą (1849— 1922), pritarus; 
Reinkės „mechanistiniam vitalizmui“, jau esame pirmiau minėję (Logos 
1933, 99—100 p.). 

O prieš jį (ten pat 93 p. ir kt.) esame minėję organizmų raidos mecha- 
nikos (Entwicklungsmechanik) mokslo pagrindėją anatomą Vilhelmą 
Roux (1850—1924), kurio mokinių tarpe yra buvęs ir paskiau nuo me- 
chanistinės krypties atsiskyręs Driesch'as. Roux'o Breslave įkurto or- 
ganizmų raidos mechanikos instituto direktorium, taigi jo papėdininku, 
šiandien yra zoologas Bernardas Dūrken'as. Jis taip pat yra anti- 
mechanistas, bet jis neina ir paskui Driesch'ą, o turi susidaręs savą gyvybės 
teoriją, kaikuriuo atžvilgiu panašią į Reinkės teoriją. Tat dabar prie jo ir 
stabtelsime. 

Diūrken'o minčių žiupsnis kalbamu klausimu yra išverstas ir lietu-- 
viškai;103 be to, jo vardas buvo minimas ir prof. Lan da u'o sukeltose. 
diskusijose Kauno Medicinos Draugijoj 1928 m.104 Čia Diirkeno biofiloso- 
fines pažiūras trumpai pavaizduosime ištraukomis iš paskutiniojo skyriaus 
jo stambaus mokslingo „Eksperimentinės zoologijos vadovo“.105 

Apie mechanizmą Diirkenas taip sprendžia: ,„Mechanizmas yra atmes- 
tinas, kiek jis atstovauja grynai analitiniam ir summativiniam gyvybės 


102 „So wie das Materielle, das Kė6rperliche, der Triger mechanischer Gesetze 
ist, so ist das Immaterielle, das Seelische, das Unkėrperliche der Trūger ūibermecha- 
nischer Gesetze“, Cituota iš K. Frank'o recenzijos (Stimmen der Zeit 1932, 122 t., 
68 pusl.), kurioj plačiau atpasakotos autoriaus pažiūros atkreipiant dėmesį ir į tokias, 
su kuriomis vargiai galima sutikti. 

103 Mechanizmas ir vitalizmas biologo pasaulėvaizdy, Kosmos 1924, 209—216 p. 
Tai Iz Kauno verstas, bet Kosmo redaktoriaus beveik visas iš naujo pertaisytas 
B. Diirken'o straipsnis „Mechanismus und Vitalismus im Weltbild des Biologen“. 
Hochlamd 1924 Birželio mėn. 

104 Komos 1928, 259—260 p. Diskusijose buvo ginčijamasi dėl B. Dūrken'o minčių, 
pareikštų jo popularioj knygelėj „Allgemeine Abstammungslehre. Zugleich eine 'ge- 
meinverstūndliche Kritik des Darwinismus und des Lamarckismus“ Berlin 1923. 

105 Lebrbuch der Experimentalzoologie Berlin 1928 (Kap. XII, š 3: Mechanismus 
und Vitalismus, 679—689 p.) Diūrken'o šis veikalas (iš pirmojo leidimo 1919 m.) yra 

supratimui (o jo požvilgiu kitoks suvokimas ir negalimas) ir kiek jis raidą 
laiko esant gryną evoluciją ant preformistinio pagrindo (o pagrindinę 
mintį vedant konsekventiškai, kitaip ir negalima protauti).““  Diirkenas 
„atmeta ne mechanišką priežastingumą (mechanische Kausalitūt) organizmo 
vyksmuose, bet tik „mechanistišką“ sąlygotumą (die „„mechanistische“ 
Bedingtheit). 

Tačiau Dūrkeno nepatenkina ir Driesch'o neovitalizmas su jo entele- 
chijos sąvoka, ir, būtent, štai kodėl. „Jo pagrindinė klaida yra ta, kad jis 
individą supranta analitiškai-summativiškai, kaip reikalauja celių teorija 
ir jo fizinio substrato, ir išaugusio organizmo ir jo paveldimųjų pradmenų 
atžvilgiu. Kadangi šioks supratimas turi palikt neišaiškinęs individo vie- 
numą bei visybę ir raidos vyksmo vieningumą, tai vitalizmas įveda ypa- 
tingą ir diriguojantį veiksnį — entelechiją. Ogi mes matėme, kad organiz- 
mas nei savo pradmens nei savo išaugusioj būklėj nėra dalių suma, bet 
'yra pirminė visybė ir vienybė. Todėl entelechija tikrumoj yra visai atlie- 
kama, nes joks ypatingas, atskiro organizmo fiziniam pagrindui svetimas, 
„visybę darantis“ veiksnys (,,ganzmachender“ Paktor) nėra reikalingas. 
"Taigi paprastai imamos mechanizmo ir vitalizmo sistemos abi serga nuo 
tos pačios pagrindinės klaidos; imant atskirai, mechanizmo klaida yra ta, 
kad jis atsideda tik analizei ir nežiūri visybės; o vitalizmo klaida ta, kad 
jis analizės neišveda iki galo ir mūsų žinių spragą nori užpildyti neišana- 
lizuojama entelechija ir tuo būdu tikrumoj užtveria gamtotyrai kelią“ 
(682 p.). 

Toliau Dūrkenas specialiais organizmo plėtotės atvėjais įrodinėja ente- 
lechijos bejėgumą, bet taip pat gina ir gyvybinių vyksmų savitumą, kurį 
akcentuoja vitalizmas. „Taigi — sako jis — visai aiškiai pasireiškia gy- 
vybinių vyksmų savitumas, palyginus juos su negyvos sistemos reiškiniais, 
tiek plėtotėj, tiek ir subrendusios gyvos būtybės veiksmuose. Toliau reikia 
pritarti pabrėžimui, kad gyvoji būtybė yra visybė ir vienybė, kurią vita- 
lizmas vėl iškėlė; bet tam nereikalinga gamtai (Physis) svetima entelechija, 
o pakanka supozicijos (Annahme), kad ją (visybę ir vienybę) laiduoja 
reakcijos bazės konstitutivinis visumos specifitetas (die konstitutive Ge- 
samtspezifitūt der Reaktionsbasis) ir kad organizmas yra ne antrinė, bet 
pirminė vienybė (Organismus keine sekundūre, sondern eine primžre Ein- 
heit ist) (684 p.). 

Cheminių-fizikinių ir organinių sistemų skirtumą Diirkenas dar šiaip 
būdina: „Nereikia pamiršti dar vieno bendro pobūdžio požvilgio: cheminės- 
fizikinės sistemos, kaip rodo visi patyrimai, eina į (streben) stabilią pu- 
siausvyrą, eina visas diferencijas išlyginti. Ogi - (organizmų) raidos pro- 
cesai išgamina tik vis labilias sistemas; tie procesai ne tik niekados nenu- 
rimsta (neprieina rimtį), bet nuolatos vis išgamina naujų diferencijų“ 
(685 p.). 

Būdamas nepatenkintas Driesch'o neovitalizmo pavidalu, Dirkenas 
formuluoja savąjį gyvybės supratimą. Iš fakto, kad negyvoji medžiaga 
gali būti paversta į gyvą ir atvirkščiai, jis daro išvadą, kad organizmo 
gyvoji ir negyvoji būklė skiriasi ne medžiaginiu cheminiu pagrindu, bet 
daugiau ypatinga pagrindinių elementų santvarka, ypatinga struktūra. 
Bet taip sakydamas, jis neturi galvoj nei morfologinės nei cheminės siruk- 
tūros, kadangi „toji struktura, kuri sudaro gyvąją būklę, išvisa nepažįsta- 
ma mūsų dabartinėmis cheminėmis ir fizikinėmis pagalbos priemonėmis“ 
(686 p.). Ši intimi vitalinė struktūra nereikia suprasti ir tuo būdu, kad 
komplikuotos molekulės ypatingu būdu sueina draugėn. Gyvybės vyksmų 
reikią paskutiniame gale ieškoti kitoj plotmėj, kaip cheminių procesų plot- 
mėj. „,Išsprendimas gali būt rastas tik nuėjus toliau už atomų bei elektronų 
iki jų elementariausio pagrindo, o šis gali tikrai būti tik energijoj“ (687 p.). 


Taigi, Dūrkeno manymu, gyvybėje svarbiausią vaidmenį vaidina ne 
materijos medžiaginis pagrindas, bet energetinis. Tuo būdu esą galima 
į organizmą žiūrėti grynai energiškai ir diskusijon įtraukti organizminio 
bei embrioninio lauko naująsias sąvokas. Neovitalizmas organizmą suvo- 
kia dualistiškai (entelechija ir medžiaga). Diirkeno siūlomasis gyvybės 
supratimas gyvybę išaiškinsiąs paprasčiau, vieningai, kai ią kildins iš 
paskutinės medžiagos strukturos bei energijos. — Kaip šioks gyvybės aiš- 
kinimas vertintinas? 


„Nagi jis, iš vieno šono žiūrimas, prisiartina prie senobinės skolasti- 
kinės minties, kad gyvybės veiksmas gali būt išverstas e potentia 
materiae. Bet iš kito šono pažiūrėjus, tai yra atsišaukimas į nežinomą 
kokybę; tokia supozicija, iš savęs, nėra smerktina, bet joje yra pavojaus 
peranksti pastatyt ribą (užsikirst kelią), kaikuriems paskutiniams klau- 
simams apgalvot. Dar klausimas, ar šiuo būdu išvisa gali būt išaiškintas 
būtinasis vienumo ir visybės atžvilgis (Einheits-und Ganzheitsbezug). 
Organizmas aiškinamas ne vien iš pavienių priežastinių dalies vyksmų; 
tai visuomet yra tik cheminis-fizikinis organizmo aiškinimas; biologinis 
aiškinimas prasideda tik su visybės atžvilgiu (mit dem Ganzheitsbezug) ir 
gyvybės statistikoj (morfologija) ir dinamikoj (gyvybės vyksmas). Antroji 
visybės atžvilgio forma yra teleologinė. Ji yra biologinio supratimo esmin- 
ga pagrindinė kategorija, o ne tik svarstymo būdas... Abejotina, ar pir- 
minė organizmo vienybė, kurią Dūrkenas teisingai išstumia priekyn, išvisa 
yra galima išaiškint grynai energetiškai. To nepaisant, Diūrkeno hipotezė 
yra verta dėmesio ir diskusijų.“106 


(Tęsinys 1936 m.). 


106 Taip rašo Dr. G. Siegmund recenzuodamas Dūrkeno veikalą (Hochland 29 
[1931—321 II t., 187 p.). 


Moks:o sintezės keliais 
Dr. M. Reinys, Vilkaviškis 


Kaip žmonių gyvenimas dabartiniais laikais yra daugiau išsiplėtojęs, 
komplikuotesnis, plačiau siekia, taip panašiai yra ir su mokslu: mokslas 
nepaprastai išaugo, susiskaldė šakomis šakelėmis. Kartais, berods, nebe- 
simato ir bendrumo. Tačiau bendrumas būtinai reikalingas: daug kur tar- 
pusavė priklausomybė, bendri pagrindai, bendri stambieji metodai. Moks- 
lui būtų pražūtis be sintezės.- Todėl ir matome mokslo istorijoje tam tik- 
rus bangavimus: viename laikotarpyje analitinis darbas ima viršų, kita- 
me — sintetinis: vienur — patirtis, kitur — racionalinis svarstymas. 
Mokslų diferenciacija, jų konkrečių pritaikymu seka sintezė, jų raciona- 
linis išnagrinėjimas. Mat, kai reikia rasti naujos medžiagos, naujų faktų, 
daviniu, tada gerai tinka patirtinis metodas; kada reikia sugrupuoti faktai, 
išvesti dėsniai, sudaryti hipotezė, teorija, sistema, tada tenka jau imtis pro- 
tautinio svarstymo. Tai suprantama, nes žmogus pažindamas iš pradžių 
naudojasi pojūčiais, o paskiau protu. Visokio pažinimo atbaigimą ir iš- 
tobulinimą atlieka protas. Pavyzdžiai iš mokslo srities tai patvirtina. 

Neseni dar laikai, kai psichologijos-mokslo netomistinės krypties atsto- 
vai tiek buvo įsižiūrėję į patirti, tiek ją garbino, kad net kalbėdavo apie 
psichologiją be sielos. Tomistai psichologai tokiai pagundai nepasidavė. 
O dabar jau prasidėjo ir nėtomistų tarpe atoslūgis: jau nebesitenkinama reiš- 
kiniais, ieškoma strukturos, visumos, kiti ieško tiesiog net sielos. Siūlo imtis 
ir racionalinio metodo, metafizikos. 

Panašių pavyzdžių randame ir teisių moksle. Neseniai teisių moksle 
viešpatavo pozitivizmas, o dabar daug kur prasidėjo idėjinė kova su pozi- 
tivizmu, pradeda įsigalėti gimtosios teisės supratimas, kurį visada palai- 
kydavo tomistinė filosofija. Prieš juridinį pozitivizmą stoja tokios įžy- 
mybės kaip M. Hauriou, L. Le Fur, Fr. Geny, Renard, Yves 
de la Briėre, J. T. Delos, J. Dabin, K. Petraschek, Em. Er. 
H6lscher, G. Del Vecchio ir kiti Dideliu atsidėjimu mokslininkai 
ima nagrinėti juridines ir visuomenines Tomo Akviniečio pažiūras, kaip 
antai, Dr. S. Michel (La Notion thomiste du bien commun, 1932, Paris, 
J. Vrin), prof. L. Lachance (Le concept de droit selon Aristote et St. 
Thomas, 1933, Paris, Sirey), prof. L. Linhardt (Die Sozial-Prinzipien 
des hl. Thomas von Aguin, 1932 Freiburg i. Br., Herder), B. Roland- 
Gosselin (La doctrine politigue de saint Thomas d'Aguin, 1928 Paris, 

Rivičre). Ottavos (Kanadoj) viešosiose paskaitose juristas "L. Peiland, 
Ouebec'o univ. prof., pasisako, kad jam trūksta tinkamų žodžių, kad ga- 
lėtų išreikšti savo karštą pagarbą Šv. Tomui Akviniečiui, kurio galingiau- 
sias mokslas ir dabar yra ypatingai aktualus.* 

Mokslo sintezė pasireiškia ne tik paskiruose moksluose, bet ir įvai- 
rių mokslo tarpusavyje. Iš tikrųjų. Kad ir kiekvienas mokslas turi sau 
skirtingų metodų, tačiau negali apsieiti nesinaudojęs ir bendraisiais me- 
todais, kai reikia formuluoti dėsniai, teorija, sistema, mokslas. Pav., eks- 
perimentinė fizika negali pasitenkinti vien bandymais, jai būtina naudotis 
ir protautiniu metodu, kai tenka formuluoti bandymų išdavos. Taip yra 
su kiekvienu eksperimentiniu mokslu. "Tiesa, seniau buvo laikotarpis, 
kada buvo giriamasi eksperimentais, kaikuriuose moksluose ir buvo sa- 
koma, kad tuose moksluose protautiniu metodu nesinaudojama; tačiau tok- 
sai laikotarpis, reiškiąs didelį nesusipratimą, dingsta ir būtinai turės ding- 
ti, kur tik bus autokritikos ir nuoširdumo. 

Antra. Kaip pati tikrovė yra komplikuota ir susipynusi, taip ir įvai- 
rūs mokslai priklauso vienas antro. Fiziologija, pav., suponuoja fiziką ir 
chemiją; gilus psichologijos pažinimas reikalauja orientuotis fiziologijo- 
je, gilus teisės pagrindų pažinimas yra neįmanomas be etikos žinojimo. Iš 
šitų ir tolygių faktų eina išvada, kad paskirų mokslų isolavimasis nuo vie- 
nas antro nėra nei pamatuotas nei galimas. 

Trečia. Paskirų mokslų pagrindų pasvarstymas visai įtikinamai pa- 
rodo, kad įvairūs mokslai turi daug bendrų dalykų savo pagrinduose. Žiū- 
rint genetinės ir sisteminės tvarkos, mokslų suskirstymas eina tokia eile: 
gamtos mokslai, filosofijos mokslai, religijos mokslai. Tokia tvarka yra 
visiškai nuosekli. Iš tikrųjų. Žmogus yra linkęs ir de facto pirmon gal- 
von pažįsta pojūčiais aplinkui mus esančio pasaulio reiškinius. Paskiau, 
jisai pagilina tą pažinimą, pasinaudodamas protu ir svarstydamas pažin- 
tuosius daiktus; jų esmę, buvimą, savybes, priežastis, tikslus, santykius. 
Panašiai išnagrinėja jis ir save pati. Pagaliau, panaudoja pažinimui ne 
vien prigimtus šaltinius, bet ir antprigimtus, kuriuos svarsto religijos 
mokslai. 

Tačiau sakytoji nuosekli mokslų eiga, rodanti mokslų  pareinamybę 
nuo vienas antro, tuo pačiu dar neneigia, kad visi šitie mokslai turi ir bend- 
rų pagrindų. Jau seniai pastebėta, kad gamtos mokslas naudojasi įvairiomis 
filosofinėmis prielaidomis. Pav., prof. Erichas Becher'is jau 1907 m. 
parašė ir išleido Leipzige veikalą „Die philosophischen Voraussetzungen 
der exakten Naturwissenschaften“. Iš tikrųjų, įvairūs mokslai jau pat 
pradžioje prileidžia būtį, jos esmę ir buvimą, jos veiksmus, kokybę, kie- 


„Il ne m'est restė gu'un regret: c'est de ne pouvoir traduire 2 mon grė, 
aujourd'hui, ma ferveur renouvelėe pour le grand et saint  Docteur. dont le plus- 
sant enseignement reste, je voudrais vous en convaincre, d'une actualitė particu- 
lišre“. Žiūr. žurn. „La Documentation catholigue“ iš 1935-X-26, Nr. 767, kol. 643, 
(Paris, Maison de la Bonne Presse). 

kybę, priežastis, tiksus, erdvę, laiką, substanciją, akcidensus, prileidžia 
tapatybės, prieštaravimo, priežastingumo principus, logikos dėsnių pama- 
tuotumą. Visos šitos prielaidos jau priimamos kaip teisingos anksčiau, ne- 
gu jos būna ex professo nagrinėjamos filosofijos mokslų, kurie sistemi- 
nėje eilėje eina po gamtos mokslų. Nenuostabu, kad taip yra, nes pasaulio 
tikrovėje visi dalykai, kuriuos atskirai nagrinėja gamtos mokslas, filoso- 
fiją ir religiją, yra tarp savęs surizgę ir egzistuoja drauge, kad ir mes žmo- 
nės, negalėdami iš sykio viso ko pažinti, sudarome sisteminę eilę ir jos 
laikomės pažindami bei moksliškai nagrinėdami dalykus. 

Turint galvoje, kad tarp atskirų mokslų yra bendrumo pagrinduose, 
metoduose ir priklausomybėje nuo vienas antro, darosi visai suprantamas 
reikalavimas, kad mokslai palaikytų tarp savęs kontaktą, būtų artimybėje, 
kad būtų galima mokslų sintezė, pasauližiūra, gyvenimožiūra, kurių būti- 
nai siekia plačios orientacijos mokslininkai, tuo patenkindami savo prigim- 
tą linkimą į apibendrinimus, proto ekonomiją, pažiūrų ir gyvenimo vieny- 
bę. Todėl moksle, šalia specialių dalykų ir veikalų, randame ir sintetinių 
darbų bei veikalų, kurie labai naudingi orientacijai moksluose ir gyveni- 
me, naudingi pasauližiūrai sudarytį. 

Yra mokslo sintezei skirtų draugijų ir žurnalų. Viena tokių draugijų 
yra Belgų „La Socičtė Scientifigue de Bruxelles“, kurios sekretarijatas yra 
Louvain'e (rue du Manėge, 2) ir kurios šūkis yra „nulla unguam inter fi- 
dem et rationem vera dissensio esse potest“. Ši draugija leidžia nuo 1877 
metų mokslo žurnalą, skiriamą matematikos, gamtos, ekonomijos, sociali- 
niams mokslas. Tas žurnalas vardu „Revue des Ouestions Scientifigues“ 
dabar eina kas du mėnesiu sąsiuviniais apie 170 pusl. kiekvienas. Per me- 
tus susidaro apie 1000 pusl. Be to, ta draugija leidžia dar kitus speciali- 
nius leidinius. 

Vokietijos katalikai įkūrė 1876 m. draugiją „Gorresgesellschafi“, kuri, 
be kitokių leidinių, leidžia žurnalus „„Historisches Tahrbuch“ ir „Philoso- 
phisches Jahrbuch“ (Fulda). Žurnalų ir kitų leidinių jau išleista daugiau 
kaip 120 tomų. | 

Austrijos katalikai 1872 m. įkūrė tokiais pat tikslais draugija „Leoge- 
sellschaft“ su septyniomis sekcijomis: istorijai, socialiniams bei teisių 
mokslams, literaturai, filosofijai, bei teologijai, pedagogikai, menui, gamtai. 

Kituose kraštuose yra ir daugiau tolygių organizacijų su mokslo sin- 
tezės tikslais, * 

Lietuvoje 1922 m. įsikūrė draugija „Lietuvių Katalikų Mokslo Aka- 
demija“ su tikslu sutelkti lietuvius katalikus mokslininkus, sudaryti jiems 
tinkamas sąlygas mokslui atsidėti bei mokslo darbą dirbti, gaminti naujas 
mokslo jėgas, kelti mokslingumą ir platinti krikščioniškąją kultūrą Lie- 
tuvių Tautoje. Užsibrėžtąjį darbą bedirbdama ši Kat. Mokslo Akademija 
1933 m. sukvietė Kaune katalikų mokslininkų ir mokslo mėgėjų suvažia- 

vimą, kuriame buvo skaitomos iš įvairių mokslo sričių paskaitos, daromos 
diskusijos, priimamos rezoliucijos. Šis suvažiavimas taip pat buvo žings- 
nis mokslo sintezės keliu. Visa tai vyko Lietuvoje, vadinasi, jos aplinkos 
sąlygose. 

Sakytoji Akademija šių metų pradžioje išleido didelį veikalą, pavadin- 
tą „Suvažiavimo Darbai“ (532 psl.), kuriame aprašoma suvažiavimo eiga, 
įdėta daug skaitytų paskaitų iš įvairių mokslo sričių. Prieš tas paskaitas 
veikale eina pačio „Suvažiavimo Darbų“ redaktoriaus prof. Juozo Ere- 
to mokslo traktatas „Katalikaiir Bažnyčia“ (288 p.), kuris sučaro 
lyg įvadą į katalikų mokslo sintezę. „Suvažiavimo Darbai“ yra stambus 
įnašas į katalikų mokslo sintezę Lietuvoje, todėl tenka ties šiuo veikalu 
sustoti ir plačiau jisai panagrinėti. 

Patsai veikalas yra dedikuotas Akademijos dabartiniam pirmininkui 
prelatui Aleksandrui Dambrauskui, kuris pačiame dedikacijos 
tekste yra teisingai vadinamas Lietuvos mokslininkų Nestorium ir kuris 
šiais metais yra 75 metų amžiaus jubilatas 

Prof. Ereto „Katalikai ir Bažnyčia“ yra tiesiog stambus, gyvu sti- 
liumi parašytas mokslo veikalas, kuriuo jisai, kaip pats pasisako, bando 
nustatyti katalikų mokslinės minties kelią ir jų pastangas organizuoti 
mokslo darbą. Savo užsibrėžtam tikslui pasiekti prof. Eretas vartoja 
rėmus, imamus iš Kat. Bažnyčios laikotarpių: besiplėtojančios Bažnyčios 
nuo pradžios iki Šv. Augustino laikų, belaiminčios — iki XIV šimtmečio, 
besiginančios — iki XVIII šimtm., atgimstančios Bažnyčios XIX ir XX 
šimtmetį. Tačiau šituos žinomus rėmus užpildo tokiu įdomiu turiniu, to- 
kiu kilniai žadinančiu stiliumi, tokia plačia kritiška orientacija ir origi- 
naliu vertinimu, kad net ir istoriniai dalykai atrodo lyg būtų gyvi ir vi- 
sai dabar aktualūs. 

Be to, ypač įdomus yra iškėlimas lituanistikos, kuri turėjo savo vaid- 
menį čia rūpimuosiuose dalykuose. Tai gražus pasitarnavimas mūsų tau- 
tinėms aspiracijoms ir drauge paraginimas, kad ir kiti taip darytume, kur 
yra galima. 

Savo veikale autorius nurodo nepaprastai daug literatūros, net pačios 
naujausios, būtent 1935 m., kuri nušviečia rūpimuosius klausimus daug 
smulkmeniškiau. 

Nežiūrint autoriaus rūpestingumo, vis dėlto įsibrovė ir keletas mažų 
netikslumų, kuriuos pastebėjęs čia atitaisau. 19 p. autorius mini St6c k- 
Vi o „Geschichte der Philosophie des Mittelalters“ ir sako, kad to veikalo 
vertimas yra ir lietuvių kalba. Yra, tiesa, to pačio StūckTio, bet ktio 
veikalo vertimas, būtent „Grundriss der Geschichte der Philosophie“. To- 
liau, kalbėdamas apie neoscholastiką, autorius 226 p. sako, kad nuo 1892 m. 
Šveicarų Friburge pradėjęs eiti žurnalas „Revue Neoscolastigue“. Tas 
žurnalas eina ne Friburge, bet Belgijos Louvain'e. Be to, iš žurnalų, au- 

toriaus nepaminėtų, yra „Revue de Philosophie“, kuris yra Paryžiuje Ka- 
talikų Instituto nuo seniai leidžiamas ir atstovauja katalikų filosofinei 
minčiai Prancūzijoje. Pagaliau, kai autorius sumini, kiek teko nugalėti 
kliūčių filosofijos istorikams, kaip Denifle'ui, De Wulfui, Grab- 
mann'ui, kad restauruotų vidurinių amžių filosofijos istorijos garbę, ku- 
ri nepamatuotai buvo atimta, aš norėčiau čia suminėti vieną veikalą, kuris 
parodo, kokį milžinišką darbą turėjo atlikti sakytasis Louvain'o univ. prof. 
M. De Wulf. 1934 m. Louvain'e išėjo veikalas prof. De Wulf'o 40 metų 
mokslo darbo jubiliejaus proga. (,„Hommage 4 Monsieur 1e professeur 
Maurice De Wulf“, (in 8? 531 p.), kuriame 24 tautų mokslininkai nušvie- 
čia De Wulf'o nuopelnus ir patiekia savo tyrimų išdavas vidurinių amžių 
filosofijos istorijos srityje. 

Prof. Eretas jo redaguotus L. K. M. A. „Suvažiavimo darbus“ gra- 
žiais žodžiais baigia: magna est veritas et praevalebit. 

Antruoju straipsniu „Darbuose“ eina D-ro Jono Pankausko str. 
„Svarbesniosios srovės  naujojoj psichologijoj“. 
Straipsnio autorius savo moksliniu pasiruošimu ir raštais duoda daug 
gražių vilčių. Pažymėtina, kad jisai, baigęs filosofijos mokslus mūsų 
Universiteto Teologijos-Filosofijos Fakultete, buvo išvykęs į Leipzigą spe- 
cialiai studijuoti psichologijos mokslus, ten ketverius metus dirbo ypač 
eksperimentinės psichologijos srityje ir doktorizavosi. Leipzigas juk tai 
vieta, kur 1879 m. garsusis psichologas Wilh. Wundt'as įsteigė iš viso 
pirmąją eksperimentinės psichologijos laboratoriją, patraukusią prie savęs 
daug jaunų mokslininkų iš įvairių kraštų. Šią laboratoriją dabar veda 
Wundt'o mokiniai ir bendradarbiai F. Kruegerxir O. Klemm. Iš lie- 
tuvių pirmasai ten studijavo eksperimentinę psichologiją ir 1913 m. dok- 
torizavosi kun. Jonas Steponavičius, dabartinis Utenos gimnazi- 
jos mokytojas. Antrasai lietuvis — Jonas Pankauskas — ten dok- 
torizavosi 1934 m. 

Kaip kituose moksluose, taip ir psichologijoje yra nemaža visokių sro- 
vių, kurios reprezentuoja skirtingų principų, atžvilgių pritaikymą ir pagal 
juos dalykų išdėstymą. Labai naudinga visašališkumo sumetimais susipa- 
žinti su įvairiomis srovėmis ir psichologijoje. Čia pat randame laiko bė- 
gyje nemaža svyravimų; tik tomistinė psichologijos kryptis pastoviai lai- 
kosi savo principų, mielai imdama domėn kiekvieną tikrą pažangą. 

Visai neseni laikai, kada nemaža psichologų eksperimentininkų visą 
išgelbėjimą laikė esant vien tik eksperimentinio metodo pritaikymą, vien 
tik mechanistišką dalykų aiškinimą. "Tuo tarpu štai d-ras Pankaus- 
kas rašo: „Paskutiniu laiku ne tik filosofijoje, bet ir gamtos moksluosę 
pastebimas didelis nusigręžimas nuo mechanistiško aiškinimo būdo“ (291 
p.)... „Žmogaus psichinio gyvenimo gilusis centras vis dar lieka jokiam 
eksperimentui neprieinamas ir sunku tikėti, kad kada nors būtų prieina- 


ž Dr. M. Reinys, Vilkaviškis 151 


mas. Todėl žmogaus psichinio gyvenimo esmė galima tyrinėti tiktai spe- 
kulatyviniu metodu“ (292 p.). Tokių rezultatų ir tegalima buvo tikėtis 
giliai įsigalvojus į žmogaus psichiką. Tokių rezultatų tenka vis daugiau 
ir daugiau išgirsti iš žymių psichologų. 

Pati svarbesniųjų srovių naujoje psichologijoje apžvalga duoda gerą 
vaizdą ir gražiai patarnauja orientacijai psichologijos klausimais. Susi- 
pažinimas su srovėmis iškelia aikštėn vieną ypatingą dalyką, būtent, kad 
žmogaus psichika sudaro visumą, kad tyrinėdami psichiką pirmon galvon 
susiduriame su kompleksais ir tik juos išanalizavę tegalime prieiti ele- 
mentus; o gi seniau psichologijoje, mechanistinės ir asociacionistinės kryp- 
ties įtakoje, buvo sakoma, kad iš pat pradžių psichikoje susikuriame su 
elementais. Gerą visumos pažiūros pritaikymą visai bendrosios psicholo- 
gijos medžiagai randame Paryžiaus Kat. Instituto prof. G. Dwelshau- 
vers'o veikale „Traitė de Psychologie“ (21934 Paris, Payot), kuriame au- 
torius, ilgametis eksperimentinės psichologijos laboratorijų vedėjas Bar- 
celonoje ir Paryžiuje, sumaniai praveda persiorientavimą, ieškant tyrimams 
pradžios taško. 

Savo straipsnye d-ras Pankauskas vartoja terminus „fizikalistiš- 
kas“, „apercepcionalistinis“. Man atrodo, kad šių terminų sufiksai „al“ yra 
paimti iš vokiečių kalbos dvasios, mūsų kalboje išleistini. Kitas mažmo- 
žis. Ne autoriaus, bet spaustuvininkų kaltė, kad 299 p. trečio posmo ke- 
turios paskutinės eilutės sukeistos vietomis ir darko turinio supratimą. 

Karolis Kochas (Luzern) str. „Profesinė atranka“ duoda 
bendras žinias apie tyrimą gabumų ir linkimų, kurie normaliai turėtų nu- 
statyti asmens profesinį pasirinkimą. 

Juozas Ambrazevičius str. „Maironiovietalietuvių 
religinėje literatūroje“ švelniai ir šiltai analizuoja svarstomąji 
klausimą, kelia aikštėn Maironio gilią religinę poeziją, kurios pagrinduose 
yra daug filosofinio, apologetinio, ypač psichologinio elemento, lygina 
su kitomis stambiomis įžymybėmis ir priduria: „Kaip Maironis savo poe- 
zija sulaikė tautą nuo galutinio nutautinimo, taip literatūrą nuo antireli- 
ginio elemento apsaugoja savo kritika Jakštas-Dambrauskas, o 
kūryboje visą lietuviškos žemės gyvenimą pradėjo šildyti religija Š. Ra- 
gana. Ji rodė ne tik lietuviškus žmones, kurie nėra pametę savo tradi- 
cinio tikėjimo, bet žmones, kurie sąmoningai neša tikėjimą į šeimą ir bent 
truputį į gyvenimą, kaip buvo numatęs Maironis“ (346 p.) ir pagaliau bai- 
gia: „O vis dėlto religinio atgimimo literatūroje ir gyvenime laukti rėikia 
ir galima laukti. Reikia, nes tautinis atgimimas Lietuvą padarė laisvą, 
religinis atgimimas turi ją padaryti gražią“, suminšdamas Maironio giliai 
prasmingą išsireiškimą: „Kas eina su meile, su širdžia didžia, tam Vieš- 
pats bus pats per Valdovą“ (347 p.). | ) 

Mons. Kazimieras Jasėnas (Mintauja) turįs didelių nuopelnų 

lietuviškąjai meno terminologijai ir pačiam menui Lietuvoje, svarsto di- 
deles gyvenimiškos reikšmės problemą str. Estetikos reikšmė eti- 
niame žmogaus gyvenime“. Savo pagrindinę mintį autorius pa- 
sako šiais žodžiais: „Grožio veiksnys pasidarė dvipusiniu etikos kardu, 
galinčiu išganyti ir pražudyti. Suprastas Dievo idėja, jis visados pakelia 
žmogų i dangų, bet panaudotas blogam tikslui, veda į pražūtį“ (349 p.) ir 
dar kitoje vietoje savo mintį papildo: „Niekas taip gyvai nepaskatina žmo- 
gaus į dorovę, kaip tikro grožio auklėjimas“ (353 p.). Tikrai. Tokia pa- 
žiūra ir tegalį harmoningai išspręsti taip opią problemą ir apsaugoti žmo- 
niją nuo žalos, kuri eina iš meno krypties, skelbiančios visišką meno ne- 
pareinamumą nuo etikos. 

Autorius iškeldamas aikštėn, kad šv. Pranciškus Asizietis savo meile 
gamtai daug pasitarnavo menui, kiek netiksliai nusako vidurinių amžių 
pažiūrą į gamtą. Jisai rašo: „Viduramžiais gamtą laikė prakeiktą ir niekas 
nedrįso jos vaizduoti“ (352 p.). Šitas pasakymas yra teisingas jį taikant 
kaikurių heretikų pažiūroms. Katalikų  pasauližiūra niekuomet nelaikė 
gamtą esant prakeiktą, nes ji yra Dievo kūrinys. 

Kan. Pranas Penkauskas patiekia Lietuvos istorijos reikalui 
labai aktualų str. „Lietuvos istorijos versmių leidimas“. 
Visas rašinys duoda tikrą gerą įvadą, kuris gražiai gali patarnauti išsa- 
miai orientacijai rūpimuoju klausimu. 

Kan. Pranas Žadeika (i 1933 m.) str. „Kasinėjimai Apuo- 
lėje“ suglaustai pavaizduoja tikrai įdomius archecloginius kasinėjiraus 
ir jų išdavas. 

Ministeris Eduardas Turauskas str. „Valstybės ir Baž- 
nyčios suverenumas“ svarsto nepaprastai aktualų klausimą apic 
suverenumą. Autorius nagrinėja, kaip suverenumo sąvoka susiformavo, 
kaip suverenumą suprato valstybinis absolutizmas, kaip juridiniai sumeti- 
mai ir gyvenimo faktai ėmė siaurinti valstybinio suverenumo sąvoką, kaip 
yra atsiradusi dvasinio suverenumo sąvoka teisėje, kaip Bažnyčios ir vals- 
tybės suverenumai neprieštarauja, bet harmonizuojasi tarp savęs, kodėl Kat. 
Bažnyčios galva — popiežius nėra svetimas suverenas. Turint tai galvoje 
tenka visai nuoširdžiai sutikti su autoriaus pasakymais ir išvadomis kaip 
šitos: „Tuo tarpų sveikas protas ir logiškas galvojimas, o taip pat ištisų 
šimtmečių praktika ir gyvenimo tikrovė verste verčia pasisakyti už dvasi- 
nio suverenumo buvimą paraleliai su žemiškuoju“ (412 p.); toliau: „pa- 
prastas palyginimas priklausymo įvairioms  suvereninėms galioms toje 
pačioje valstybėje pakankamai įtikina, kad priklausymas Katalikų Bažny- 
čiai ir savo valstybei yra visiškai suderinami dalykai, ypač turint galvoj 
dviejų suverenumų esminiai ir giliai skirtingą pobūdį, tikslus ir siekimus 
ir atsimenant, kad jokiu atveju jie nėra viens kitam priešingi“ (416 p.), 
pagaliau, „turint galvoje tą ypatingą Popiežiaus suverenumo pobūdį, ne- 

sąmonė yra laikyti katalikus kaip ir svetimo suvereno piliečiais arba paval- 
diniais“ (416 p.). 

E. Turausko nuomonę apie suverenumą remia naujausi moksli- 
ninkai, ne vien jo suminėti Paryžiaus univ. prof. L. Le F ur, Nacy univ. 
prof. G. Renard, bet ir Louvain'o univ. prof. J. Dabin (La philoso- 
phie de Vordre juridigue positif, Paris, Sirey, 1929), Briuselio Filosof. In- 
stituto prof. J. Leclercą (Lecgons de Droit Naturel, 3 tom. 1933-4 m. 
Namur, Ad, Wesmael-Charlier), Kairo prof. Marcel dela Bigne de 
Villeneuve (Traitė gėnėral de IEtat, 2 tomu 1929—31 p. Paris, Si- 
rey), Paryžiaus Kat. Instituto prof. Yves de la Briėre (L'organisa- 
tion internationale du Monde contemporain et la Papautė souveraine, I 
sėrie. 1924, Paris, Spes), garsusis Paul Fauchille (Traitė de Droit 
international public, t. I, ėd. VIII Paris, Rousseau 1922). 

D-ras Grigas Valančius str.: „Idealistinė sociologi- 
ja“ nagrinėja Vienos univ. prof. O. Spann'o pažiūras į visuomenini gy- 
venimą. Iš pradžių nustato bendrą sociologijos sąvoką ir įvairias rūšis, 
paskiau, daro Spann'o pažiūrų santrauką ir, pagaliau, taria baigiamąjį 
žodį, kuriame pasako, kad Spann'o pažiūra — idealistinis universalizmas 
— randanti savo pagrindimą tomistinėje filosofijoje ir kad Pijaus XI enc. 
„Ouadragesimo anno“ esą pripažįstanti Spann'o universalizmą. 

Su universalizmu, kaip jisai d-ro G. Valančiaus atvaizduotas, negali- 
ma sutikti nei pavadinimo, nei metodo, nei išdavų, nei įvertinimo klausi- 
mais. Turint prieš akis gyvą reikalą, kad naujai kuriamos teorijos pava- 
dinimas būtų tikslus, Spann'o teorijos pavadinimas idealistiniu univer- 
salizmu yra visai nevykęs. Iš tikrųjų žodis „idealistinis“ yra, bendrai 
imant, vartojamas dvejopa prasme, būtent, gnoseologine ir etine; todėl iš 
pačio pavadinimo neaišku, kuria prasme ši sąvoka imama. Ir iš pačios san- 
traukos neaišku. Kai žiūri autoriaus tikslų, rodos, kad turima galvoje 
etinis idealizmas, kai žiūri išdavų, atrodo gnoseologinis. Be to, ir visas 
pavadinimas „idealistinis universalizmas“ yra neaiškus, ką norima tuo pa- 
sakymu išreikšti, nes tos dvi sąvokos, drauge imamos, kaž kaip nesiderina. 

D-ras Valančius sako: „Grynai metafizinį charakterį turi visai 
paskutinių laikų Othmar'o Spann'o universalistinė socijologijos sistema“... 
(422 p.). Jei sistema turi grynai metafizinį charakteri, tai ji tegalėjo būti 
sudaryta taip pat tik grynai racionaliniu metodu. Visuomeninis gyveni- 
mas, kuris sudaro sociologijos objektą, yra labai patiriami reiškiniai. 
Jiems pažinti racionalinis metodas visai netinka. Vien racionalinį dialek- 
tinį metodą vartodamas, HegeVis sudarė fantastines pažiūras apie vi- 
suomenę, valstybę, kurios nieko bendro neturi su tikrove, su gyvenimu ir 
kurios visai teisingai galima vadinti gnoseologiniu idealizmu. 

Spann'o sociologijos kardinalinius taškus d-ras Valančius taip 
išreiškia: „Individai nėra izoliuotos, pačios savyje pagrįstos egzistenci- 

jos“ ir „Visuomenė yra savaima individų nepriklausoma realybė, ji yra 
dvasinė visuma — objektyvioji dvasia“ (424—5 p.). Viskas, kaip matome, 
apversta kojomis aukštyn: individas neturi realios egzistencijos, visuome- 
nė nepriklauso individų. Ir dar sakoma, kad Spann'o sistema remiasi to- 
mistine filosofija! Kam yra žinoma tomistinė filosofija, tas gerai žino, kad 
tomistui, vartojančiam pirmiau patirtinį, paskiau racionalinį metodą, in- 
dividas yra tikra realybe, o visuomenė yra tik moralinė būtis, kuri remia- 
si individais ir nesudaro jokios objektyvios dvasios. 

Vertinant Spann'o idealistinį universalizmą reikia pasakyti, kad 
nei jisai remiasi tomistine filosofija, nei jisai pripažintas enciklįkoje 
„Ouadragesimo anno“. Kad jisai nesiremia tomistine filosofija, tai matyti 
iš aukščiau minėtųjų citatų apie individą ir visuomenę, kurios jokiu būdu 
nesiderina su tomistinės filosofijos principais, kurie teigia, kad universa- 
lia sunt in re. Enciklika „Ouadragesimo anno“ mini visai kitokį univer- 
salumą, negu Spann'o sociologijos, būtent, tokį, kuris gerai derinasi su in 
dividų realumu. 

Spann'o sistema, nors ir gerų norų lydima, tikrumoje yra Platono ir 
Hegel'io filosofijų paruošta. Gausingais Spann'o raštais jo sistema su- 
spindėjo, bet netrukus pradės ji blėsti, kai mokslininkai ims giliau nagri- 
nėti jos pagrindus. 

“ D-ras Kazimieras Ambrozaitis str. „Asmuo ir visyb.ė 
Othmaro Spanno universalinėj socijologijoj“ labai vy- 
kusiai kritikuoja Spann'o sistemą. Tik negera, kad 447 p. cituoja Tomą 
Akvinietį iš jo Summa contra Gentiles, bet citatos nurodytoje vietoje vi- 
sai nėra. 

D-ras Marija Ruginienėstr. Vidurinių amžių moters 
būklė ir moterų emancipacija“ gražiai nušviečia moterų būklę 
teisiniu, ekonominiu, moraliniu ir intelektualinių atžvilgiu ir plačiau su- 
stoja ties veikla asmenybės Christinede Pisan (+ 1430), kuri parodė 
nuostabią kūrybą raštais,plačią orientaciją, energingą ryžtingumą protin- 
goje kovoje už moterų teises. 

D-ras Juozas Urmanas str. „Dabartinės ūkiosistemos 
krizisirnaujiejibandymai“ plačiau nušviečia priežastis ar, ge- 
riau sakant, ūkio eigą, kuri privedė prie krizės, o paskiau, suglaustai nuro- 
do bandymus krizei pašalinti, kaip antai, socializmą-komunizmą, koopera- 
ciją ir korporatyvinę santvarką. 

Kalbėdamas apie korporatyvinę santvarką, autorius mini Italijos fa- 
šižmą ir sako: „Bene arčiausiai prie luominės santvarkos stovi Italijos fa- 
šizmas“... „fašizmas... luominę-korporatyvinę santvarką primeta iš 
viršaus, tuo tarpu kaip grynos luominės santvarkos kūrėjai reikalauja de- 
centralizacijos vertikale ir horizontale prasme ir pačios santvarkos augimo 
iš apačios“ (482—3 p.). Italijos fašistinis korporativizmas yra sudarytas 

politiniais sumetimais, neišaugęs iš pačių profesijų „korporacijų iš apačios, 
smarkiai centralizuotas, todėl nerodo davinių, kurie būtų suderinti su rei- 
kalavimais, statomais korporatyvinės santvarkos žinovų. Taip atsiliepia 
apie fašistinį korporativizmą ir juristas prof. Jean Brethe de la 
Gressaye (Le syndicalisme, Vorganisation professionnelle et Yėtat. 
1931. Paris, Sirey). 

Pritardamas W. Sombart“o nuomonei, kad ūkis pareina nuo žmo- 
gaus valios, o valia priklauso pasauližiūros nusistatymų, autorius toliau 
rašo: „Šis W. Sombart'o pareiškimas suriša ūkį su gyvenimo vertybėmis, 
su pasaulėžiūra, su kultūros pažiūromis. Vadinasi, ryšys tarp dvasinio 
gyvenimo ir priemonių pasaulio yra aiškus“ (484 p.). Tikrai. Šitam pa- 
sakymui negalima nepripažinti tiesos. Iš jo eina išvada, kad ūkio krizė 
yra drauge ir moralinė problema, kurios išsprendimui gerai gali pasitar- 
nauti ir Kat. Bažnyčia. 

Prof. Pranis B. Šivickis str. „Dabartinės bijologijos 
mokslo bendroji kryptis“ rašo apie biologijos mokslo organiza- 
ciją ir kiek išsitaria apie mokslo pažiūrą į evolucijos klausimą. Pr. B. 
Šivickis, kilimu nuo Šiluvos ėjo aukštuosius mokslus Šiaur. Amerikos 
Jungtinių Valstybių universitetuose, Čikagoje doktorizavosi, profesoriavo 
Filipinų Salų Manilos valstybiniame universitete, nuo 1929 m. profesoriau- 
ja V. D. universitete. Taigi žmogus daug pasaulio matęs, įvairiuose kraš- 
tuose daug dirbęs biologijos mokslui. Savo straipsnyje jis sumini biolo- 
gų neseniai buvusius kongresus, nepaprastai gausią biologinę literaturą, 
biologijos mokslų suskirstymą, taikomą minėtąjai literatūrai „ir plačiau 
sustoja ties viena toliau siekiančia evolucijos teorija. Jisai pažymi, kad 
evolucijos teorija yra istorinio pobūdžio ir paviršutinių morfologinių ty- 
rinėjimų išdava, paruošta didelių medžiotojų ir kolekcininkų, kaip Da r- 
win, Wallace, Lamarcgue, kad plataus masto teorijos, paremtos 
medžiotojų ir kolekcininkų pastaboms, maža tepridera tiksliųjų moks- 
lų darbams, kad šių laikų biologų darbai turi analitinį pobūdį, tyrinėja or- 
ganizmų vidaus strukturą, kad šie tyrinėjimai padarė, jog susvyravo evo- 
lucijos teorijos pamatai ir pati teorija, nors dar apie ją kalbama kad ir 
su tam tikromis abejonėmis. 

Šitos prof. Šivickio kritiškos pastabos yra atgarsis naujo sąjūdžio 
biologijoje, kuris vis stiprėdamas eina prieš seniau viešpatavusi pozitiviz- 
mą, mechanizmą, darvinizmą. Iš tikrųjų. Eilė garsių boilogų profesorių, 
kaip L. Weickmann (Leipzig), L. Rhumbler (H. Miinden), O. 
Kestner (Hamburg), J. v. Uexkiūl1 (Hamburg), R. Woltereck 
(Leipzig), G. Wolf (Basel), H. Driesch (Leipzig), išleido 1930 m. 
veikalą „Das Lebensproblem“ (Leipzig. Ouelle u. Meyer.), kuriame vesai 
kitoks tonas, negu seniau pozitivistų ir mechanistų. Dar nuodugniau toje 
kryptyje pasisako R. Woltereck savo veikale „Grundzige der allge- 

meinen Biologie“ (1932, Stuttgart, Enke). Prieš mechanizmą biologijoje 
aiškiai pasisako ir Paryžiaus Kat. Instituto prof. Paul Vignon savo 
veikale „Introduction a la Biologie expėrimentale“ (1930, Paris, Lecheva- 
lier). O Marburgo univ. zoologijos prof. F. Alverdes savo veikalė- 
lyje „Die Totalitūt des Lebendigen“ (1935, Leipzig, Barth) išdrįsta Com- 
te'o pozitivizmą pavadinti tiesiog „Aufklūrungsaberglaubė“ ir nesibijo 
pasisakyti, jisai zoologas, kad šioje žemėje gyvenimas turi ne tik žemišką- 
ją vertę, bet ir metafizinę*. Pagaliau, prof. Šivickio pastabas evo- 
lucijos klausimu paremia Montpellier'o univ. histologijos prof. L. Via- 
leton (+ 1929) savo kapitaliniame veikale „L'/origine des ėtres vivantes“ 
(1929, Paris, Plon), kurio plačią (60 p.) santrauką padarė Dr. D. Jasai- 
tis žurnale „Kosmos“ 1933 m. 87—146 p. Būtų galima ir daugiau suminėti 
veikalų, kurie paremia prof. Šivickio pareikšta nuomonę** 

Toliau iš eilės „Suvažiavimo Darbuose“ eina prelato Aleksandro 
Dambrausko str. „Ratilaisferoje ir E. Bartheliopo-, 
liarinė geometrija“. Nebūdamas matematikos žinovas nesiimu 
spręsti apie šį straipsnį, tik galiu priminti vieną kartą mano girdėtą ga- 
baus matematiko prof. O. Volk'o. (1923—30 m, Kaune, nuo 1930 m. ru- 
dens Wiirzburg'e) pasakymą, kad su prel. Dambrausku galima daug įdo- 
miau ir moksliškiau pasikalbėti matematikos dalykais, negu su kaikuriais 
matematikos profesoriais Kaune. 

Gimn. direktorius Pranas Samulionis (Švekšna) str. „Ale k- 
sandras Dambrauskas — mokslininkas“ bando nušviesti prel. 
Dambrausko mokslinę darbuotę ir jo asmenybę. Tam tikslui kalba apie 
prel. Dambrausko gyvenamąją epochą, daugiašalį talentą, teologą ir filo- 
sofą, matematiką, mokslo veikalų kritiką, nuopelnus mūsų krašto kulturai 
ir, pagaliau, apie jo asmenybę. Galų gale paduoda jo veikalų (be straips- 
nių) sąrašą, užimanti vietos beveik pusantro puslapio. Kalbant apie moks- 
linę sintezę, kurios siekia Lietuvių Katalikų Mokslo Akademija ir kuria 
bando vaizduoti „Suvažiavimo Darbai“, prel. Dambrausko asmenybė yra 
tikrai mokslinės sintezės konkretizavimas, nes jisai rašė visose mokslinės 
sintezės srityse, būtent, matematikos - gamtos, filosofijos, teologijos moks- 
lų klausimais. Be to, rašė ir kitais klausimais, kurie mokslinę sintezę iš- 
plėtoja iki jos visiško įgyvendinimo. 

„Suvažiavimo Darbų“ gale eina „Pirmojo Lietuvių Katalikų moksli- 
ninkų ir mokslo mėgėjų suvažiavimo“ suglaustas aprašymas. Iš jo suži- 


* Wir vertrauen darauf, dass unser Dasein nicht nur iiber einen diesseitigen, 
sondern auch iber einen metaphysichen Sinn verfiigt; ...wir vertraue“ ferner nicht 
nur auf die diesseitigen, sondern auch auf metaphysische Werte“. Citata imta iš 
„Revue des Ouestions Scientifigues“, t. CVIII, 333 p. 1935 Louvain). 

** Šių laikų biologų pažiūros į gyvybės reiškinius apžvelgiamos ir šiame žur- 
nale nuo 1933 m. Red, 

nome, kad suvažiavimas įvyko 1933 m. Vasario mėn. 27—28 d. Prasidėjo 
pamaldomis studentų bažnyčioje, paskiau ėjo suvažiavimo atidarymas Me- 
tropolijos Kunigų Seminarijos salėje, L. K. Akademijos pirmininko prel. 
Dambrausko kalba, sveikinimai, pelnumo ir sekcijų posėdžiai su pa- 
skaitomis, pagaliau rezolucijų priėmimas ir suvažiavimo uždarymas. Iš 
sekcijų veikė šios: 1) teorinių ir pritaikomųjų gamtos mokslų, 2) medici- 
nos, 3) filosofijos pedagogikos, 4) teologijos, 5) teisės, 6) socialinių ir 
ekonominių mokslų, 7) istorijos, 8) kalbos, literaturos ir meno, 9) moterų. 
Čia suminėta sekcijų eilė jau parodo, kad katalikų mokslininkų suvažia- 
vimui rūpėjo eiti mokslinės sintezės keliais. 

Suvažiavimas priėmė dešimt rezoliucijų, kuriomis nužymėjo kelią 
tolimesniam katalikų mokslininkų darbui. Iš šitų nutarimų kaikas iš- 
keltina aikštėn, Prel. A. Dambrauską, prof. St. Šalkauski ir prof. 
Pr. Dovydaitį paskelbti pirmaisiais Lietuvos katalikų akademikais 
yra teisingas nusistatymas, nes tų asmenų mokslinė kūryba pati kalba už 
tokį nusistatymą. Istorijos sekcijos rezolucija kelia gyvą reikalą rūpin- 
tis Lietuvos istorijos versmių leidimo klausimu.  Teologų sekcija gyvai 
susirūpino pastoracijos klausimo pagrindimu moksliniais daviniais ir teo- 
loginės literaturos kūrimu. Filosofijos sekcija iškėlė tikrą reikalą, kad 
filosofinė propedeutika būtų dėstoma visų tipų aukštesniosiese mokyk- 
lose, kad jos kursas būtų praplėstas, kad būtų išleistas elementarinis filo- 
sofijos vadovėlis ir kad būtų pasirūpinta išleisti veikalą, kuris universi- 
tetinio išsilavinimo žmonėms duotų tinkamą supratimą apie philosophia 
perennis. Teisininkai susisieliojo veikalu, kuris giliai išnagrinėtų teisės 
pagrindus, teorijos sroves ir jų vertę. Gamtininkai karštai ragino palai- 
kyti gamtos ir šalimų mokslų žurnalą „Kosmą“, išleisti Lietuvos atlą ir 
gyvai rūpintis Lietuvos kraštotyra. Suvažiavimo dalyviai suprato reikalą 
ir todėl pabrėžė bei kvietė visus katalikus mokslininkus bei mokslo mė- 
gėjus prie didžiausio vieningumo ir širdingo solidarumo. Pagaliau, Su- 
važiavimas priėmė labai turiningą ir reikšmingą rezoluciją Katalikų Uni- 
versiteto reikalu, kurią svarbos dėliai ištisai paduodu: „Lietuvos Kata- 
likų Mokslininkų ir Mokslo Mėgėjų suvažiavimas matydamas, kad: a) yra 
gyvas reikalas visas katalikų mokslo pajėgas suburti į vieną gyvastingą 
mokslo židinį; b) aukštoji katalikų mokslo įstaiga turėtų ypatingą reikš- 
mę lietuviškąjai kulturai, kuri augo ir tarpo Bažnyčios globojama ir gyvo 
religingumo skatinama; c) vieninga ir didelė pasaulėžiūra, kokia yra ka- 
talikybė, yra reikalinga tikrojo mokslo pažangai, o pats mokslas padėtų tą 
pasaulėžiūrą iškelti į aukštą sąmoningumą ir d) Lietuvos katalikai turi 
neatsilikti, bet prisidėti prie kitų kraštų daromų pastangų ir laimėjimų 
šioj srityj, nuoširdžiai sveikina Lietuvos Katalikų Universiteto ideją, 
kviečia visus prie šio kūrybinio žygio prisidėti ir iš jo vadovybės laukia, 
kiek galint, greitesnio tos idėjos visiško realizavimo“ (531—2 p.). 

Ši pastaroji rezolucija apie Kat. Universitetą yra labai reikšminga 
ir svarbi dviem motivais, vienu — bendru visiems katalikams, kitu — ypa- 
tingu Lietuvos santykiams. 

Kaip pačioje rezolucijoje sakoma, katalikų pasauližiūra yra vieninga. 
Iš tikrųjų. Ji yra didelė ideologinė sintezė, kurios laikosi apie pusketvir- 
to šimto milijonų katalikų ir kuri daro palaimos ideologinės įtakos dar 
daugeliui milijonų kitų žmonių. Ji yra visoje savo plačioje doktrinoje 
harmoningai suderinta. Ji yra amžiams pastovi savo principuose, esmėje, 
bet gali būti plėtojama tame, kas logiškai eina iš jos principų, kas daro jos 
tiesų geresnį sugrupavimą, kas liečia jos platesnį pritaikymą konkrečiam 
gyvenimui. Ji yra dar vieninga ir tuo, kad ji deramai harmonizuojasi su 
žmogaus psichologijos reikalavimais, su griežtais sveiko proto principais, 
kad ji protingiausiu būdu išsprendžia žmogaus gyvenimo mįslę, kentėjimo 
ir mirties problemą, kad ji nutiesia kelius tautų ir valstybių sugyvenimui 
ir bendram darbui. Katalikų pasauližiūra yra didžioji sintezė, mokslo ir 
gyvenimo sintezė. Katalikų pasauližiūra atvirai ir viešai skelbia, kad kiek- 
vienas mokslas gali laisvai naudotis savo metodais, gali nevaržomas ieškoti 
mokslo tiesos. Ji žino, kad tikras mokslas negali preištarauti tikrajam ti- 
kėjimui. Jeigu kur pasakymai sukliūva, tai reikia ieškoti kaltės žmonių 
nuomonėse, kuriose gali pasitaikyti klaidos. Šitai plačiai sintezei bei tie- 
sai ir nori tarnauti Katalikų Universitetas katalikų tautoje. 

Kitas motyvas imtas iš ypatingų Lietuvos santykių. Kas rimtai gal- 
voja apie Vilniaus atvadavimą, tas turi pripažinti, kad vienas universite- 
tas, konkrečiai sakant, Vytauto Didžiojo Universitetas, neparuoš tiek 
mokslo jėgų, kad galėtų konkuruoti su Vilniaus universitetu, ar jam pa- 
siųsti savo jėgų. Lietuva, savo teritorija ir gyventojais būdama mažesnė 
už Lenkiją, kultura ir mokslu tegalėtų laimėti viršenybę; bet kaip galės 
laimėti, teturėdama vieną universitetą, kai nėra garbingai konkurencijai 
sąlygų, kai nėra progos panaudoti mokslo jėgų, kai nėra sąlygų toms jė- 
goms susiformuoti. 

Klaipėdos reikalai ir visa mūsų Lietuvos situacija taip pat reikalauja 
kuo daugiausia mokslo jėgų, kad jomis galėtume sudaryti aukštą kulturą 
ir atsispirti gręsiantiems iš svetur pavojams. Jeigu Kat. Universitetas 
imasi suorganizuoti savo jėgomis žymes lėšas mokslo reikalams, tai tuo 
tegalėtų Lietuva džiaugtis, nes tuo būdu privati iniciativa ateina į pagalbą 
krašto reikalams, kad nereiktų žiūrėti vien tik valstybės iždo ir iš jo tik 
imti lėšas įvairiems kad ir geriems sumanymams realizuoti. 

Suimant drauge, kas buvo minėta apie „Suvažiavimo Darbus“, reikia 
pripažinti, kad Lietuvių Katalikų Mokslo Akademija gražiai užsirekomen- 
davo, suorganizuodama pirmąjį sakytąjį suvažiavimą, išleisdama „Suvažia- 
vimo Darbus“ ir tuo pasitarnaudama mokslo sintezei. 

1935-XI-26, 


Naujos knygos 


Die Philosophie Ihre Geschichte und ihre Systematik. In Verbindung 
mit Fachgelehrten herausgegeben von D. Dr. T hoodorStei nbiūchei, 
Professor der Philosophie an der Universitūt Giessen. Bonn 1934, Peter 
Hanstein Verlagsbuchhandlung. 

Šitokia antrašte pernai metais pradėjo eit naujas filosofijos vadovėlis 
vokiečių kalba, sutvarkytas visai modernišku pavidalu, parašytas įžymiau- 
sių šių dienų Vokietijos katalikų filosofų ir teologų. Jis eina atski- 
rais sąsiuviniais, kurių iš viso numatyta būsiant penkiolika. Pirmieji 
penki (I—IV) sąsiuviniai sudarys ištorinę dalį, t. y. filosofijos istoriją nuo 
graikų iki šių laikų, o kiti (V—XV) teks filosofijos sistemai. Istorinę 
dalį pasiėmė parašyt profesoriai H. Eib1 (Viena), P. Simon (Pader- 
born), G. Stieler (Freiburg i Br.) ir Th. Steinbūchel (Giessen), 
o sisteminę Dr. Hildebrand (Minchen), H. Meyer (Wūrzburg), 
J. Engert (Regensburg), J. Lindworsky (Praha), V. Rūfner 
(Wiūrzburg), F. J. von Rintelen (Minchen), S. Behn (Bonn), H. 
Lūtzeler (Bonn) ir taip pat kaikurie pirmosios dalies bendradarbiai. 
Iš viso susidarys 3 ar 4 tomai. Iki šiol jau yra išėję penketas sąsiuvinių, 
apie kurių kiekvieną pakalbėsime atskirai. 


Abteilung I: Die Grundlegung der Abendlžndischen Philosophie. 
Griechische und christlich - griechische Philosophie von Dr. Hans Eibl, 
Professor der Philosophie an der Univ. Wien. 1934, VI 4 202 p. Mk. 6.50. 

Šis 1-sis sąsiuvinis apima vakarų filosofijos istoriją nuo Thalio ligi 
dalyko vadovėliais (Zeller'io, Gomperz'o ir kt.), ši Eibl'io istorija tėra 
graikų ir pirmųjų krikščionybės laikų filosofijos istorijos konspektas, 
betgi toks, kuris studentui gali gerai atstot storuosius vadovėlius. Mat, 
čia suminėta visa, kas yra esminga ir žinotina. Mažiau reikšmingi dalykai 
įdėti smulkesniu šriftu. Autorius, jau ne vienu darbu žinomas ypač pir- 
mosios krikščionybės laikų filosofijos istorininkas, savo medžiagą gerai 
įvalioja ir dėlto ją sklandžiai sudoroja. Kalbėdamas apie pirmuosius grai- 
kų filosofus, jis paliečia ir jų pasalivaizdį, ko paprastai kitur nerandame. 


Abtl. VII: Die Erschliessung des Seins. Eeine Einfiūhrung in 
Erkenntnistheorie und Logik von D. Dr. Joseph Engert, Professor 
der Philosophie an der Philos.- Theol. Hochschule Regensburg. 1935, 
VI +-115 pusl. Mk. 3.70. 

Ir čia tėra „įvadas“ į kalbamąją sritį, kaip jau antraštėje pasakyta, 
bet toks, kuris jau drauge yra ir geras painformavimas apie visas dalyko 
problemas įvairiais naujoviškais atžvilgiais, įtraukiant ir naujųjų gamti- 
ninkų bei matematikų pažiūras. 

Abtl. IX: Das Seelenleben des Menschen. Eine Einfiihrung in die 

Psychologie von Dr. Johannes Lindworsky, Professor der Psy- 
chologie an der Universitūt Prag 1934, VI + 68 pusl. Mk. 2.20. 

Psichologas eksperimentininkas Lindworsky yra gerai susipažinęs su 
moderniosios psichologijos problemomis; o būdamas drauge gerai infor- 
muotas ir katalikų teologijoj (jis yra Jėzaus Draugijos kunigas), jis čai 
patiekia moderniosios eksperimentinės ir racionalinės psichologijos sin- 
tezės konspektą. 

Abtl. X: Die Natur und der Mensch in ihr. von Dr. Vinzenz Riūt- 
ner, Privatdozent an der Universitūt Wiirzburg. 1934, IV + 82 p. Mk. 2.80. 

Čia yra moderniškas gamtos filosofijos įvadas, paliečiąs šias tris di- 
džiąsias sritis: neorganinę gamtą, gyvybių pasaulį ir gyvybinės būties 
laipsnius naujausio laiko problemų plotmėj. 

Abtl. XII: Das Ethos der Gegenwart von Dr, Siegfried Behn, 
Prof. der Philosophie an der Univ. Bonn, 1934, IV +77 puls. Mk.2.70, | 

Čia nagrinėjami aktualiausieji etikos dalykai, kaip juos iškelia šių 
dienų gyvenimas: apie vertybes, taurų žmogų, socialinėj aplinkoj (vadų 
klausimas!), dorovinės laikysenos būdus, vertybinį pažinimą bei vertybių 
įgyvendinimą ir kt. 

Aptl. XIV: Einfūhrung in die Philosophie der Kunst von Dv, Hein- 
rich Lūtzeler, Priv. an der Univ, Bonn. VI-95 pusl. Mk. 3.00, 

Čia nagrinėjamos estetikos problemos: meno būsena, jo atribojimas 
nuo gamtos ir mokslo, jo dalyvavimas tikrovėje, forma, medžiaga, laips- 
niai meno, teorijų kritiška apžvalga, meno versmės, kūrybos vyksmas, me- 
nas ir absoluti būtis ir kt. 

Dalykų specialistai šiame filosofijos vadovėly dėsto ne tik savo pa- 
žiūras, bet tolesniam įsigilinimui į paliestas problemas visur, prie kiek- 
vieno skyriaus nurodo ir naujausios literaturos, ne tik iš autoriaus atsto- 
vaujamos krypties, bet ir iš kitų. Literatūra nurodoma pati naujausia, di- 
dumoj, žinoma, vokiška, bet kaikur ir prancuzų bei anglų kalbomis. 

Šiuo atžvilgiu skaitytojas gauna į rankas raktą, toliau žengt į šių die- 
nų filosofinės minties darbą. Šiaip ar taip, tai yra moderniausias filoso- 
fijos vadovėlis. Reikia tik laukti jo viso veikiai pasirodant. 

Der Begriff der Wissenschaft bei Aristoteles von D. Dr. Anton 
Antweiler 1936, 120 p. Mk. 3.80. (Grenzfragen zwischen Theoiogie 
und Philosophie I. Peter Hanstein Verlagsbuchhandlung Bonn). 

Tas pats Hansteino knygynas Bonne, kuris leidžia augščiau suminėta 
filosofijos vadovėlį, pradėjo leist dar naują veikalų seriją, kurią pasiėmė 
redaguot Bonno universiteto teologai katalikai prof. A. Rademacher'is 
ir doc. G. Sėhngen'as. Šis pirmasis naujos serijos sąsiuvinis nagrinėja 
labiau specialų klausimą: mokslo sąvoką, kaip ją ima Aristotelis, būtent, 
jos versmes, dalyką, procedurą, esmę, paskirstymą, premisas, turėtojus ir 
atribojimą. Linkime ir šiai naujai serijai pasisekimo. 

Pr. Dovydaitis. 


